
ÎNCEPUTUL 


Schiperul bărbos. La țărmul mării. Primul 
raid. Vinturile. Curenţii. Valurile. Echipa- 
jul. Se va scuiunda oare lemnul ? Despăr- 
jirea. Profesorul Kazimierz Demel. Redacto: 
rii. Eric de Bisschop. 


Li 


Btrinu schiper bărbos gesticula viu cu mîinile. 
Pe faţa lui, acoperită de o reţea deasă de zbîrcituri, 
scînteiau doi ochi tineri, cenușii. 

— Nu! Renunţaţi la acest proiect. E o nebunie, 
curată nebunie! Nu uitaţi că am avut prilejul să 
cunosc marea pînă în străfundurile ei. Ce ştii dum- 
neata despre mare ? Acele cîteva raiduri pe un iaht ? 
spuse el izbucnind în ris. Ai trecut măcar printr-o 
furtună adevărată ? Știi dumneata ce înseamnă să 
rătăceşti într-o șalupă deschisă, pe oceanul înfuriat ? 

Am încercat să mă apăr, dar schiperul nu lua în 
seamă cuvintele mele. Era considerat un oracol în 
meseria lui, pe care de altfel o cunoştea la perfecție 
Și nu suporta să fie contrazis. Lăsindu-se furat de 
amintiri, începu să povestească despre peregrinările 
sale. Îl ascultam cu mare atenţie. 

Zece ani pe puntea unei baleniere, patru ani în 
Liga Străină, sub cerul încins al Africii. Gheţurile 
nesfîrşite din preajma Polului Sud, pe care-l cu- 
noscuse cu ocazia unei expediţii franceze. Viaţă prin- 
tre foci şi pinguini. Foamete, scorbut și nopţi polare 
nesfîrşite. Furtunile pe Atlantic și ciclonii mărilor 
sudice. 

— O plută! O plută... Dacă cel puţin v-aţi aven- 
tura pe ocean, unde valul lung, plat v-ar ridica în 
sus, dar pe Baltica ? se posomori el. Pluta nu poate 

fi prinsă între valurile scurte, abrupte, care vor 
veni repede de. hac cablurilor de legătură. Afară de 
asta, nu uita vînturile. Alizeele bat pe ocean săptă- 
mini întregi, fără să-și schimbe direcţia, dar aici ? 
Privește ! spuse el, arătînd cu mîna spre fumul ce 
se ridica din coşul fabricii de afumat peștele. Acum 
o oră bătea dinspre miazăzi, acum bate dinspre mare. 
Ce-ai să te faci cu pluta dumitale, cînd vîntul o să 
vă împingă înapoi ? Că doar o plută nu poate fi di- 
rijată. . 

Știam că nu voi reuși să-l conving niciodată. 

Pescărușii zburau deasupra apei scoţind ţipete, iar 
bărcile mici, cu motoarele duduind, ieșeau la pes- 
cuit. 

— Dincolo de toate astea, îți dai dumneata seama 
la ce risc te expui! Dacă unul dintre voi va cădea 
peste bord, s-a mîntuit cu el! De altfel mă îndoiesc 
că pluta va ţine piept primei furtuni, care o va pre- 
face în mici fărîme. Dacă n-o să vă măture valurile, 
în caz că pluta va rezista, trebuie să-nfruntaţi apa 
rece, rece ca gheaţa, dușmanul vostru cel mai mare. 
Cînd intenţionaţi să plecaţi ? mă-ntrebă el. 

I-am răspuns că anul viitor în august. A dat din 
cap. | 

— Trebuie să terminaţi raidul înainte de începu- 
tul lui septembrie ; mai tîrziu înseamnă să vă căutaţi 
moartea. ci 

Cînd ne-am luat rămas bun, începuse să se-ntu- 
nece. Bătrinul marinar a suris, întinzindu-mi o 
palmă aspră, în care s-ar fi putut ascunde cu uşu- 
rință o minge de tenis. 

— Aș fi foarte fericit să aveţi noroc. Aș vrea ca 
această expediție mebunească să reușească. 

Nu eram prea vesel, cînd m-am întors acasă pe 
poteca nisipoasă, șerpuind printre dune. Chiar dacă 
cuvintele bătrînului schiper ar fi avut darul de a 
mă convinge, era prea tîrziu. Ziarele și anunţaseră, 
cu titluri mari, că mă pregătesc, împreună cu doi to- 
“varăși, să traversez Marea Baltică cu pluta. 

Ideea se născuse cu două. luni în urmă, pe, un colţ 
al litoralului baltic, colţ sălbatic și nisipos, rar căl- 
cat de picior omenesc. | 

Valurile furioase loveau cu zgomot ţărmul, iar 
deasupra orizontului care se pierdea în zare se 
aprindeau încet primele stele. Înserarea crescîndă 
era luminată ritmic de razele îndepărtate ale farului 
maritim. M-am oprit pe malul nisipos, ascultind cu 
luare-aminte ecourile misterioase ce veneau dinspre 
mare. Vîntul rece legăna pinii pitici ai păduricii de 
pe țărm. Freamătul fluxului, ţipetele pescărușilor, 
dunele de nisip — toate erau la fel ca și în alte 
seri. Şi totuși, în 'acea seară, în aparenţă prin nimic 
diferită de altele, am avut un simţămînt aparte, ne- 
obişnuit. 

În acea zi m-am hotărît să plec. 

Nu știam nici cînd, nici cu cine anume. 

Știam numai că voi pleca. . 


Imi dădeam foarţe bine seama că organizarea unei 
expediţii cu pluta reprezenta o problemă deosebit de 
grea. Cu atît mai mult eu cît raidul meu se baza 
pe cu totul alte principii, decît ale oricărei alte expe- 
diții cu pluta de pînă atunci. 

Eram convins că este posibilă construirea unei 
plute care să nu fie dependentă de direcţia vîntului 
și pe care să poți călătorii, fără ajutorul curenților 
marini. Dacă voi izbuti să dau viaţă principiilor 
mele, voi demonstra că există posibilitatea de a na- 
viga cu pluta în orice direcţie, independent de con- 
dițiile oceanografice. 

Obţinerea mijloacelor financiare reprezenta o pro- 
blemă însemnată. Fără să mai vorbim de materialul 
necesar, de alegerea membrilor expediției, de apro- 
vizionare, de formalităţi legate de plecare şi alte. 
greutăți. Știanr că va trebui să trec multe obstacole, 
să fac multe sacrificii şi să renunţ la multe pentru 
realizarea acestor planuri. 

Un raid cu o plută de proporții mici, prin imensi- 
tatea apelor, în largul cărora omul trebuie să lupte 
direct cu natura, trăind în condiţii primitive, în-. 

semna o mare aventură, dar cu o nebănuită forţă de 
atracţie, mai puternică decit orice obstacol. 

Baltica este vestită, printre marinari, prin valu- 
rile ei reci, periculoase şi obositoare, prin vînturile 
reci, violente. Curențţii neregulaţi, care-şi schimbă 
des direcția, îngreunează şi mai mult navigația. Apa 
rece chiar vara, furtunile dese — toate acestea re- 
prezentau condiţii nu tocmai încurajatoare. 

Cînd am stins lumina și m-am întins în pat, în 
mica mea odăiță, prin fereastra deschisă, se auzea 
murmurul îndepărtat: al mării. Am încercat să 
adorm, dar n-am reușit. În faţa ochilor mi se perin- 
dau ca pe o peliculă de film, imaginile mării şi ale 
valurilor spumeginde, purtînd pe coama lor pluta. 
În cele din urmă am renunţat la.somn şi am scos 
din dulap o hartă mare maritimă — dăruită de căpi- 
tanul iahtului pe care-mi făcusem ucenicia. Cu toate 
că se udase de cîteva ori, se menținea încă bine. 

Litoralul nostru este îndeosebi expus acţiunii vîn- 
turilor dinspre nord și nord-vest, așa cum indicau și 
săgețile roșii. Navigaţia Cu o plută pe Baltica, în 
direcția nordică, părea. o încercare sortită eșecului. 
Desigur vînturile sînt supuse şi ele anumitor schim- 
bări, în anumite luni. De aceea am și proiectat ple- 
carea la începutul lui august. | 

Am calculat că operaţia de construire a plutei va 
dura cam trei luni. Încă din prima clipă s-au ivit o 
mulțime de probleme: din ce esență lemnoasă va 
trebui construită pluta ? cît de mare să fie ? din cîte 
persoane ar trebui format echipajul și care să fie 
componenţa lui ? 

A doua zi de cum s-a crăpat de ziuă, eram pe 
țărm. Soarele nu apăruse încă la orizont, dar razele 
lui matinale coloraseră feeric întregul litoral. Valu- 
rile se rostogoleau liniştit, adia un vînt potolit din- 
spre apus. Pe nisipul ud zăceau algele aduse de îur- 
tuna de ieri. Hotărirea era luată. 

Trebuia să trec la acțiune. Am luat un: pumn de 
nisip şi l-am aruncat în sus. Căziînd, s-a aşezat for- 
mînd o dungă lungă. Dintr-o ladă sfărîmată, „adusă 
de' valuri de pe cine știe ce cuter, am desprins: () 

așchie și am însemnat astfel, cu o săgeată, direc- 
ţia vîntului. Apoi am trasat pe nisip malul mării şi 
am indicat nordul. În felul acesta a apărut o schiţă 
care cuprindea ideea întregii expediţii. Vintul purta 
de-a lungul malului sfărimături de lemn şi împroşca 
picuri de spumă de pe coama valurilor. M-am așezat 
comod lîngă schiță și am început să proiectez. 

Eram sigur că folosind vintul de apus se poate 
naviga de-a lungul litoralului, înaintînd încet spre 
largul mării, deoarece chiar pluta cea mai primitivă 
prezintă anumite posibilităţi de manevrare. Pentru 
a dovedi justeţea acestor consideraţii teoretice, am 
început să caut material pentru construirea primu- 
lui model. Am găsit cîteva scînduri și resturile unei 
plase de,pescari. Tabla unei cutii de conserve mi-a 
servit de cuţit. După o oră pluta era gata. Lipsea 
doar pînza. Și fiindcă n-aveam nimic potrivit la în- 
demînă, am rupt o fîşie din cămaşa mea în pătră- 
țele. 

Afundîndu-mă în apă pînă la brîu, am trecut de 
valurile ridicate și cu inima bătînd am lansat opera 
mea pe apă. Primul val a săltat-o în sus; prinsă în 
Vîrtejul înspumat, pluta a răzbiţ cu greu deasupra, 
apoi a început coborîrea, pînza a început să se zbată 
şi: pluta-model s-a așezat lateral spre undă. Lovitura 
a fost puternică, ambarcaţiunea s-a scufundat, dar 
înainte de a se răsturna a fost din nou săltată în 
sus. Această istorie s-a repetat de cîteva ori, dar 
vintul a purtat încet mica plută spre larg. Valurile 
line și lungi o legănau delicat, fără s-o deterioreze, 
pînza umflată de vint împingea înainte modelul. 
Apoi a început lupta. Vîntul împingea pluta spre 
răsărit, iar cîrma scoasă în afară încerca cu orice 
preţ s-o îndrepte;spre nord; pînă la urmă pluta a 
luat direcţia rezultantei. 

Nici n-aş fi visat un debut mai bun. Am început 
să chibzuiesc cum aş putea face şi mai independentă 
pluta de direcția vîntului. Dificultatea consta în re- 
ducerea la maximum a derivei. Am trecut în revistă 
întregul meu bagaj de cunoștințe cu privire la de- 
rivă. Mi-am amintit cît se pling împotriva ei cîr- 

macii de iahturi în timpul regatelor! Cîte nu s-au 
scris pe această temă, ce tragedii a provocat! În- 
treaga problemă se reducea la următorul fapt : pluta 
trebuia astiel construită încît să poată înainta uşor, 
iar la o deplasare laterală să întîmpine o rezistență 
Cît mai mare. 

Acest lucru putea să-l rezolve numai derivorul. 

Soarele se înălțase de-a binelea, se încălzise. Mi- 
cuța mea plută-model se depărta de mal, numai pata 
colorată a pînzei strălucea în soare. Cînd m-am ri- 
dicat de pe nisip, umbra capului meu indica miază- 
noapte. Era la amiază. Şi fiindcă proiectarea raidului 
maritim nu-mi redusese, din păcate, pofta de miîn- 
care, m-am decis să mă întorc, suflecîindu-mi cu 
atenţie cît mai sus pantalonii. 

Acum petreceam zile întregi pe plajă ; odaia mea 
se transformase într-un atelier de tîmplărie, unde-mi 
construiam diversele machete. Numai astfel mi-am 
dat seama că nici cel mai bine amplasat derivor nu 
rezolva total problema de a face independentă pluta 
faţă de curenţi și de vînturi. Atunci mi-a venit ideea 
de a modifica velatura. Predecesorii mei folosiseră 
sistemul tradiţional de pînze, alcătuit dintr-o piînză 
mare, dreptunghiulară, prinsă de verga transversală. 
Pînzele acestea sînt foarte bune pentru navigația 
cu vînt. De aceea alegerea lor se dovedise corespun- 
zătoare. Dar, în cazul meu, avînd de-a face cu vînturi 
nefavorabile, trebuia să utilizez pînzele triunghiu- 
lare, așa-numitele bermudiene. Aceasta facilitează 
chiar folosirea vînturilor contrare. Exista un singur 
neajuns : necesitatea construirii unor catarge ioarte 
înalte. Pentru o plută însă, acest lucru nu repre- 
zenta un impediment, deoarece, dată fiind marea ei 
stabilitate, pericolul de răsturnare este exclus. 

Construcţia machetei în care îmi pusesem mari 
speranţe, a durat două zile. Cînd, în fine, am lansat 
macheta pe apă, la micul dig al pescarilor, aceasta, 
împinsă de vîntul puternic, s-a răsucit pe loc, iar 
apoi, legănîndu-se pe unda lungă, s-a îndreptat spre 
larg. Am privit-o o clipă cu satisfacţie, cît de perse- 
verent şe îndepărtează de mal. Totuși îmi părea rău 

s-o pierd așa. Cu toate că era frig şi nimeni nu fă- 
cea baie, m-am dezbrăcat repede și am sărit în apă. 
Valurile puternice îmi încetineau mișcările. Deşi 
îinotam cu greutate, am ajuns 'din urmă pluta cart 
înainta cu repeziciune. | | 

Eram chiar în preajma ei, cînd am observat lîngă 
mine un înotător. Ceea ce am văzut întrecea toate 
închipuirile mele despre înot. De fapt nici n-aş putea 
spune că înota. Cu mișcări puternice de braţe vira 
apa sub el, înaintînd ca o barcă cu motor. Macheta 
mea era mare şi cu siguranţă n-aş fi putut să mă 
descurc singur pentru a o readuce la mal. Cu for- 
țele comune am adus-o în sfîrşit lîngă dig, unde se 
și strinsese o mare mulțime de oameni. l-am mul- 
țumit și deoarece era o seară rece şi amindoi eram 
înghețați, l-am invitat pe înotătorul necunoscut la 
un ceai. Aşa l-am cunoscut pe Andrei Trepka, lite- 
raft. cu vază şi totodată astronom-amator. 

În timp ce ne odihneam în fotolii, cu ceșştile în 
mînă, am aflat că oaspetele meu cunoaște foarte bine 
istoria tuturor expedițiilor cu pluta, fiind un admi- 
rator aprins al acestora. A fost primul om căruia 
i-am încredințat planurile mele. Proiectul i s-a pă- 
rut întru totul realizabil. Mi-a prezentat cîteva pro- 
iecte interesante şi mi-a promis că va interveni pe 
lîngă cîteva întreprinderi de utilaj maritim, ca să-l 
primească spre verificare. | 

Din discuții mi-am dat seama că interlocutorul 
meu putea aborda o gamă inepuizabilă de subiecte. 
Vorbea cu aceeași ușurință despre razele cosmice 
sau despre aprovizionarea plutei cu echipament de 
salvare. Discuţia noastră s-a prelungit pînă noaptea, 
tirziu. Rezultatele au fost fructuoase : Andrei Trepka 
s-a hotărît să participe la expediţia noastră, în con- 
secinţă și la pregătirile pentru raid — bineînţeles, în 
măsura posibilităților. Mi-a propus totodată ca în 
timpul călătoriei să efectueze unele cercetări, pe 
care ar fi dispuse să ni le încredinţeze anumite in- 
stituţii ştiinţifice. În felul acesta puteam obţine şi 
sprijinul lor, ceea ce ar fi fost de mare folos în 
organizarea expediției. 

Eu l-am încredinţat pe musafirul meu că-i voi 
rezerva un loc pe plută. 
Ne-am despărţit ca buni şi vechi prieteni. 


Lă / 


Am început să mă ginşlesc la completarea echi- 


pajului. 
Cuceritorul Polului Sud, Roald Amundsen, spu- 
nea : „Nu sînt atit de inspăimîntătoare nopţile po- 


lare cît certurile polare“. Această afirmaţie cuprinde 
un mare adevăr. Cite expediții n-au eşuat din pri- 
cina alegerii nepotrivite a oamenilor, ! Chiar foamea, 
frigul și alte greutăţi nu sînt atît de periculoase ca 
un echipaj prost ales. 

La început înclinam către un echipaj de cinci per- 
soane, dar pină la urmă m-âm decis la trei; acest 
lucru a permis reducerea dimensiunilor plutei, ceea 
ce era mai pe măsura posibilităţilor noastre finan- 
ciare. În componenţa echipajului trebuia, neapărat, 
să intre, în afară de navigator, un radiotelegrafist şi 
un medic. 

Aceste idei îmi stăruiau în minte, în.timp ce tre- 
ceam în revistă şirul lung al oamenilor pe care-i 
cunoscusem în împrejurările cele mai diverse : co- 
legi de la clubul sportiv, cunoscuţi din timpul stu- 
diilor, navigatori, alpiniști, pescari ; nu  omisesem 
nici pe reprezentanţii Societăţii Astronomice. 

Pe Jerzy Fischbach îl cunoscusem în iarna anului 
1954, într-o: cabană mică din munţii Tatra. Două 
zile bătuse un vînt năprâsnic, termometrul scăzuse 
sub —20” C. Viscolul ne transformase în prizonieri ; 
aşteptam zadarnic refacerea vremii. Din cele cîteva 
persoane care poposiseră la cabană se distingea un 
bărbat blond, înalt, bine legat, care deveni curînd 
centrul atenţiei tuturor. Glumele sale înveseliră tot 
timpul turiștii, risipind atmosfera neplăcută a âş- 
teptării inactive. 

Era într-o continuă mișcare ; îl ajuta.pe bucătar 
în treburile culinare, se ocupa de turistul care își 
scrintise piciorul cîteva zile mai înainte, sau aprin- 
dea magneziu ca să ne fotografieze. Seara, cînd cîn- 
tam în mica 'săliță, ticsită de schiuri, toporaşe și ruc- 

sacuri, glasul lui puternic domina. După ce ne-am 
cunoscut mai îndeaproape, am aflat că are douăzeci 
şi patru de ani şi că este medic. După informaţiile 
cunoscuților, era încă de pe atunci un încercat alpi- 
nist, căci avea la activul lui cîteva ascensiuni în 
Tatra, dar totodată şi un pasionat navigator. 

Pe Stanislaw Kostka îl cunoșteam mai mult din 
auzite, cu toate că construisem împreună aparate de 
radio şi tot împreună luasem startul în cursele ci- 
cliste. Kostka își petrecea timpul liber pe aeroport : 
planoarele deveniseră pasiunea lui. Începuse prina 
se arunca cu parașuta, apoi urmase cursurile de pla- 
norism. De atunci, „era ca și pierdut“ pentru cercul 
nostru, după cum se spunea între noi. În zadar îl 
invitam să meargă în excursii, în zadar. încercam 
să-l atragem în cele mai tentante excapade. Din 
cînd în cînd, aflam cite ceva despre performanţele 
lui. Din fericire reuşise să îmbine pasiunea pentru 
zbor cu învăţătura și tocmai terminase secţia teleco- 
municații la Politehnica din. Gdansk. Speram ca 
funcţia de radiotelegrafist pe plută să-i placă. 

Le-am trimis lui Fischbach și lui Kostka scrisori, 
în care îi informam pe scurt despre raidul meu şi 
despre scopul lui. După cîteva zile am și primit 
răspunsurile lor : plini de entuziasm, își exprimau 
dorinţa de a participa. Fischbach a venit personal, 
pentru a pune la punct cîteva amăhunte. 

În prima zi n-am făcut altceva decît să răspund la 
noianul lui de întrebări. Întreaga expediţie i-a plă- 
cut imens. | 

Ne-am împărţit munca. Fischbach — ca medic al 
expediției — are să se ocupe de completarea farma- 
ciei și de întocmirea listei cu alimente necesare. 
Kostka va răspunde de problemele radiocomunica- 
ției, deoarece pluta trebuie să fie într-o continuă le- 
gătură cu uscatul. Numai astfel vom putea trans- 
mite intormaţiile şi rezultatele observaţiilor. Eu, ca 
organizator, aveam sarcina să mă ocup de construe- 
ţia în amănunt a'plutei, de obţinerea materialului 
de construcţie, de alegerea locului pentru construi- 
rea plutei. În: afară de asta trebuia să supraveghez 

organizarea întregii expediţii. În timpul discuţiilor 
ne-am hotărit să :nu cerem ajutor financiar din 
afară ; voiam să realizăm totul cu propriile noastre 


forţe. 


Viitorul ne-a arătat că hotărirea noastră a fost 
justă. Cînd - proiectul a început să ia forme reale, 
m-am decis să-l prezint tatălui meu, care, fiind teh- 
nolog în lemn, putea să ne dea multe indicaţii va- 
loroase în privinţa alegerii materialului pentru plută.. 

Pînă atunci lemnul nu intra în preocupările mele. 
De aceea tata s-a mirat foarte mult, cînd am început 
să-i cer date privitoare la greutatea specifică, la pu- 
terea de absorbţie şi la rezistența lemnului. De-abia 
după ce i-am mărturisit motivele şi i-am prezentat 
întregul proiect, tata a dat din cap. 

— După cum văd, tot marea.:e aceea care te 
atrage ! Tata mi-a promis să mă ajute în problemele 
referitoare la materialul de construcţie şi mi-a dat 
cîteva cărţi groase despre proprietăţile lemnului. 
Totul părea că se aranjează de la sine. Deocamdată 
nu întîmpinasem nici o greutate. 

Angrenajul mașinii noastre începu încet, încet să 
meargă. Acum îmi consacram tot timpul acestui 
proiect. Camera mea, ticsită de hărţi şi planuri, 
arăta că un stat major în timpul unei ofensive. Am 
făcut primele schițe, încă nereușite, pentru „cabina“ 
care să adăpostească și să ocrotească echipajul ȘI 
echipamentul de contactul direct cu marea. Am în- 
tocmit 'şi o listă provizorie a echipamentului de 
primă necesitate. Imi dădeam seama că nu voi putea 
obţine toate lucrurile de care aveam nevoie, așa că 
m-am decis să mă limitez la cele indispensabile. 

Ultimele zile de vară erau pe sfîrşite. Băile mele 
zilnice în mare deveneau din ce în ce mai puţin 
plăcute; eram cofştient, însă, că ele reprezentau 
doar o introducere delicată la raidul în largul mării 
cu pluta. Și atunci m-am gîndit că ne va fi de mare 
folos să facem baie în mare toată iarna. 

Pînă la urmă a trebuit să mă despart de mare: 
în patru zile trebuia să-mi preiau postul în învă- 

țămînt. Trebuia să mă afund luni întregi într-un 
laborator, unde coloanele de rectificare aveau să 
însoţească proiectele mele. 


În ultima zi, pe înserat, m-am dus pe malul mării 
ca să' organizez marele raid al tuturor machetelor 
mele. El a fost totodată şi un minunat prilej pentru 
verificarea calităților velaturii bermudiene: După 
ce-am lansat plutele pe apă, m-am suit în viriul 
unei dune înalte de nisip, ca să pot „urmări mai 
bine regata flotei mele în miniatură. 

La început, toate plutele-machetă înaintau laolal- 
tă ; încet, însă, plutele cu pînze triunghiulare în- 
cepură să se distanţeze. Ele mergeau mult mai iute 
cu vîntul decît celelalte. Soarele începuse să apună,; 
cînd ultima dispăru din fața ochilor mei. 

M-am îndreptat către casă, însoţit de strigătul 
pescărușilor care se întorceau din larg. În port 
scînteiau lumini multicolore, iar hamicele cutere 
plecau la pescuitul nocturn. 

Am început să împachetez hărţile, ghidul Pilotul 

maritim și cîteva exemplare din Tehnologia lemnu- 
lui. Într-un colț al geamantanului am vîrît cămașa 
în pătrăţele, cîrpită, a cărei margine rătăcea pro- 
babil undeva în largul mării. 

În timp ce coboram a doua zi din trenul electric 
în Gdansk, l-am zărit de departe în mijlocul mul- 
țimii, pe Kostka, care îmi făcea de zor semne cu 
mina, După o clipă, ne strîngeam mîinile. Cu toate 
că nu ne văzusem de citeva luni, conversaţia se 
învîrtea numai în jurul proiectului nostru. Kostka 
avea o grămadă de idei, pe care mi le-a prezentat 
haotic pe drum. De-abia cînd am ajuns în biroul 
lui, am putut sta de vorbă în tihnă. Ca electrician, 
Kostka intenţiona să electrifice întreaga plută ; în- 
tr-un răsuflet mi-a înșirat o listă întreagă de diferite 
instalaţii, fără de care raidul nostru n-ar mai fi avut 
— după părerea lui — nici o forță de atracţie. La 
început l-am ascultat cu interes. Dar după ce l-am 
intrebat cîte kilograme vor cîntări aceste instalaţii 
— şi aflind o cifră aștronomică — a trebuit să-i 

mai frînez puţin elanul. Kostka reuşise să trezească 
interesul piloților de la clubul lui pentru expediția 
noastră ; aceştia îi promiseseră că ne vor vizita în 
țtimpul primelor zile de navigaţie. M-am bucurat, 
deoarece vizitele aeriene ar fi constituit o diversi- 
tate în decursul călătoriei noastre. 


Înainte «de a lua ultima hotărîre, m-am gîndit să 
discut întreg proiectul expediției cu 'cunoscutul 
oceanograf, profesorul Kazimierz Demel. Lucrările 
acestui profesor sînt apreciate în întreaga lume, 
de aceea părerea lui era pentru noi deosebit de 
prețioasă. Cînd m-am oprit la ora fixată pentru 
audienţă, în îaţa ușilor cabinetului. său, mă simţeam 
ca înainte de a mă arunca cu parașuta. Pe profesor 
nu-l cunoșteam, așa că nu ştiam cum voi fi primit. 
Închipuiţi-vă un om ocupat cu lucrări ştiinţifice, că- 
ruia i se povestește deodată despre proiectul unei 
expediții pe mare, cu o plută primitivă. Cred că re- 
cunoaște oricine că reacția nu poate fi de loc prevă- 
zută. Am deschis ușa, și după grămezi de hărți l-am 
zărit pe profesor. Faţa lui serioasă, liniștită, mi-a dat 
curaj și m-am simţit ceva mai în largul meu. După 
o clipă, mă și instalasem în faţa biroului său. Nu 
degeaba mă pregătisem cîteva ore mai înainte; am 
început să-i expun argumentele mele. Deoarece pro- 
fesorul specilicase de la început că nu poate să-mi 
consacre mai mult de o jumătate-de oră, am schiţat 
în: cîteva cuvinte proiectul nostru şi i-am adresat 
întrebarea dacă, după părerea lui, expediţia ar avea 
șanse de reușită. 

— Tinere, a răspuns el, nu există lucruri im posi- 
bile. În cazul dumitale, nimic nu este sigur. Dacă, în 
realitate, pluta voastră va naviga, aşa cum dumneata 
îţi închipui, totul va depinde de echipaj. Dar obstaco- 
lul cel mai mare îl reprezintă condiţiile grele, în care 
se va desfășura expediţia voastră. Veţi avea de furcă, 
nu glumă, cu apa rece şi vînturile aspre. 

Profesorul a subliniat că e nevoie de o atenţie 
deosebită în privința alegerii cu grijă a hranei şi 
îmbrăcăminţii. Era evident că proiectul îl interesa, 

deoarece jumătatea de oră prevăzută trecuse de mult. 
În cele din urmă a scos dintr-un dulap cu geamuri 
un atlas imens, cu harta vînturilor pe lunile respec- 
tive. Din păcate, vînturile nu ne erau prea favorabile. 
În a doua parte a discuţiei ani primit multe sfaturi 
și informaţii foarte utile. 

Profesorul a apreciat planul nostru şi mi-a pro- 
mis să ne facă accesibile biblioteca institutului şi 
hărţile, lucru foarte important pentru noi. În înche- 
iere, profesorul a rugat pe asistenţi să-mi arate 
institutul. 

Mi-am luat rămas bun de la profesor şi am cobo- 
rit cu asistenții în sala cu exponatele împărăției lui 
Neptun. În acvariile amplasate în pereţi înotau cei 
mai îeluriți pești. Acvariile cu pești din mările su- 
dice erau prevăzute cu instalaţii speciale de încăl- 
zire. Pe: mesele .lungi se înșirau felurite prepa- 
rate de'laborator cu peşti baltici. În afară de acestea, 
mai exista o colecţie separată cu diferite stele de 
mare, corali, crabi — din zona ecuatorială. Din la- 
boratoarele strălucind de curățenie, am trecut în să- 
lile în care se afla echipamentul pregătit de institut 
pentru expediția în Marea Roşie. Ce nu se găsea 
acolo ?! Începînd de la îmbrăcăminte şi echipament 
pescăresc, pină la aparatele de scafandru, reprezen- 
tînd ultimele cuceriri ale tehnicii şi care permit 
scafandrului să rămînă cîteva ore sub apă: măşti, 
labe, plase pentru pescuit, aparate fotografice — 
totul aștepta momentul încărcării pe vapor. Deoarece 
membrii expediției în Marea Roşie făceau exerciţii 
de scufundare într-un bazin închis, m-am decis, pro- 
fitîind de instalație, să-mi încep pregătirea în această 
direcție. După cum s-a dovedit mai tîrziu, acest 
lucru mi-a fost de mare folos. 

Cînd am ieşit de la institut pe cheiul de ciment 
al portului, eram încă sub impresia discuţiei cu pro- 
fesorul. M-am așezat pe o băncuţă la marginea mării 
și-am recapitulat în minte întreaga discuţie. Expe- 
diția noastră începea să capete baze din ce în ce mai 
puternice. Numai ploaia de toamnă a izbutit să mă 
gonească 'spre autobuz. 

Pină acum doar persoanele apropiate erau la cu- 
rent cu pregătirea expediției. Era momentul să popu- 
larizăm neapărat raidul nostru. 

A doua zi m-am îngreptat către redacţia unuia din 
ziarele litoralului. La! niște birouri mici lucrau redac- 
torii, aroma cafelei se amesteca cu mirosul vopselii 
de tipar, iar de după uşa deschisă se auzea ţăcă- 
nitul turbat al cîtorva mașini de scris. Unul tria foto- 
grafii, altul nota în grabă informaţiile, numeroasele 
aparate telefonice zbîrnîiau necontenit. Am prezen- 
tat în cîteva cuvinte întreaga expediţie și am depus 
și un articol. Planurile noastre au trezit interes; 
era pentru prima dată cînd povesteam în fața unui 
public mai numeros despre proiectul nostru. Pe re- 
dactori îi interesa în primul rînd partea emotivă a 
viitoarei călătorii. De aceea şi discuţia noastră s-a 
desfăşurat în acest spirit. În încheiere am făcut o 
poză cu toţii, iar redacţia a obţinut promisiunea că-i 
voi informa asupra mersului pregătirilor. În timp 
ce coboram treptele largi, mi-am amintit cuvintele 
marelui Cezar : „Alea jacta est“ — zarurile au fost 
aruncațe. | 

A doua zi de dimineaţă, cumpărînd ziarul, am 
observat tipărit cu litere mari titlul: Cu pluta pe 
Baltica. Redacţia completase articolul meu cu nu- 
meroase amănunte din discuţia noastră, astfel că 
acesta luase nişte proporţii respectuoase. 


Zilele treceau într-o muncă încordată. Trebuia să 
intercalez între ocupațiile zilnice și pregătirile pen- 
tru expediţie. Deci de-abia seara ajungeam să des- 
fășurăm planurile, deasupra cărora pierdeam ore în- 
tregi. Jerzy: era în legătură cu Kostka, iar cu mine 
comunica prin scrisori, informîndu-mă asupra pre- 
gătirilor lui. 

Într-o zi am aflat pe neaşteptate că cercetătorul 
francez Eric de Bisschop traversează cu pluta, îm- 
preună cu patru tovarăşi, Oceanul Pacific. Din cele 
cîteva cuvinte pe care le citisem, rezulta că ei inten- 
ționează să traverseze oceanul în direcţia opusă echi- 
pajului renumitei plute Kon-Tiki. Expediția pregă- 

tită de noi se baza pe principii identice ! Din păcate, 
presa nu dădea informaţii mai precise cu privire la 
expediţia lui de Bisschop. 

De-abia după multe căutări am găsit într-un peri- 
odic american de specialitate un amplu articol despre 
Bisschop și pluta lui. Însuși căpitanul plutei era pre- 
zentat ca un om neobișnuit : în cei şaizeci şi șapte 
de ani de viață cunoscuse aproape toate mările pă- 
mîntului. Marinar, preot, crescător de lalele, şef de 
poliţie, comandant, negustor şi chiar pilot al unui 
avion de vînătoare, în anul 1917. După pierderea 
vasului, cu care navigase în Polinezia, şi-a construit 
pe malul stincos al arhipelagului havaian cel mai 
original catamaran polinezian. Cu această ambarca- 
țiune a pornit, împreună cu soția lui — o prinţesă 
havaiană — spre Cannes ! În timpul celui de-al doi- 
lea război mondial, la vîrsta de cincizeci de ani, 
Bisschop a început să studieze călătoriile locuitorilor 
preistorici din Oceanul Pacific. Rezultatul acestor 
studii a fost ipoteza lui îndrăzneață asupra posibili- 
tăţii menţinerii unui contact permanent, între ţărmul 
Americii de Sud și insulele Oceanului Pacific, cu 
ajutorul plutelor. Consecința acestei ipoteze era for- 
mulată în afirmaţia că plutele, folosite de veacuri de 
populaţia locală, sînt apte atît pentru navigația îm- 
potriva vînturilor, cît şi împotriva curenților. Ipo- 
teza aceasta, însă, este prea îndrăzneață și nu se 
bucură de sprijinul oamenilor de ştiinţă. 

Principalul adversar al acestei ipoteze este cunos- 
cutul conducător al plutei Kon-Tiki, Thor Heyerdahl, 
care susține că incaşii primitivi, folosindu-se de vîn- 
turile și curenţii favorabili, au plecat pe plute din 
lemn de balsa, din America de Sud spre insulele Po- 
lineziei, unde s-au aşezat pentru totdeauna, neavînd 
posibilitatea de a se întoarce. 

Totuși Bisschop a continuat să susţină cu îndărătni- 
cie că navigatorii Pacificului puteau foarte bine să 
călătorească în ambele direcţii, lemnul de bambus, 
care crește în insulă, pretîndu-se la fel de bine pen- 
tru construcția plutelor ca și lemnul de balsa. Bis- 
schop a hotărît să-și rişte viața, ca de altfel mulţi 

alți cercetători, pentru a dovedi justețea teoriei sale. 
El a primit sprijinul organelor franceze, care i-au 
acordat subvenţii pentru organizarea expediției. 

După ce şi-a ales echipajul, au plecat cu toţii în 
Tahiti unde au început construirea plutei. Cu aju- 
torul localnicilor au terminat, după multă muncă, 
pluta de bambus. Velatura acestei plute era formată 
din două pînze triunghiulare împletite ; în afară de 
aceasta, pluta poseda şi mai mulţi derivori mari. 

Nu va mira pe nimeni, citeam în articol, că Bis- 
schop intenţionează să ia pe plută citeva animale, 
printre care chiar și purcei semisălbatici. 

Am adus imediat la cunoştinţa tovarășilor mei cele 
aflate, trimițindu-le fotocopia articolului. Doar ex- 
pediția noastră se baza cam pe aceleași principii ! 
Se impunea să luăm neapărat contact cu de Bis- 
schop. 

M-am hotărît să-i trimit o teleizramă, în care să-i 
urez succes. Eram convins că acest francez îndrăz- 
neţ va reuși să străbată cu pluta traseul stabilit. 
Aveam îndoieli doar în ce privește suprafața pînze- 
lor prevăzute pentru plută. M se părea prea mică, 
şi mă temeam că aceasta avea să se reflecte nefavo- 
rabil asupra vitezei plutei. În schimb era greu să-mi 
închipui un material de construcţie mai /bun decît 
bambusul. Celulele mari, cuprinzînd aer, închise er- 
metic, făceau posibilă încărcarea pe plută a unor mari 
cantități de echipament. La sgurt timp am aflat că 
pluta a fost lansată pe apă. | 


PRIMELE GREUTĂȚI 


Cinci sute de pagini despre lemn. În pă- 

dure. Buștenii uriaşi. Transportul. Consiruc- 

torii. Pe şantier. Consfătuirea. Policlorura 
î de vinil. 


Se apropia data fixată de noi pentru start. Cu toate 
că întirziaserăm cu pregătirile, speram că multe din 
probleme aveau să se rezolve acum mai repede. Cînd 
studiam proiectul expediției ţiniînd seama de perspec- 
tiva doar a cîtorva luni, îmi dădeam seama ce muncă 
imensă ne aşteaptă, la ce sarcină uriașă ne-am an- 
gajat. Aproape nimeni n-a vrut să accepte ideea po- 
sibilităţii. de cîrmire a plutei. Toţi erau de acord că 
plutirea în derivă cu vîntul şi curentul este absolut 
posibilă, dar traversarea unei mări atât de furtunoasă 
ca Baltica era considerată ca o imposibilitate totală. 

Am discutat cu cîțiva specialiști în problemele ma- 
ritime, dar aceștia nu mi-au dat nici o speranţă; 
lipsa unor vînturi. regulate şi a unui curent con- 
stant condamna, după părerea lor, de la început la 
eşec . „expediția noastră. Afară de aceasta, se mai 
punea și problema dacă echipajul va rezista pe o 
ambarcaţiune deschisă, sau va fi măturat de valu- 
rile furtunilor ? Aceste argumente cădeau greu ca 
plumbul şi reveneau aproape în toate discuţiile. 
Tatăl meu îmi dădea sfaturi și făcea cîteodată ob- 
servații foarte preţioase. Unii binevoitori nu ţineau 
însă seama de caracterul expediției noastre; dacă 
am fi luat cu noi:tot ceea ce propuneau ei și fără 
de care, după părerea lor, expediţia n-ar fi avut 
șanse de reușită, ar fi trebuit să închiriem probabil 

un vapor, care cuftundat adinc în apă, sub povară 
greutăţii încărcăturii, ar fi trebuit să ne însoţească 
cu „obiectele indispensabile“. 

Eram într-o permanentă legătură cu presa, care 
ne cerea mereu informaţii senzaţionale. În zadar 
le explicam că acum sîntem ocupați pînă peste cap 
cu pregătirile. Chiar și Agenţia Poloneză de Presă 
se interesa de expediţia noastră, telefonîndu-ne din 
cînd în cînd, cu-rugămintea de a le comunica nou- 
tățile. Glumeam, spunînd că se impune neceșitatea 
organizării „sectorului propagandei pentru probie- 
mele expediției“. Articolele înserate în presă ne 
uşurau de altfel sarcinile, deoarece, în timpul aler- 
găturilor pentru echipament sau pentru rezolvarea 
formalităţilor, nu mai trebuia să explicăm toată po- 
vestea de la început. 

Materialele din presă erau însoţite de nenumă- 
rate scrisori, din aproape toate părţile ţării, cuprin- 
zînd sfaturi, avertismente și propuneri. Și deşi 
specificasem în toate articolele că echipâ este com- 
pletată, am primit zeci de scrisori, în care diferiţi 
amatori solicitau participarea la expediţie. Aproape 
fiecare scrisoare cuprindea întrebări, la câre uneori 
era greu să găsești un răspuns : Cine finanţează în- 
treaga expediţie ? Cum va fi construită pluta ? Cite 
zile va dura expediţia ? Cîtă apă luăm cu noi ? Cînd 
pornim ? Cu toate că răspunsul la un număr însem- 
nat de scrisori ne da mare bătaie de cap, ne bucura 
faptul că expediţia noastră trezise atita interes. 


Se apropia iarna, cînd am început să ne ocupăm 
de problema lemnuiui. Prima greutate o reprezenta 
cliar alegerea acestuia. Din păcate, n-aveam la dis- 
poziţie nici lemn de bambus, nici lemn de balsa, 
ideale pentru construcția unei plute. Trebuia să 
căutăm materialul corespunzător printre esențele 
lemnoase din ţară. Ce condiţii anume trebuia șă în- 
deplinească materialul cel mai indicat pentru con- 
struirea plutei ? Înainte de toate, să fie ușor, să nu 
absoarbă apă, să prezinte o rezistenţă suficientă la 
încovoiere şi să fie uşor prelucrabil. Buştenii trebuia 

să fie cilindrici, să nu fie curbați sau să prezinte 
noduri care să iasă în evidenţă. Pe lingă toate aces- 
tea, trebuia aleasă o specie de arbore, al cărui dia- 
metru să depășească 60 de centimetri. Deci nu a 
fost de loc o sarcină ușoară, cînd am deschis la 
prima pagină manualul: Lemnul și prelucrarea lui. 

După ce am parcurs vreo cinci sute de pagini 
obositoare, cuprinziînd diferite studii privitoare la 
tehnologia lemnului, am ajuns la concluzia că sin- 
gurul copac nimerit, dintre speciile existente în 
țară, este molidul. La o uscare ideală, un metru cub 
de molid cîntăreşte 420 kg. Un neajuns al molidului 
constă în prelucrarea sa dificilă, deoarece are nc- 
duri foarte dure, care pot concura — după cum 
ne-am convins mai tîrziu — cu fierul. Toamna era 
în toi, cînd am luat hotărîrea definitivă. Rămăsese 
doar problema găsirii exemplarelor corespunzătoare. 
Și fiindcă ne-am propus să realizăm toate lucrările 
de pregătire singuri, nu ne rămînea altă soluţie 
decit să pornim în căutarea arborilor. Ținind seama 
de faptul că transportul, şi mai ales costul acestuia, 
nu ne era indiferent, ne-am decis să începem cu 
terenurile .cele mai apropiate. Spre sud de baza 
noastră, Leba, se întid păduri imense. Întîlnești aici 
toate speciile care cresc în țară. Dar vom găsi oare, 
printre acești arbori, un molid de treizeci de metri 
înălțime ? Ne dădeam seama ce greutăţi ne așteaptă. 
Kostka și cu mine am reușit să obținem un concediu 
de cîteva zile și am plecat spre Leba. 

După cîteva zile de căutare, am dat peste un pile 
de molizi puternici. Păreau niște frați, aşa cum stă- 
teau unul lîngă altul, umplînd cu vuietul coroanelor 
lor dominante întreaga pădure. 

Am început tratativele cu administraţia pădurilor, 
şi apoi â venit și rîndul tăierii arborilor. 

Pînza de oţel a ferăstraielor mecanice se îm- 
plinta cu uruit puternic în buștenii bătrîni de sute 
de ani. Uriașii falnici se prăvăleau cu vaiete. To- 
poarele bine ascuţite i-au curăţat repede de crengi. 
A început transportul. Două tractoare cu șenile, du- 
duind din plin, începuseră să care buștenii doborîţi. 

Cedau cablurile de oţel, se înecau motoarele, se ru- 
peau lanţurile groase, iar uruitul motorului răspîn- 
dea groază printre locuitorii pădurii. Încet, încet, 
omul a învins. Șase bușteni uriași au fost depuşi pe 
locul unde trebuiau să se usuce pînă în primăvară. 

Se impunea să stabilim cît mai repede dimen- 
siunile definitive ale pluței, pentru ca buștenii să 
poată fi prelucraţi şi tăiaţi înainte de căderea Ză- 
pezii. 

Iar m-am înfundat în planuri şi grafice. Lungi- 
mea plutei trebuia să atingă 10 m. Această dimen- 
siune era dictată, în primul rînd, de lungimea valu- 
lui de pe Baltica. Dacă pluta ar fi fost prea lungă, 
alunecînd de pe un val, ar fi intrat cu botul în ur- 
mătorul. Lăţimea plutei am fixat-o la 4,5 metri, 
în funcţie de două condiţii: pe de o parte, cu cît era 
mai îngustă cu atit rezistența pe care o opunea era 
mai mică, pe de altă parte, însă, o lățime mai mare 
ar fi ierit-o de răsturnare pe vreme de furtună. Am 
calculat de asemenea suprafaţa pînzelor, dimensiunea 
cîrmei și a derivorilor. Am avut mult de furcă, 
fiindcă formulele hidrodinamice pentru plute n-au 
fost încă elaborate. A trebuit să deduc singur toate 
calculele. În fine am terminat cu rigla logaritmică și 
compasurile ! Proiectul era gata. Mai rămînea să-l 
prezint specialiștilor, ca să-şi dea avizul definitiv. 

Profitind de amabilitatea unuia dintre cei mai re- 
marcabili constructori navali ai noştrii, inginerul Şte- 
fan Czarnecki, am plecat la Biroul Central Naval din 
Gdansk, unde urma să fie discutat proiectul. Con- 
structorii au fost foarte binevoitori faţă de expediţia 
noastră şi au cercetat desenele şi graticele cu un in- 
teres vădit. Cu toate că lucrau numai cu fier și oţel, 
din care construiau chiar vapoare cu un tonaj de 
„Zece mii tone“, mi-au dat informaţii foarţe pre- 
țioase. Au considerat reușit modelul prezenţat de 
mine, afirmând că este exclusă scufundarea sau dis- 
trugerea lui. Nu mi-au spus însă nimic în legătură 
cu posibilităţile de navigaţie a plutei; nu erau na- 
vigatori. 


Lă 

— ESLE LUaLLE PUSIDLU, Spuneau El, ca ptuta sa poata 
într-adevăr naviga, așa cum rezultă din calculele 
dumitale, dar este tot atît de posibil ca aceste cal- 
cule să se dovedească greşite în practică. 

Lucrul cel mai imporant era însă faptul că pluta 
era considerată suficient de rezistentă pentru a face 
faţă acestei expediţii, pentru a suporta echipajul și 
echipamentul. Restul rămînea în seama noastră. 

La Biroul Central Naval l-am cunoscut pe ingi- 
nerul Kaluzny, unul din oamenii care ne-a ajutat cel 
mai mult în echiparea expediției. Cînd i-am prezen- 
tat proiectul nostru, a manifestat un deosebit interes 
și o mare cordialitate. Inginerul Kaluzny ne-a propus 
să experimentăm în timpul expediției echipamentul 
de mase plastice : colacele de salvare din policlorură 
de vinil și plăcile buretoase. 

De la Biroul Central Naval m-am dus la Kostka 
să-i împărtășesc aceste veşti pline de bucurie. După 
o scurtă discuţie, ne-am hotărît să dăm o fugă la 
Leba, ca să începem primele operaţiuni de prelu- 
crare a buştenilor, înainte de a cădea prima zăpadă, 
Cînd am coborit în mica staţie, am și zărit de departe 
molizii imenși. 


A început treaba. Patru. dintre bușştenii cei mai 
lungi trebuiau secționaţi la o distanţă de 10 metri, 
iar doi mai subţiri trebuiau aşezaţi lateral, pentru a 
ușura navigația plutei. Am pus mîna pe topoare și 
am început să prelucrăm cu înfrigurare buștenii. Cu. 
ferăstrăul n-am ieșit, însă, aşa de repede la soco- 
teală. Încercaţi numai să tăiaţi un buștean de molid 
de nouăzeci de centimetri grosime ! Cu toate că în 
acea zi de decembrie era destul de rece, după cinci- 
sprezece minute ne-am și scos puloverele. De-abia 
acum începea munca cu adevărat ; ungeam degeaba 
cu ulei sau gaz, căci nu ne era de nici un folos: 
frecarea era atît de puternică, încît cu mare greutate 
izbuteam să mișcăm ferestrăul. Cînd ne-am așezat 
la masa de amiază, mîinile noastre abia puteau să 
ridice lingura. Efortul a dat însă rezultate; pînă în 
amurg „dădusem gata“ patru dintre buştenii cei mai 

groși. Din păcate, ferăstrăul se tocise complet, după 
o zi de luptă cu nodurile, așa că a trebuit să-l dăm 
la ascuţit. După ce-am terminat tăierea buştenilor, 
am început descojirea şi tăierea nodurilor. Întîi am 
încercat cu topoarele, apoi cu dălțile și chiar cu rin- 
deaua. Cînd am dat gata întregul nostru arsenal, pu- 
team afirma sus -și tare că nici o unealtă din cele 
pe care le aveam la dispoziţie nu se pretează la tă- 
ierea nodurilor de molid. Topoarele şi dălţile se știr- 
biseră de parcă ar fi fost încercate pe niște cuie, iar 
rindelele se toceau înspăimîntător de iute. 

Doi oameni în luptă cu niște bușteni colosali con- 
stituia o priveliște neobișnuită, care a trezit curiozi- 
tatea generală. Multe dintre persoanele care se strîn- 
seseră în jur citiseră despre plută în ziare, așa că 
n-am fost cruțaţi de observaţii și de siaturi, însă 
amatori pentru treabă nu s-au ivit. 

Iarna se apropia, iar marea furtunoasă izbea cu 
înverșunare țărmul. Vuietul valurilor pătrundea pînă 
în oraș ; cuterele așteptau somnolente în port. Pes- 
carii — acumgiără ocupaţie — dădeau din cap spre 
noi, spunînd : 

— Lăsaţi-vă păgubași de pluta asta, pe mare o să 
daţi ochii cu moartea. 

În sfîrșit, s-a dat şi bătălia cea mare, în care și-au 
pierdut viaţa patru dălți şi două ferăstraie. Cind a 
fost tăiat și ultimul nod de la ultimul buștean, din 
văzduh au început să cadă primii fulgi de zăpadă. 
Aveam să reluăm la primăvară. 

Acum trebuia să ne ocupăm de completarea echi- 
pamentului, de aprovizionarea cu alimente și de o 
mulțime de formalităţi, a căror rezolvare s-a dovedit 
de o sută de ori mai grea decît tăierea nodurilor 
de molid. 


Eram la începutul anului 1957, anul la care tre- 
buia să aibă loc expediţia noastră pe mare. Primele 
săptămîni ale anului s-au scurs planificînd măsură- 
torile ştiinţifice, discutînd asupra modului în care 
trebuia să le efectuăm, pregătind aparatura și ini- 
țiindu-ne asupra modului ei de folosire. Ne-am an- 

gajat să luăm probe de apă de mare pe întreg par- 
cursul expediției şi să cercetăm curenții maritimi cu 
ajutorul sticlelor. „Poşta: cu sticle“, cunoscută de 
veacuri, trebuia supusă în cazul nostru unei anumite 
modificări. Cercetările constau în aruncarea, pe cit 
posibil în același loc, a două sticle. Fiecare sticlă 
cuprinde o scrisoare cu rugămintea pentru cel care 
o găsește să anunţe locul unde a fost pescuită. Ur- 
măream să demonstrăm că două sticle identice, arun- 
cate în acelaşi loc şi în același timp, trebuie să plu- 
tească, contrar oricărei probabilităţi, în direcţii di- 
ferite. 

În afară de aceasta, Kostka punea la punct o radio- 
aparatură pentru măsurarea semnalelor emise de 
radiofaruri ; spera să depisteze astfel modul de 
apariție al aşa-ziselor „zone ale tăcerii“. Eu tre- 
buia să pescuiesc, pentru propriile mele scopuri, 
planctonul. În ceea ce privește medicul nostru, ob- 
servaţiile din această expediţie trebuiau să-i ser- 
vească gdrept bază în vederea unei lucrări vaste 
asupra vieții naufragiaţilor. Căci, în realitate, trăind 
pe mica noastră plută, măturată fără întrerupere de 
valurile reci, nu ne deosebeam prea mult de nauira- 
giaţi. 

În primele zile ale lunii ianuarie, am organizat o 
ședință cu întregul echipaj. Cei care nu se cunoscu- 
seră pînă atunci aveau să se întilnească și în același 
timp urma să soluționăm cîteva probleme neclare. 

În introducere, am prezentat schiţa plutei și am 
dat informații cu privire la principiile ce au stat la 
baza construcţiei acesteia. Apoi am dat citire tuturor 
articolelor referitoare la expediţia noastră. Am dis- 
cutat pînă noaptea tîrziu. A fost una din cele mai 
plăcute seri. Discuţia era atit de vie, încît am uitat 
chiar și de mîncare. În afară de aceasta, mai 
aveam de făcut cîteva vizite, căci voiam să profit 
de faptul că eram împreună pentru a prezenta echi- 
pajul instituțiilor care ne promiseseră sprijinul ler 
în pregătirea expediției. În încheierea consfătuirii: 
noastre am stabilit traseul definitiv al raidului ; tre- 
buia să plecăm din portul Leba şi să acostăm pe 

malul sudic al Suediei. Lungimea traseului nostru re- 
prezenta circa 300—500 mile marine. După calculele 
mele aveam să parcurgem această distanţă în decurs 
de două săptămîni. Deoarece întregul raid trebuia 
să urmeze direcţia nordică, am propus ca pluta noas- 
tră să se numească Nord. 

Pregătirile pentru expediţie au fost secondate de 
o corespondenţă vastă, indispensabilă în astfel de 
cazuri, constind în cereri, petiţii, propuneri și multe 
altele asemănătoare. Servieta noastră se umplea zil- 
nic cu copii, iar vrafuri întregi de diverse petiţii 
circulau de la un birou la altul, solicitînd în numele 
nostru, soluționarea diferitelor probleme. Din păcate, 
delegații noștri de hîrtie nu reuşeau întotdeauna să 
rezolve singuri toate problemele. Trebuia să ne de- 
plasăm mereu, pentru a-i supraveghea personal. 

Cu fiecare zi ce trecea timpul devenea mai scuri ; 
duceam acum o luptă din ce în ce mai înfrigurată, 
pentru rezolvarea formalităţilor. Am încetat să mai 
trimitem informaţii presei, pentru a nu irit pe ad- 
versari şi ne-am unit și mai mult împotriva noilor 
piedici. Ştiam că de-abia de acum aveau să-nceapă 
greutăţile cele mari, dar nimic nu ne-ar fi putut de- 
termina să renunțăm la proiectul nostru. Am fi fost 
în stare să plecăm chiar numai cu o provizie minimă 
de alimente și în condiţiile cele mai grele. Am ţinut 
o legătură neîntreruptă cu Fischbach, care ne scria 
destul de rar, dar cînd scria o scrisoare, atunci bătea 
toate recordurile — căci umplea cel puțin douăspre- 
zece foi. Kostka se ferecase în atelierul său, unde 
monta toată ziulica numai instalaţii de radio. În cli- 
pele libere, îi mai ajutam şi eu ; se încingeau atunci 
discuţii lungi, în timpul cărora s-au născut multe 
idei bune. 

Primeam regulat scrisori cu tot felul de propuneri. 

De pildă, un oarecare constructor ne sfătuia să 
folosim în timpul expediției un motor cu reacţie, 
construit de el. Îmbinarea plutei preistorice cu mo- 
torul modern nu părea o asociaţie prea fericită. Noi 

voiam să demonstrăm tocmai faptul că pînzele sînt 
capabile să.ne poarte pe celălalt țărm al mării. 


La începutul lui februarie am fost anunţat că sînt 
așteptat să recepţionez echipamentul din mase plas- 
tice. Am avut o mulţime de greutăţi pînă să obținem 
un autocamion, deoarece bugetul nostru era de mult 
pe sfirşite. Printr-un fericit concurs de împrejurări 
am reuşit să împrumutăm un camion, cu care ne-am 
îndreptat spre sediul Biroului Central Naval. 

Inginerul Kaluzny ne-a condus la magazii, unde 
lucrurile noastre ne așteptau într-un colţ, gata pre- 
gătite. Am fost uimiţi cît de ușor era materialul din 
care fuseseră executate obiectele destinate expediției 
noastre. Colacii de 'salvare, strălucitori de albi, cîntă- 
reau numai două sute de grame. Puteai să-i izbești 
de pămînt, să-i comprimi, să-i îndoi, degeaba, reve- 
neau mereu la forma lor iniţială. Materialul din care 
erau confecţionaţi colacii de salvare, fusese produs 
pentru prima oară în ţară. Eram încîntați că o să 
avem ocazia să încercăm proprietăţile acestui mate- 
rial. Pe deasupra, am mai obţinut și treizeci și șase 
de plăci moi ca buretele, cu care trebuia să tapisăm 
pardoseala cabinei de pe plută, spre a ne feri, cel 
puţin în felul acesta, de umezeală. Plăcile s-au do- 
vedit un material ideal în acest scop. Cu încărcarea 
n-am avut greutăţi : : fiind ușor ca spuma, materialul 
plastic, deși în cantităţi imense, s-a putut transporta 
imediat cu camionul. 

Ne-am luat rămas bun de la inginer şi am luat-o 
la goană spre Leba. 'Era tîrziu. Într-o clipă, mica 
odăiță a fost umplută pînă la refuz cu acest echipa- 
ment ; apoi am dat o fugă pînă la șantierul naval să 
aruncăm măcar o privire buștenilor noștri, care abia 
se mai zăreau de sub zăpadă. Ne-am luat acasă vra- 
ful de scrisori, am sărit în camion și, cu viteza 
maximă, ne-am îndreptat spre Gdansk. 

De cîte ori aveam o clipă liberă, o foloseam pentru 
antrenamentul de înot. E greu să descri senzaţia pe 
care o încerci, intrînd pe vreme de iarnă geroasă în 
bazinul acoperit şi căptușit cu faianţă verde. Cînd 

înoți pe sub apă, cu labe la picioare, avînd în preajmă 
alți înotători, nu-ți vine să crezi că afară bate un 
vînt năprasnic și cerne cu zapadă. Nu este ușor să 
înoți sub apă. Pînă cînd reușești să te miști cu ușu- 
rință, înghiți vîrtos din âpa saturată cu clor, ori 
trebuie să-ţi pescuieşti de pe fundul bazinului masca 
pierdută. 

Macheta plutei noastre era supusă unor continue 
îmbunătăţiri şi modificări. Nu voiam să ni se re- 
proșeze că „„ambarcaţiunea“ construită de noi n-ar 
semăna cu pluta primitivă. Toate părțile plutei tre- 
buiau să fie realizate numai din lemn, pînză şi funii. 


TOTUL PENTRU UN SINGUR SCOP 


Căpitanul Tadeusz Meissner. Studioul de 
jilme documentare. Depozitele  Liniilor 
Oceanice Poloneze. Stingătoarele de in- 
cendiu și certificatul de deratizare. Scrisori, 
scrisori, scrisori. Pesmeţii și pescarii din 
largul mării.  Telelonul nocturn. S.PLL. 
cheamă. Noi piedici. Al patrulea membru 
al echipajului. Tăiem  scîndurile. Dinghea 
galbenă. 


Lucrurile incepuseră să se complice, greutăţile se 
îngrămădeau necontenit. Toate acestea m-au decis 
să mă prezint oracolului în probleme maritime — 
căpitanului navigaţiei mari, Tadeusz Meissner. Îmi 
era teamă că ocupațiile lui profesionale ȘI obligaţiile 
de deputat nu-i vor permite să mă primească. Totuși 
căpitanul m-a primit imediat. 

Cu macheta plutei la subsuoară, am intrat într-o 
curticică care împrejmuia vila mică cu etaj. Dincolo 
de ușile întredeschise ale garajului se auzea cineva 
spărgînd lemne. După o clipă, în fața mea apăru 
un bărbat de vîrstă mijlocie, cu o statură impozantă, 
ținînd un topor în mînă. Pe căpitanul Meissner nu-l 
cunoscusem pînă atunci decît din fotografiile înse- 
rate în presă totuși l-am recunoscut imediat. 

— Pe mine mă căutaţi? m-a întrebat căpitanul. 

În scurta pauză, care a precedat răspunsul meu, 
mi-am zis că dacă un deputat în seim își taie singur 
lemnele, pot fi sigur că totul va merge bine. În 
biroul în care am fost invitat, i-am prezentat căpi- 
tanului pe scurt proiectul nostru şi greutăţile pe 
care le întimpinam. Interlocutorul meu nu părea 
de loc surprins. Cu un calm imperturbabil mi-a răs- 
puns că nu vede de ce proiectul ar fi irealizabil. 
Mi-a atras numai atenţia asupra necesităţii con- 
struirii unei plute solide, prevăzută cu un greement 

puternic. Dincolo de acestea — după părerea căpi- 
tanului — echipajul va fi acela care va decide suc- 
cesul raidului. Apoi discuţia s-a purtat asupra pro- 
blemei aprovizionării cu alimente a plutei și a ale- 
gerii acelora mai potrivite ; această convorbire a avut 
o influență decisivă asupra stabilirii listei definitive 
a echipamentului. Căpitanul mi-a promis că va 
interveni ca să putem împrumuta, echipamentul de 
la instituţiile maritime, ceea ce a fost de un mare 
ajutor pentru noi. La capătul discuţiei, gazda a scos 
dintr-un dulap un sextant, care-l însoţise de-a lun- 
gul navigației pe toate apele lumii și pe care mi l-a 
înminat, urîndu-mi succes. 

Cum se întîmplă deseori, pe șeful întreprinderii de 
filme documentare, Wojciech  Jankowski, l-am 
cunoscut cu totul întimplător ; el ni l-a prezentat pe 
operatorul cronicii cinematografice, Janusz Sowinski, 
care s-a declarat gata să participe la expediția noas- 
tră, pentru a turna un film asupra călătoriei. Amin- 
doi erau tineri, plin de energie și nespus de inven- 
tivi. Turnarea filmului ne-ar îi adus, în afara popu- 
larizării, sprijinul întreprinderii, ceea ce ar fi ușurat 
soluționarea multor greutăți. 

Cînd, în sfîrșit, ne-a venit şi aprobarea de la Var- 
șovia pentru punerea în aplicare a planurilor noas- 
tre, problemele începuseră să se rezolve într-un 
ritm mai rapid. Mai întîi, conducerea Liniilor 
Aeriene Poloneze ne ceruse o listă cu echipamentul 
necesar pentru expediție. Ne-a trebuit o seară 
întreagă, ca s-o stabilim definitiv : cuprindea cinci- 
zeci de poziții! Nu vă pot spune surprinderea 
noastră, cînd Direcţia Liniilor Aeriene Poloneze ne-a 
anunţat că ne va furniza pe dată întregul echipa- 
ment cerut ! Imediat, a doua zi de dimineaţă, ne și 
înființasem în fața depozitului, o clădire cu patru 
etaje, de două sute de metri lungime, cu o mulțime 
de încăperi. Fiecare din ele era plină pină-n tavan 
de frînghii, baloturi, pînză de cort, colaci de salvare, 
îmbrăcăminte pentru furtună, lăzi cu rachete, multe 
ferecături, instrumente de navigaţie. Cărucioare 
mici, într-o continuă mișcare, goneau de-a lungul 

coridoarelor hesfirşite, iar patpu perechi de ascen- 
soare legau parterul cu etajele de sus. Conţinutul 
depozitelor era suficient pentru a echipa o flotă 
întreagă. În cele din urmă am ajuns într-o încăpere 
mai mică, unde erau înmagazinate toate mărunţișurile 
dispreţuite de marile vapoare comerciale. Aici s-au 
deschis pentru noi porţile sesamului. Am încărcat 
cîteva lăzi cu echipament în camionul care ne 
aștepta în faţa clădirii. Locuinţța mea din Leba se 
transformase acum într-un adevărat depozit. 

Nu rezolvasem, însă, problema cea mai impor- 
tantă : încă nu obţinusem aprobarea oficială a Direc- 
ției Generale Maritime, fără de care nici nu putea 
fi vorba să ne-avintăm 'în larg. Cu inima striînsă 
şi cu planurile sub braţ ne-am oprit în faţa unor 
uși cu o plăcuţă nichelată. Cînd am luat loc la masa 
rotundă, nu vedeam în faţa ochilor decît feţele 
concentrate şi serioase ale conducerii Direcţiei 
Generale Maritime. Stăteam atît de ţeapăn încît tot 
timpul n-am putut să cuprind cu ochii decît o parte 
a mesei. După o scurtă introducere, am început să 
prezint proiectul nostru. Cînd am terminat, au 
început să curgă întrebările, obiective şi subtile. 
Stăteam în faţa unei hărţi mari și explicam încet, 
cuvint cu cuvînt, principiile care mă călăuziseră. 
Deoarece discuţia se transformase într-un adevărat 
examen, răspundeam, scotocindu-mi memoria, la 
întrebările care nu mai. priveau construcţia și echi- 
parea plutei, ci instrucțiunile maritime şi de navi- 
graţie. Atmosfera, la început rigidă, s-a încălzit 
treptat, datorită atitudinii binevoitoare a directoru- 
lui Wallas. Răspunsurile mele satisfăcuseră- proba- 
bil comisia, deoarece discuţia a luat o altă întor- 
sătură : s-a trecut la examinarea mijloacelor de 
salvare. Iar eu mi-am zis că de vreme ce s-a trecut 
la acest subiect, înseamnă că proiectul nostru este 
ca. şi aprobat. Ultimele îndoieli s-au risipit atunci 
cînd directorul, după ce ne-a urat succes, ne-a pro- 
pus să ținem pe tot parcursul expediției legătura 
prin radio cu stația Direcţiei Generale Maritime. Am 

coborit, ca să primim instrucțiunile maritime și să 
mai rezolvăm anumite formalități. 

După o relipă, goneam spre Gdansk. Am izbucnit 
în adevărate explozii de veselie, cînd am început să 
citim instrucțiunile. În realitate nici nu putea fi 
vorba de plută în aceste instrucțiuni, deoarece o ast- 
fel de denumire nu figura pe lista „ambarcaţiunilor“, 
dar reieșea clar că pluta trebuia prevăzută cu stin- 
gătoare de incendiu, iar în ceea ce priveşte documen- 
tele, eram obligaţi să prezentăm un certificat de 
deratizare. 


Toată iarna am avut mult de lucru. Pregătirile 
pentru raid şi munca zilnică ne luau toată vremea ; 
deseori sacrificam și orele de somn. Nu neglijam să 
răspundem celor care ne scriau în legătură cu ex- 
pediţia noastră. Primeam numeroase scrisori de la 
prieteni şi de la necunoscuţi, prin care ni se pro- 
punea tovărășia și ajutorul lor în timpul raidului. 

N-o să uităm multă vreme scrisoarea impresionantă 
a unui tînăr pescar, care cu siguranţă ar îi fost un 
membru exemplar al echipei şi un constructor 
pasionat al plutei. Bineînţeles nu lipseau nici scri- 
sorile unor persoane care doreau să-și facă un 
renume și chiar un cîştig. Am primit și scrisori de 
la femei ; în toate revenea aceeaşi doleanţă : să fie 
considerate egale cu bărbaţii. Mi-a rămas în minte 
mai ales scrisoarea unei navigatoare de douăzeci de 
ani, pe nume Kristin, care ne scria: „Pot să mun- 
cesc din greu. Credeţi-mă, nu veţi avea cu mine 
nici o bătaie de cap! Trebuie să plec cu voi...“ Am 
primit regulat de la această tînără scrisori, și numai 
plecarea noastră a întrerupt corespondenţa. Dezar- 
mantă a fost şi scrisoarea unui tînăr entuziast: 
„Din fragedă copilărie visez să fac o călătorie pe 
mare. Pot să muncesc la fel ca și un om matur. 
Aptitudinile marinăreşti le-am moştenit de la fratele 
meu, care este bucătar pe unul din vapoarele noas- 
tre de coastă...“ Mulţi din corespondenţii noștri ne 
trimiteau cele mai diverse sfaturi și observaţii, iar 


36 


alții ne cereau informaţii, deoarece intenționau în 
viitor să urmeze exemplul nostru. Din păcate, cu 
părere de rău, trebuia să-i refuzăm pe toţi, deoarece 
echipa noastră era de mult completă ; în ceea ce 
priveşte indicaţiile privitoare la construcţia plutei 
nu puteam să le comunicăm decit după efectuarea 
raidului proiectat. 


Ultimele zile de iarnă s-au scurs cu completarea 
echipamentului. Mulțumită atitudinii binevoitoare a 
întreprinderii de pescuit Dalmor, ne-am mai com- 
pletat lipsurile existente. Datorită ei, ne-am putut 
aproviziona cu rachete şi butoaie pentru apă. Cînd 
a trebuit să alegem codul, ne-am fixat la cinci 
litere: C- „da“; N- „nu“; O- „om peste bord“; 
M- „am un medic pe bord“ şi V- „am nevoie de 
ajutor“. Am mai împrumutat cîteva frînghii și toc- 
mai ne pregăteam de plecare cînd am zărit lîngă 
perete niște cutii de tablă. Am aflat că sînt cu pes- 
meţi, destinate alimentaţiei pe. şalupele de salvare. 
Deoarece  depășiseră termenul folosirii lor, tre- 
buiau să fie aruncate. Obișnuiţi cu economii, nu 
puteam îi de acord cu această destinație, cu atît mai 
mult cu cît asemenea articol ne-ar fi fost de mare 
folos. Cu sprijinul intendentului întreprinderii, care 
a intervenit în favoarea noastră, .ni s-au oferit cinci- 
zeci de cutii cu pesmeţi. 

- Ultima zi a lunii februarie avea să fie pentru noi 
o dată memorabilă. Obosit de munca în laborator, 
dormeam dus în patul meu supraetajat de la cămi- 
nul studenţesc, cînd am fost trezit şi chemat la tele- 
fon. Eram obişnuit cu acest gen de „distracţie“, 
totuși un telefon în noapte și încă de la Varșovia, 
m-a pus pe ginduri. M-am dus la telefon. Interlo- 
cutorul meu, după ce s-a asigurat că sînt chiar con- 
ducătorul expediției Nord, s-a prezentat ca redac- 
tor de la Gazeta Cracoviei şi mi-a propus să 
participe la expediţie. Cu toate că i-am spus că 
echipa este de mult completă, reprezentantul Gazetei 
Cracoviei continua să mă întrebe cu lux de amă- 
nunte despre toate, printre altele și de data plecării 

în expediție, cum şi de echipamentul personal. 
Văzînd că n-are de gind să renunțe la planurile 
sale, i-am propus să accepte zborul cu avionul, dato- 
rită căruia ne va putea vedea în prima zi a expe- 
diției. Apoi m-am hotărît să-l iau cu noi în timpul 
probelor, pe care trebuia să le facem în apele de 
coastă. 

— Ce crezi dumneata |! se auzea în aparat, oare 
impresiile pe care ţi le dă vederea plutei din avion 
pot echivala cu impresiile unor participanţi la expe- 
diție ? Cînd aș putea să vă văd — a insistat ama- 
torul nocturn al emoţiilor nautice. 

— Aţi călătorit pe apă ? l-am întrebat eu. 

La aparat s-a auzit un mormăit, după care a 
răsunat deodată foarte clar: 

— Nu, n-am călătorit niciodată pe apă, dar asta 
n-are nici o importanţă, fiindcă nu mi-e teamă de 
apă. 

— Oare dumneata n-ai aflat că mulţi oameni sînt 
convinşi că mergem la pieire? 

— Evident ! Şi ce-i cu asta! Eu sînt optimist — 
mi-a răspuns redactorul. 

Urcînd scările pustii, mă gîndeam laacest necu- 
noscut, mă gindeam încă la el, cînd am tras peste 
mine pătura. Ușuratic sau curajos? continuam să 
mă întreb înainte de a adormi. 


Rezolvasem multe treburi, soluționasem tot soiul 
de probleme, dar nu stabilisem încă ce fel de radio- 
aparatură vom utiliza în timpul raidului. Kostka îmi 
reamintea mereu de necesitatea obținerii unei radio- 
staţii. Îi promisesem că voi face tot posibilul să-și 
îndeplinească cît mai repede dorinţa. Dobîndirea 
unei radiostaţii emițătoare nu este, însă, o problemă 
simplă. În primul rînd, trebuie prezentate docu- 
mentele care să ateste că telegrafistul are dreptul 
de a se folosi de radiostație pe mare; apoi trebuie 
obținut simbolul de înregistrare şi de-abia după 
aceea poţi umbla după aparatura necesară. Toate 
aceste greutăți le-am învins într-un timp record. 
Bineînţeles, punctul de pornire a fost obţinerea hiîr- 

tiilor şi aprobărilor necesare. Pină la urmă, Kostka 
a obţinut autorizaţia solicitată şi a plecat la Varșovia 
ca să înregistreze radiostaţia. În acest scop, a tre- 
buit să răspundă, după cum mi-a povestit pe urmă, 
la cîteva întrebări „primordiale“ ca de. exemplu: 
„Cine este armatorul vasului pe care va fi instalată 
radiostaţia ? Ce tonaj are vasul ? Cu ce este acţionat?“ 
şi altele asemănătoare. Kostka s-a descurcat însă 
foarte bine; radiostația noastră a obţinut simbolul 
internaţional S.P.L.]., care a fost trecut pentru vecie 
în lista londoneză centrală, iar pluta a fost înregis- 
trată ca Pluta 1. 


După ce am obținut, în sfîrşit, radiostaţia și am 
reușit s-o transportăm la locuinţa lui Kostka, am 
început montarea emițătorului. La început totul a 
mers strună: am întins antena de cincizeci metri, 
am montat lămpile la aparat, am verificat bateriile 
alimentatoare și microfonul. | 

Facem contactul cu curentul, lampa de control 
arde, emițătorul începe să funcţioneze. Kostka, cu 
receptoarele la urechi, ţinînd în palmă microfonul 
— spune: „Aici radiostaţia de probă a expediției 
Nord. Radiostaţia roagă confirmarea  recepţiei...“ 
Apoi Kostka comunică datele radiostaţiei şi deschide 
“contactul pentru recepţie. În receptoare s-a auzit 
un șuier, s-au răspîndit cîteva sunete subţiri şi apoi 
— tăcere. Undeva departe, foarte firav, se auzea 
țăcănitul semnelor Morse. M-am uitat la Kostka. 
El a luat-o de la cap: „Aici radiostaţia de probă...“ 

Toate acestea au durat circa o oră; începusem să 
mă îndoiesc de reușită, însă telegrafistul nostru 
manipula cu răbdare emițătorul. Lampa de control 
funcţiona, semnalele se răspîndeau în văzduh, dar 
răspunsul nu venea. 

Se întunecase de-a binelea, cînd ne-am mutat cu 
radiostaţia noastră în curte. Pe dealul din apropiere 
se înălța un turn de triangulaţie, vechi de cînd 
lumea. Am instalat antena în virful lui şi am 
reînceput apelul, dar în zadar : nimeni nu ne auzea! 
Atunci ne-am reîntors în casă. Era în puterea nopţii, 

toate radiostaţiile mergeau din plin, număi SP.LI. 
tăcea. Stăteam întins pe pat, cu receptoarele la 
urechi, și citeam liniștit ziarele, în timp ce Kostka 
răsfoia cărţile și notițele în căutarea unor noi tipuri 
de antene. Îl sfătuisem să se culce, dar insistenţele 
mele n-au avut nici un efect. Ne-am mai suit încă 
de cîteva ori pe acoperiș, pentru a modifica cîte 
ceva la antenă. Kostka răgușise tot chemiînd în 
continuu, de aceea am început și eu să-l ajut, repe- 
tind monoton : „Aici radiostația de probă a expe- 
diției Nord. Pînă la urmă am ațipit, total resemnat. 
Deodată am fost trezit din somn de zgomotul care 
venea din receptoarele cu care adormisem la 
urechi. O voce necunoscută striga: „Vă aud bine, 
vă aud bine... Vă aud bine, vă aud bine“... M-am 
uitat la Kostka ; faţa lui iradia de bucurie. Recep- 
toarele răsunau mai departe : „Unde sînteţi? Unde 
sînteți ? Am pentru voi lăzi noi pentru batog. Cind 
vă întoarceţi în port ?“ Am izbucnit într-un rîs zgo- 
motos. Din păcate, interceptasem o discuţie între un 
cuter şi continent. Ne-am decis să mai facem o încer- 
care. Eu am rămas în cameră lîngă receptor, în timp 
ce Kostka, cu emițătorul în spinare, se îndepărta în- 
cet de casă. Auzeam glasul lui ; mă înştiinţa că trecuse 
de pilcul de copaci de la stradă. Am stins lumina în 
cameră şi i-am comunicat că semnalele lui ajung 
pînă la mine. Am mai auzit nişte ecouri nedeslușite 
ale unor lătrături de cîini, care încercau să-mi atace 
prietenul. A urmat apoi o pauză, după care vitea- 
zul telegrafist m-a informat că se urcă în autobuzul 
de noapte cu direcţia Gdansk. Mai tîrziu mi-a făcut 
cunoscut că a instalat radiostația pe o măsuţă, la 
care el — Kostka — bea în tihnă bere. Radiostaţia 
funcţiona, dar nimeni nu ne auzea. Trebuia să 
dezlegăm cît mai repede această enigmă. A doua zi, 
cum ne-am sculat, am și pus în funcţiune radio- 
stația ; un apel scurt și... ne răspunde radioul din 
Hel. De data aceasta eram într-adevăr auziți. Am 
stabilit apoi legătura cu cîteva cutere din apropiere, 
care ieșiseră la pescuit ; audibilitatea era bună, cu 
toată distanţa mare pentru radiostaţia noastră. 

R.M.B-l al nostru emitea 2 wați, putere egală cu 
aceea a unei baterii de buzunar. 

După examinarea tuturor posibilităţilor, am ajuns 
la concluzia comună că insuccesele din seara aceea 
se datorau pur și simplu faptului că nici una din 
staţiile receptoare nu funcţiona pe lungimea noastră 
de undă. 


A sosit și primăvara |! Prietenii noștri de la baza de 
filmat ne-au ajutat în măsura posibilităților. Mul- 
țumită lor am obținut sprijinul întreprinderii 
Baltona, care ne-a promis să ne furnizeze alimentele 
necesare, ceea ce însemna foarte mult pentru noi. 
Dacă cu echipamentul ne descurcasem împrumutîn- 
du-l, în cazul aprovizionării <cu alimente nu mai 
puteam folosi același mijloc. După ce Fischbach ne-a 
trimis lista proviziilor necesare, am prezentat-o în- 
treprinderii Baltona. 

Căldura soarelui se înteţise şi cei şase bușteni 
mari de molid, pînă atunci acoperiţi de zăpadă, se 
încălzeau la soare, uscîndu-se. Eram foarte curioşi 
să vedem dacă aveau să se zvînte complet. Am proiec- 
tat să construim nişte acoperișuri deasupra buștenilor, 
pentru vreme ploioasă. Cu cît se apropia mai mult 
data plecării în raid, cu atît aveam mai mult de lu- 
cru. Trebuia să comandăm catargul, să obţinem 
saule pentru patarasine, pînză de cort pentru aco- 
perirea cabinei, să ne îngrijim de frînghii pentru le- 
garea buștenilor şi de îmbrăcăminte pentru echipaj ; 
trebuia să cumpărăm scîndurile necesare pentru 
construirea punţii ; trebuia să studiem buletinul nre- 
teorologic, să rezolvăm formalităţile legate de obţi- 
nerea vizelor la consulatul suedez, să informăm 
presa și să răspundem la scrisori. 

Am căutat să rezolvăm totul cît mai bine, deşi eram 
într-o continuă efervescenţă. Am mai avut încă o 
discuție cu constructorii navali, pentru a analiza 
în amănunt problema construirii plutei. Din păcate, 
aproape toți erau de părere că numai noi trei nu 
vom reuși să construim pluta pînă la data stabilită. 
Ne aștepta foarte multă muncă, e adevărat, dar 

în nici un caz nu putea fi vorba să amînăm expe- 
diţia, aşa cum eram sfătuiţi, pentru anul următor. 
Voiam să fim primii în organizarea unei expediţii 
cu pluta, în ţara noastră. Inginerul Kaluzny, care 
ne sprijinea cu mult devotament şi entuziasm, 
tocmai terminase tratativele cu fabrica de materiale 
de impregnare Inco, în vederea livrării de către 
aceasta, cu titlul de probă, a impregnantului care 
să ferească buștenii de îmbibare cu apă. Ardeam 
de nerăbdare să ajungem la Leba şi să începem 
construirea plutei. Din păcate, rezolvarea formali- 
tăţilor dura. Cu multă părere de rău am aflat că 
obligaţiile profesionale nu-i vor permite prietenului 
nostru Andrei Trepka să participe la expediție. A 
fost pentru mine o veste dureroasă, deoarece el 
fusese primul care mă ajutase în pregătirea expe- 
diţiei ; îi rămîn recunoscător pentru multe. 

Eram numai trei, de fapt numai doi, deearece 
Fischbach, ocupat cu problemele medicale, n-a par- 
ticipat la început la alergătura pentru rezolvarea 
diferitelor formalități. Cu toate acestea, n-am simţit 
nici o oboseală, iar pregătirile mergeau înainte. 

Cînd, deodată, am dat de-o pacoste, care a căzut 
peste noi ca' din senin. 

Una din revistele ilustrate a înserat un articol 
critic cu privire la construcţia plutei noastre. Au- 
torul articolului pornise, din păcate, de la niște pre- 
mise eronate, luînd ca bază a calculelor un diametru 
de patruzeci de centimetri pentru bușteni, cînd, 
în realitate, acesta era de două ori mai mare. Ca 
urmare a acestei erori, deplasarea a ieșit cu 300 de 
procente mai mică decît cea reală. Nu-i de mirare 
că, în aceste condiţii, capacitatea de plutire a 
ambarcaţiunii noastre era pusă la îndoială. În con- 
tinuarea argumentelor sale, autorul afirma că 
suprafaţa mică a pînzelor, la o rezistență mare a 
plutei, va avea drept consecință exclusiv înaintarea 
în derivă, pe cînd noi voiam să demonstrăm, tocmai 
dimpotrivă, că pluta poate fi independentă de vîn- 
turi ! Cu siguranţă, cineva s-a înşelat aici ! Cel mai 
mult ne-au uluit temerile autorului, că expediția 

noastră ar putea zdruncina bunul renume al navi- 
gației poloneze. Acest artțicol a devenit în ochii 
multor cititori neexperimentați necrologul nostru. Și 
după cum s-a adeverit mai tîrziu — ne-a adus 
multe neplăceri: | 

Pronosticul timpului probabil și al vînturilor nu 
era nici el încurajator. Dacă ar fi fost să dăm cre- 
zare meteorologilor noștri, avea să plouă şi, ceea ce 
era încă și mai rău, se anunțau vînturi din direcţia 
vest și nord-vest. Era imposibil să pot prevedea ce 
consecinţe vor avea pentru expediţia noastră astfel de 
condiții atmosferice. De un singur lucru eram sigur : 
mai curînd am fi fost în stare să vislim tot timpul, 
decit să renunțăm la raidul proiectat. 

Kostka își consacra tot timpul liber probelor cu 
emițătorul şi numai cu mare greutate reuşeam să-l 
desprind de lîngă acesta pentru a ne ajuta la trans- 
portul echipamentului. Fericiți cei care n-au cu- 
noscut, pe timpuri, radioul! Dar ce să-i faci, era 
pasiunea lui. - 

Spre sfîrşitul lui aprilie am obţinut de la 
Consulatul suedez vizele care ne dădeau dreptul 
să acostăm pe teritoriul Suediei. 

Afacerile noastre financiare stăteau atît de prost, 
încît am încetat să mai mîncăm la cantina studen- 
ţească și am început să ne gătim acasă. 

Cu toate obstacolele, în general, totul mergea 
bine ; munca noastră dădea roade. Am obţinut de 
la întreprinderile de cauciuc două bărci pneumatice 
sistem „czapla“ — care s-au dovedit a fi comode 
Şi sigure — precum și patru saltele pneumatice des- 
tinate ca pardosea pentru căsuţa noastră. Totul era 
de cea mai bună calitate. Ni s-a comunicat, de 
asemenea, că putem ridica din Varșovia două sute 
de kilograme de subit-impregnant. Acum trebuia 
să ne ocupăm de transportarea acestuia la Leba. 

Singurul neajuns — ca de obicei — era lipsa de 
fonduri. 

Dintr-o dată, totul, în jurul nostru, începu să se 
năruie ; furtuna s-a dezlănţuit într-o luni dimi- 
neață. Eram tocmai la baza filmului, cînd am fost 

înștiințat că Baltona, care se angajase să ne aprovi- 
zioneze cu alimente, își retrage promisiunea. Am 
simţit un fior rece de-a lungul șşirei spinării: era 
o lovitură puternică! Avînd în vedere data apro- 
piată a raidului, cum și faptul că întreg echipajul 
trebuia să se ocupe exclusiv de construirea plutei, 
ne-am văzut pur şi simplu lipsiţi de posibilitatea 
obținerii alimentelor necesare. Neştiind cum vor 
reacționa la această surpriză tovarășii mei, i-am dat 
un telefon lui Kostka. Telegrafistul nostru a primit 
vestea în felul lui caracteristic, răspunzîndu-mi cu 
un calm deplin. 

— Ei! Ce să-i faci! În ceea ce mă privește 
putem pleca și fără rezervele promise. Doar în 
mare sint pești. 

— De altfel avem pesmeţi — am adăugat eu 
repede. Cel mai important lucru este să nu ne pier- 
dem curajul. Nici o grijă, o să ne descurcăm noi ! 

După acest prim insucces au urmat şi altele. 
Astfel, nu ne-a mai fost livrată foaia de cort, pro- 
misă de una din întreprinderile maritime. 

Trecînd în revistă corespondenţa zilnică, am dat 
peste o scrisoare redactată cu multă politeţe, al 
cărei expeditor ne înștiința cît se poate de amabil că 
nu ne mai poate împrumuta costumul de scafandru 
pe care ni-l făgăduise. Acest costum ne era indis- 
pensabil pentru construirea plutei, pentru montarea 
ei sub apă. | 

— N-avem încotro ! îi spuneam lui Kostka; vom 
intra sub apă numai cu labele. 

Cînd am aflat însă că nici catargul, care trebuia 
să fie de mult gata, nu fusese executat, am început 
să mă revolt. Toate înfrîngerile de pînă acum erau 
fără importanţă faţă de vestea pe care mi-o adusese 
Kostka de la baza filmului: conducerea întreprin- 
derii de producţie a filmelor renunţase la filmarea 
expediției și la sprijinul material Womis. 

Eram complet singuri. Ne bucura însă ideea că 
numai cîteva săptămîni ne mai despart de plecare. 
S-ar fi putut întîmpla să fim nevoiţi să plecăm fără 
cabină, să ne hrănim numai cu peștii prinşi de noi, 

dar erai ferm hotărîţi să plecăm. Era singurul 
lucru de care eram siguri. 


Stăteam în cameră, schițind cîteva detalii pentru 
plută, cînd am auzit o bătaie abia perceptibilă în 
ușă. Intrase un bărbat tînăr, de treizeci de ani, cu 
o față trasă şi un păr bogat, negru ca smoala. 

— Mă cheamă Breit, Czeslaw Breit, începu el 
timid. 

— Vă rog, luaţi loc, i-am întins eu scaunul. Aşe- 
zîindu-se, oaspetele meu mi se adresă: 

— Sînt convins că mă ţineţi minte! 

— Nu-mi amintesc, i-am răspuns eu, cu gîndul 
la schiţă. 

— Atunci e în ordine! strigă el. Îmi închipuiam 
c-o să mă pomeniţi mult timp. V-am trezit odată 
în plină noapte. 

Acesta era deci entuziastul meu necunoscut ! 

— Îmi pare bine, i-am răspuns eu curtenitor. 

— Minunat! Atunci aştept să-mi repartizaţi 
munca, că sînt sigur că de-abia prididiţi singuri. 

Atitudinea lui începea să mă intereseze. Deoarece 
se apropia ora prînzului, mi-am invitat oaspetele 
să ia cu mine o supă pregătită cu o clipă mai 
înainte. După dejun, am stat pe îndelete de vorbă. 
Am aflat că Czeslaw Breit, cu toată virsta lui tînără, 
trecuse prin multe. 

Deportat de nemți în Germania, la muncă forțată, 
a trăit clipe grele, sub ploaia de bombe ale aliaţilor. 
În cele din urmă a ajuns la Berlin, pe care l-a găsit 
în flătări, potopit de bombe cu fosfor. Acolo a fost 
repartizat la brigăzile pentru stingerea incendiilor. 
Proaspătul pompier își dădea toată silinţa, bine- 
înțeles ca să aţiţe și mai mult incendiile gigantice. 
Cînd poliţia hitleristă a început „să aprecieze“ just 
activitatea lui, s-a făcut nevăzut, ca să-și salveze 
viaţa. A trăit multă vreme ascuns printre ruine, 
căutîndu-și hrana prin casele părăsite. După război 
-a participat ca reporter începător la cîteva din acţiu- 
nile inițiate împotriva bandelor de  reacţionari, 
cunoscute prin atrocitățile lor. Începusem să capăt 

încredere în acest om, care voia să meargă cu 
noi, deşi nu fusese pînă atunci niciodată pe mare. 
M-am decis să cer și părerea echipajului : dacă nu 
vor avea nimic împotrivă, echipajul nostru se va 
mări cu încă o persoană. 

Pe Kostka l-am găsit ocupat cu radioul. După ce 
i l-am prezentat pe Breit, i-am povestit motivul 
deplasării lui. Telegrafistul nostru mi-a încredinţat 
mie sarcina de a hotărî. Nevrînd să-l mai deranjem, 
am plecat şi într-o clipă am şi ajuns la poștă, ca 
să-i telefonez lui Fischbach. 

— Ascultă! urlam eu din fundul plăminilor, a 
venit la mine ziaristul. Ţine morțiș să meargă cu 
noi. Un şoarece de uscat sută la sută! Redacţia lui 
este interesată să facă un reportaj asupra raidului 
nostru. Vreau să te-ntreb dacă ai avea ceva împo- 
trivă să meargă cu noi. Paremise că vei căpăta și 
un pacient interesant pentru cercetările tale me- 
dicale — am glumit eu ca încheiere. 

— Sînt de acord, mi-a răspuns Fischbach. 

— Este de acord ! am strigat către Breit, înmînîn- 
du-i receptorul, ca să vorbească personal cu medicul. 

Faţa noului membru al echipajului nostru iradia 
de bucurie, cînd am ieșit din strîmta cabină tele- 
fonică. Breit trebuia să trimită şi o telegramă la 
redacție. 

— Sînt pe plută ! Senzaţii ! Mulţime de greutăţi ! 
transmitea vești către liniștita Cracovie „reporterul 
înnebunit de bucurie“, Czeslow Breit. 

Oaspetele meu s-a orientat probabil „just“ în 
ceea ce priveşte situaţia noastră financiară, dedarece 
m-a invitat la cină. Am discutat expediţia în toate 
amănuntele, i-am prezentat întrîngerile şi succe- 
sele de pînă atunci. Cînd am ajuns la greutăţile 
noastre, Breit mi-a spus că putem obţine bani de 
la redacţia lui. Acest lucru nu mă încînta — voiam 
să nu avem faţă de nimeni vreo datorie. 

— Nu-i vorba de nici o datorie — mi-a răspuns 
el. O tranzacţie comercială obișnuită; vom încâsa. 
pur și simplu un avans pentru articolele pe care le 
vom publica după expediţie. 

— De acord ! am acceptat eu şi ne-am ridicat de 
la măsuţă ca să mai trimitem o telegramă. 

Întorcîndu-ne seara tîrziu în odăița mea, ne 
simţeam ca şi cum ne-am fi cunoscut de cînd lumea. 
Cel mai mult mă bucura faptul că noul nostru 
tovarăș poseda un simţ înnăscut al umorului. O 
glumă bună este cîteodată mai prețioasă decit o 
ladă cu pesmeţi. 


Mai avem încă de rezolvat multe și felurite pro- 
bleme pe litoral, dar cea mai urgentă dintre treburi 
era prelucrarea Jemnului în cherestea şi lemn "eca- 
risat. 

A doua zi dimineața mă aflam, împreună cu Breit, 
în trenul care se îndrepta spre Leba. Tot drumul 
n-am făcut decît să răspund la întrebările lui cu 
privire la construcţia plutei, la navigaţie și la cei- 
lalţi membri ai echipajului. Mă uitam cu neliniște 
la umerii slabi ai ziaristului, deoarece ne aștepta o 
muncă grea. La Leba am zăbovit numai cîteva ore; 
am reușit totuși să-l prezint pe Breit acasă, să-i 
arăt marea, plaja şi, în primul rînd, bușştenii uriași, 
care i-au trezit un interes sincer. Trebuia să încăr- 
căm un camion, nu prea mare, ce avea să ne ducă 
pînă la joagărul mic, pierdut în inima pădurii, unde 
se afla o parte din lemnul nostru, care trebuia pre- 
lucrat. Munca a durat două zile și două nopţi: ca- 
zanul de aburi pufăia, iar joagărul hrăpăreț înghiţea 
mereu buștenii noi. Doi oameni negri de sus pînă 
jos, la care doar albul ochilor obosiţi mai strălucea, 
executau mișcări repezi. În sfîrșit, ultimele scînduri 
s-au prăbușit cu zgomot la pămînt, iar noi ne-am 
trîntit pe rumeguș și am adormit pe loc. Ne-a trezit 
şoferul, care venise să ia cheresteaua. După o oră, 
totul era încărcat și camionul nostru, canonindu-se 
prin nisip, se îndrepta în direcţia Lebei. L-am zărit 
de departe pe Kostka, care ne făcea semne cu geanta 
lui, de care nu se despărţea niciodată. Deoarece 
acum ne consideram specialiști „„consacraţi“ în 
lemn nu l-am scutit, în timpul descărcării, de tot 
soiul de observaţii de specialitate din acest domeniu. 

Era cazul să mă ocup puţin și de camera mea, 
care din magazie trebuia să devină cameră de 
dormit pentru întregul echipaj. Am făcut tot ce s-a 
putut ca să-i dau o înfățișare cît mai „maritimă“. 
Am atîrnat pe pereţi hărți și steagurile cu cod, iar 
lăzile cu pesmeţi și uneltele (ferăstraie, topoare, 
sfredele) le-am rînduit de-a lungul pereţilor. În 
realitate, nu prea rămăsese loc de dormit, dar ne 
simțeam foarte bine în ea și acesta era lucrul cel 
mai important. Tocmai terminasem de făcut curăţe- 
nia, cînd în ușă apăru figura unui cunoscut de-al 
nostru — un pescar, care astupa cu statura lui 
aproape toată ușa. În primul moment a cercetat cu 
interes odaia, apoi a rostit tărăgănat: grotă, adevă- 
rată grotă de corsari! 

Am izbucnit în rîs. 

Grotă ! așa i-a rămas pentru totdeauna numele, 
ba mai mult — a ajuns şi în coloanele ziarelor. 

Am ales din cheresteaua adusă de noi vreo zece 
grinzi, fiecare de cinci metri lungime; acestea 
aveau să fie amplasate transversal pe plută, pentru 
a fixa întreaga construcție. Erau încă umede și cîn- 
tăreau optzeci de kilograme fiecare şi mai trebuiau 
încă prelucrate, altfel, muchiile lor ascuţite ar îi 
îngreunat legarea frînghiilor. În trei munca mergea 
mai ușor. Deşi Breit făcuse primele bătături, muncea 
zîimbind. Am transportat grinzile la șantierul naval, 
unde le-am așezat alături de bușteni, acompaniaţi — 
bineînțeles — de pronosticurile de loc îmbucură- 
toare ale constructorilor de cutere. Seara am ţinut o 
mică consfătuire : Breit trebuia să plece la Cra- 
covia ca să-și rezolve formalităţile legate de pașa- 
port. Kostka trebuia să supravegheze la Gdansk 
preluarea frînghiilor pentru legarea plutei şi a hăr- 
ților, iar eu trebuia să plec la Poznan ca să discut 
cu Fischbach cîteva probleme importante. La ple- 
care, cind am aruncat o ultimă privire asupra scîn- 
durilor şi grinzilor rînduite într-o ordine perfectă, ni 
s-a părut că norocul a început să ne suridă. 

La Poznan l-am găsit pe Fischbach agitindu-se pe 
la diverse instituţii. Medicul nostru se zbătuse din 
răsputeri, dar, după cum mi-a spus, articolul nefast 
provocase o răceală generală. La înapoiere m-am 
oprit la Gdansk și m-am dus cu Kostka la Direcţie 
după frînghii. 250 metri frînghie (de douăzeci și 
cinci milimetri grosime) şi 150 metri frînghie (de 
cincizeci de milimetri grosime), în total 5 bobine 
mari — greutate nu glumă. Am ridicat, de asemenea, 
şi radiostaţia de avarie sistem Electromecano. Lădiţa 
de tablă, nu prea mare, vopsită în galben pentru a 
fi mai vizibilă, cuprindea instalații automate de emi- 
sie-recepţie. Era suficient să învirți manivela și 
radiostația emitea semnalul S.0.S. Cu ajutorul 
acestei radiostații puteam transmite și telegrame cu 
alfabetul Morse. Pentru instalarea antenei nu mai 
era necesar stilpul de rigoare, deoarece ea era susți- 
nută în aer, de un dispozitiv mic, pliant. Pe deasu- 
pra, chiar dacă întreaga instalaţie a radiostaţiei ar 
fi fost aruncată în apă — ea ar fi plutit, datorită 
construcției ermetice a lăzii. Cum am sosit la Leba, 
am şi transportat fringhiile în „grotă“, unde cir- 
culaţia devenea din ce în ce mai mult o artă. 

A doua zi ne aștepta o surpriză plăcută. Institutul 
Militar al Medicinii Aeriene ne trimisese echipa- 
mentul promis încă din iarnă. Am primit o barcă 
pneumatică, rotundă ca un disc, în care putea să 
încapă ușor întreg echipajul nostru. Barca era pre- 
văzută cu o ancoră de furtună, frînghie pentru re- 
morcare, pompe pentru umflarea bărcii, cuțit şi vîsle 
din material plastic. Acest echipament era completat 
de un săculeţ de cauciuc cu site şi filtru, pentru 
demineralizarea apei, precum și de o rezervă de 
ioniți. Am mai primit şi patru echipamente de sal- 
vare, cu mici rezervoare de bioxid de carbon com- 
primat, pentru umflarea automată a echipamentului. 
Era interesant faptul că toţi donatorii ne ofereau 
mijloace de salvare : în acest gest se ascundea ade- 
vărata grijă pentru soarta noastră. Nu lipsea nici 
farmacia, aprovizionată, după cîte ne-am dat noi 
seama, cu toate medicamentele indispensabile. 

E de la sine înţeles că n-am putut rezista să nu 
încercăm imediat barca pneumatică, cordoanele şi 
alte obiecte din echipament. 

Ne-am dus pe plaja însorită și am început umila-= 
rea bărcii. Ca de obicei în astfel de cazuri, au 
început să se adune curioșşii şi să urmărească cu in- 
teres pregătirile noastre. Dinghea umplută cu aer 
creștea văzînd cu ochii, arătînd foarte impozantă, 
asemenea unui imens taler galben. Am împins-o în 
mare și după o clipă se şi legăna pe valuri. Plim- 
barea noastră a ţinut pînă seara. Ne-am întors com- 
plet uzi, dar încîntaţi de noul echipament. 

S-au mai scurs iarăşi cîteva zile: intram, încetul 
cu încetul, în rolul de constructori. Din păcate, vre- 
mea era urită, iar cerul noros se scutura mereu, 
udînd buștenii de molid și făcînd să cadă de pe 
trunchiul lor ultimele bucăţi de scoarță. Deși neli- 
niștiţi de ploile necontenite, speram totuşi ca lemnul 
să atingă greutatea dorită. 


ÎN TOIUL MUNCII 


Bușienii. Subitul negru. Brenia. 250 de no- 

duri. Lansarea pe apă a plulei. Din nou 

greutăți. Raiduri de probă. Pașii grăbiţi ai 
toamnei. Ultimele pregătiri. 


Il. siirșit ne-am adunat cu toţii la Leba, afară de 
Fischbach, care se zbătea din răsputeri să obţină 
citeva provizii. 

Munca era în toi; trebuia să ascuţim la ambele 
capete șase bușteni mari ca să nu opună prea mare 
rezistență la navigaţie. Munceam fără odihnă ; fe- 
răstrăul de doi metri pătrundea anevoie în grosimea 
de un metru a buştenilor, lemnul era foarte tare, 
iar tăierea piezişă implica un efort imens. 

Tăiam cu ferăstrăul cîte doi, în timp ce al treilea 
se odihnea. Soarele își revărsa razele fierbinţi, era o 
adevărată caniculă. Ne-au trebuit două ore ca să 
tăiem un buştean. Am trecut la al doilea, dar de 
data asta am dat peste noduri şi munca aceasta, 
aidoma unei cazne, a durat patru ore. Am calculat 
că dacă vom continua cu o asemenea metodă neren- 
tabilă, numai ascuţirea buştenilor avea să dureze o 
lună de zile. Trebuia să facem rost de un ferăstrău 
mecanic. 

După ce l-am adus, lucrul a început într-un ritm 
vertiginos. Micul motoraș cu combustie acţiona du- 
duind lama dinţată, de sub care se cernea cu nemi- 
luita rumegușul. La început n-am știut cum să ne 
servim de el — ferăstrăul o lua razna în toate direc- 
țiile — dar în scurt timp ne-am deprins şi astfel 
timpul de tăiere s-a redus la cincisprezece minute ! 

Pentru noi, care ie grăbeam într-una, acest lucru a 
fost de o mare importanţă. Folosirea ferăstrăului 
mecanic implica, însă, o mare atenţie; lanţul se 
rupea mereu, iar inelele de oţel, ascuțite ca briciul, 
zburau cu şuierat, ameninţindu-ne în orice clipă cu 
rănirea. Încet, încet, buștenii noștri au început să 
ia linia suplă a unui proiectil; ne bucura faptul că 
buștenii erau complet uscați în interior. În timpul 
lucrului ne-am împrietenit cu o mică broscuţă ce- 
nușşie, care locuia în iarba din preajma buştenilor. 
N-o speria de loc zgomotul ferăstrăului ; sta pe un 
buștean şi se uita curioasă la noi. De-abia cînd în- 
cepea să cadă peste ea rumeguș, clipea din ochii 
Mici şi, cu multă prudenţă, se retrăgea sub scoarţa 
desprinsă de pe buștean. 

Prelucrarea buştenilor a durat doar trei zile ; fe- 
răstrăul mecanic ne-a economisit mult timp. Au 
început apoi „intervenţiile cosmetice“, cum le 
numea Breit : am jupuit resturile de scoarță uscată, 
am netezit suprafaţa şi am tăiat nodurile, pînă ce 
buştenii străluceau de albi. Şantierul pescăresc în 
care lucram era înțesat de cutere mari, galbene, ale 
căror volume burtoase se odihneau pe uscat cu 
catargele lor zvelte ce păreau piezişe. În jur erau 
întinse plasele, iar printre ele se învîrteau pescarii. 
Munceam cîte douăsprezece ore pe zi, luptîndu-ne 
înverşunat cu oboseala. Înarmaţi cu drugi de fier, 
am izbutit să transportăm bușştenii spre rampa de 
beton, unde trebuia să construim pluta. Înaintam 
anevoie, centimetru cu centimetru. Uneori buștenii 
se înțepeneau și atunci trebuia să construim sisteme 
complicate de pîrghii, pentru a-i urni din loc. 

Ne-au trebuit trei zile ca să transportăm buștenii 
pe rampă. l-am așezat la rînd, în succesiunea în care 
trebuiau să fie legaţi: primii doi, cei mai scurți, 
denumiți Obrazul stîng şi Obrazul drept, urmau : cel 
mai mare, Ioachim, apoi Nodurosul, apoi Falsul, care 
era să ne dea gata în cîteva rînduri, şi, în sfîrșit, 
cel mai neted dintre toţi, Brenia. 

Miîinile noastre bătătorite erau acoperite de o 
rețea de cicatrice şi bătături. Dormeam cîteodată nu- 

mai cinci ore, petrecîndu-ne nopţile cu calcule, hărți 
sau proiecte de construcţie. 

S.P.L.l. a noastră, instalată la Leba, făcea legătura 
cu cele mai diferite staţii ; printre altele am vorbit 
de cîteva ori chiar și cu Poznan, transmițindu-i lui 
Fischbach informaţii și comisioane. Tot pe calea 
radioului am aflat că Breit trebuie să se întoarcă 
imediat la Cracovia, ca să-și rezolve unele probleme 
de serviciu; rămăsesem doar doi, totuşi treaba 
mergea înainte. 

Pe neașteptate am primit o telegramă prin care 
fabrica de impregnat Inco ne înştiința că ne trimite 
cu un camion subitul și un specialist, care ne va da 
indicaţii cu privire la modul de impregnare a lem- 
nului. Am respirat ușuraţi: nu trebuia să ne între- 
rupem munca. 

Dormeam dus, cînd deodată am simţit cum cineva 
mă zgiîlțiie puternic de umăr. Îmi închipuiam că 
este Kostka, cu ghidușiile lui; m-am ridicat de pe 
saltea şi i-am spus furios cîteva. Deşi în cameră 
plutea o lumină tulbure, mi-am dat seama c-aveam 
de-a face cu un străin, tot atît de nedumerit ca şi 
mine. Am aprins lumina şi i-am cerut scuze. 

— Frumos ne primiţi, ne-a spus el; am adus 
subitul ; afară toarnă cu găleata și n-am putut să 
dăm de dumneavoastră. 

Musafirii noștri erau obosiţi de drum lung, așa că 
i-am culcat, iar noi ne-am dus să vedem mate- 
rialul adus. 

Toată ziua a plouat cu nemiluita. Am acoperit 
bușştenii cu ce s-a nimerit, ca să-i ferim de ume- 
zeală. Seara am petrecut-o discutind cu musafirii. 

— Ce vas vă însoţeşte? ne-a întrebat în introdu- 
cere inginerul sub conducerea căruia trebuia să efec- 
tuăm impregnarea. 

Cînd i-am răspuns că nu ne secondează nimeni a 
crezut că glumim, apoi a început să ne mustre că 
disprețuim viaţa și că, după părerea lui, mergeam la 
pieire sigură. Dar a doua zi, după ce a văzut buștenii 
destinaţi plutei, și-a schimbat puţin părerea, de- 

oarece a început să ne numească navigatori. Spre 
norocul nostru, vremea s-a schimbat şi buștenii s-au 
uscat. - 

— Putem începe — a constatat instructorul nos- 
tru. Prima fază a impregnării consta în impregnarea 
lemnului cu ulei mineral; fiecare din noi ţinea 
într-o mînă o căldare plină cu un lichid de culoare 
închisă, iar în a doua — peria cu care ungea buște- 
nii. Sub influenţa uleiului, lemnul s-a închis la cu- 
loare, luînd nuanţa mahonului deschis; o culoare 
asemănătoare au căpătat şi picioarele noastre. Mer- 
gînd la masă, auzeam spunîndu-se în urma noastră : 
Uite ce frumos s-au bronzat! Admiratorii bronzului 
nostru s-ar fi mirat, cu siguranţă, dacă ar fi văzut 
cum ne frecam neputincioşi corpul, acoperit cu un 
strat de impregnant. După ce lemnul a absorbit 
uleiul, a început faza a doua a impregnării. 

În butoiul de două sute de litri am topit subitul 
negru, o substanţă asemănătoare smoalei. Pentru a 
obţine fluiditatea corespunzătoare, trebuie să-l în- 
călzim pînă la 280*C ; am aprins deci un foc mare, 
la care nu prea se uita cu entuziasm conducerea 
șantierului. La această treabă ne-a dat o mină de 
ajutor Brenia, o colegă de la clubul navigatorilor. 
Kostka și cu mine căram lemnele, iar.ea supraveghea 
focul, care ardea cu pălălăi. Ne învîrteam prin fum 
și prin scînteile ce săreau din foc cu căldările pline 
de subitul clocotind pe care trebuia să-l întindem 
peste bușteni rapid, pînă nu se răcea. Subitul se 
lipea într-un mod imposibil ; în scurt timp, întreaga 
rampă s-a înnegrit, iar noi ne-am ales cu arsuri. În 
fine, toți buştenii erau acoperiţi cu un strat negru, 
neted şi lucios. Putea acum să plouă, nu ne mai 
păsa : lemnul era la adăpost de umezeală. Îndată ce 
am terminat cu subitul, ne-am apucat să tăiem în ei 
șanțuri pentru frînghii, şi am făcut în total cincizeci 
şi patru de șanțuri. 

Vara era în toi, iar orașul plin de vilegiaturiști. 
Mulţi dintre ei veneau să ne privească și să urmă- 
rească construcția plutei. Munceam cu îndiîrjire; 
nimeni nu mai spunea acum că nu vom fi gata la 

timp. Toţi trei făceam toate eforturile ca să așezăm 
buștenii în succesiunea respectivă. Rampa de beton 
avea o înclinație de cincisprezece grade, fapt care ne 
îngreuna munca. Cu ajutorul unei pîrghii lungi, ros- 
togoleam împreună cu Kostka buşteanul care se 
odihnea pe birne, iar Brenia punea pene. Era o 
treabă periculoasă, căci bușteanul putea în orice mo- 
ment să-și piardă echilibrul și să vină peste noi. 

Chiar aşa era să mi se-ntimple cu Falsul. Stăteam 
pe rampă, cînd acesta începu să se rostogolească 
încet în jos. Voiam s-o iau la goană, dar pantofii se 
lipiseră atît de puternic de betonul acoperit cu su- 
bitul topit, încît nu puteam cu nici un chip să-mi 
dezlipesc picioarele. Masa lemnoasă de o tonă şi ju- 
mătate se apropia din ce în ce mai mult; cîteva 
secunde încă, şi se va prăbuşi peste mine cu toată 
greutatea. Cu un efort supraomenesc îmi desprind 
un picior şi, exact atunci, Brenia ajunge lîngă bușş- 
tean şi-i pune dedesubt o pană. Bușteanul se potic- 
nește de pană, se opreşte şi dă înapoi. 

După aceea am elaborat un adevărat sistem pentru 
rostogolirea buștenilor. Cînd trebuia să deplasăm un 
buştean, ungeam bîrnele cu ulei, iar cînd era cazul 
să-l întoarcem, turnam nisip. Soarele ne bronzase 
foarte tare, iar căratul greutăților de optzeci de 
kilograme nu mai reprezenta pentru noi o problemă. 
Aplicînd sistemul piîrghiilor, deplasam pînă la opt 
sute de kilograme. 

Soarele ardea din ce în ce mai puternic, iar pluta 
noastră căpăta pe zi ce trecea forma dorită. 

Ne luptam acum cu frînghiile. Cea mai groasă lega 
la un loc şase bușteni. Trebuia s-o segmentăm în 
șase părți. Numai calcularea lungimii frînghiilor 
ne-a luat o zi întreagă; trebuia să măsurăm cele 
cincizeci și patru de diametre ale buștenilor, să le 
calculăm circumferinţele, să adăugăm lungimea no- 
durilor între bușteni. Aveam numai o sută cincizeci 
de metri de frînghie, așa că trebuia să ţinem seama 
de fiecare centimetru. În sfîrşit, fiecare buştean era 
înconjurat de nouă frînghii de sizol, iar nodurile 
plate aveau să âsigure menţinerea restului, chiar în 

cazul în care fringhia ar ti cedat în vreun loc. Le- 
garea nodurilor la o fringhie de cinci centimetri 
grosime nu era o treabă ușoară; de altfel nici n-am 
dus-o prea bine la capăt, dar ne consolam cu gîndul 
că după scufundarea în apă, nodurile aveau să se 
mai stringă. 

Din ce în ce mai mulţi oameni veneau să vadă 
pluta. Din ce în ce mai des trebuia să pozăm pentru 
fotografi, iar noi ne grăbeam din cale-afară, fiindcă 
data stabilită se apropia din ce în ce mai mult. 

După ce am legat toți buștenii, am aşezat transver- 
sal deasupra lor opt grinzi, pentru a întări întreaga 
construcţie şi care să împiedice desfacerea plutei în 
timpul alunecării de pe un val pe altul. Grinzile 
transversale au fost legate de bușteni cu frînghii 
care aveau un diametru de douăzeci și cinci mili- 
metri. Pentru ca acestea să fixeze puternic întreaga 
construcție, le-am legat în cruce. În total am legat 
două sute cincizeci de noduri, de execuţia cărora 
depindea rezistența plutei. 

Clipele libere le consacram antrenamentului de 
înot. Apa din canal era caldă ca ceaiul; înotam în 
el pînă la pod, apoi ne întorceam cu curentul. După 
două săptămîni de vreme minunată, au început 
ploile torențiale. Stînd în „grotă“, priveam cu tris- 
tețe prin geamurile pe care șşiroia apa. În jurul 
nostru domnea o dezordine greu de zugrăvit; cea 
mai mică mişcare neatentă făcea să se rostogolească 
cu zgomot asurzitor — cutii, lăzi, pachete cu rachete. 

Într-una din aceste zile ploioase şi mohorîte am 
primit de la baza de filme un pachet cu fotocopii 
după hărţile vînturilor. Le-am întins pe pereţii liberi, 
pentru ca fiecare din noi să se familiarizeze bine cu 
ele. Am primit, de asemenea, şi restul de echipa- 
ment, pe care l-am tot aşteptat cu nerăbdare: doi 
saci speciali plini cu pînze noi-nouţe, carcasa pe 
care trebuia să se sprijine cabina noastră și o mare 
rezervă de rachete. 

Fără să ţinem seama de ploaie, sfredeleam cu un 
burghiu gros orificii în grinzile transversale, pentru 
a fixa în ele balustrăzile şi scheletul cabinei noas- 

tre. Apoi Kostka a plecat într-una din zile la Gdansk, 
pentru a grăbi execuția catargului şi a altor cîtorva 
piese, iar Breit și cu mine am rămas să ne ocupăm 
de construcţia derivorului, format din trei părți se- 
parate, cu suprafaţa totală de patru metri și Jumă- 
tate pătrați. 

În sfîrșit, a sosit și ziua solemnă; pluta de opt 
tone stătea pe rampă așteptînd să fie lansată pe apă. 
Îmi era puţin teamă că nu vom reuși s-o lansăm pe 
apă. Cu ajutorul dălților am curățat bîrnele de restu- 
rile de subit uscat şi le-am uns atent cu ulei, dar 
cînd a răsunat comanda : scoateţi penele ! pluta nici 
nu s-a mişcat. Părea că forţele omenești nu sînt în 
stare s-o urnească din loc. Kostka tocmai voia să 
cheme în ajutor un tractor, cînd deodată pluta în- 
cepu să alunece. În ultima clipă am reuşit să sărim 
pe bușteni. Alunecînd de pe rampă, pluta se balansa 
cu putere, împroșcînd apă. Cînd apa s-a liniștit, am 
observat că buștenii se scufundaseră în apă numai 
pînă la jumătate. În fine, am scăpat de o grijă! Am 
adus pluta la platforma de lemn, care ne ușura 
accesul la plută. Opera noastră era arătoasă. Tre- 
buia să începem imediat finisarea a tot ceea ce nu 
era încă terminat. Intrasem din plin în ritmul viu 
al muncii : toţi trei știam să ne descurcăm în orice 
situaţie. 

Fischbach încă mai avea diverse formalităţi de 
rezolvat şi continua să se îngrijească de aprovizio- 
narea cu alimente. Nu aveam încă nici pînză de 
cort pentru acoperirea cabinei și nici catarg. I-am 
făcut cunoscute medicului nostru aceste greutăţi și 
l-am rugat să se ocupe el de obţinerea foii de cort. 
După două zile a și apărut cu un pachet mare în 
spinare. Prin ambalajul rupt am zărit un balot de 
țesătură verde. Era o foaie de cort minunată, rezis- 
tentă. Cînd ne-am așezat la taifas, seara, în „grotă“, 
am stabilit ca noi trei să lucrăm mai departe la con- 
strucţia plutei, iar Fischbach să procure obiectele 
care ne mai lipseau. Chiar în seara aceea l-am şi 
condus la gară, aprovizionîndu-l cu cîțiva saci, pe 
care trebuia să-i umple. 

Am căutat să construim pluta într-un mod cît mai 
simplu, servindu-ne de uneltele cele mai primitive 
și întrebuințind metalul numai acolo unde folosirea 
lemnului ne-ar fi luat prea multă vreme. Construiam 
în doi. 

În acest timp, Brenia trăgea cu răbdare la maşina 
de cusut, foaia de qort groasă. Acele plesneau, se 
rupea aţa, se strica mașina, dar treaba mergea îna- 
inte. Cînd am tras foaia de cort verde peste scheletul 
cabinei, întreaga plută a luat o înfățișare veselă. Am 
intrat înăuntru prin deschizătura mică, care se în- 
cheia cu nasturi, şi mi-am aruncat ochii asupra noii 
noastre încăperi ; deocamdată părea destul de spa- 
țioasă, dar nu-mi puteam închipui cum aveau să 
încapă aici echipamentul şi patru persoane. Înălţi- 
mea cabinei atingea de-abia un metru și jumătate ; 
cînd stăteam în picioare, trebuia să ne încovoiem 
de-a binelea. Pentru a putea trece ușor de la puntea 
din faţă la cea din spate, am aşezat cabina asimetric, 
spre bordul drept ; în felul acesta a apărut un pasaj 
de un metru lățime. Ne-am săturat să ne tot înghe- 
suim în „grota“ noastră, aşa că am transportat pe 
plută două saltele pneumatice și o parte din echi- 
pament. 

În ciuda observaţiilor sarcastice ale numeroşilor 
binevoitori, care ne criticau şi care susțineau că nu 
merită să construim o plută rezistentă, deoarece și 
așa se va sfărima, şi cu cît aceasta se va întîmpla 
mai repede, cu atît va fi mai bine, construiam totul 
cu multă migală. Am tăiat scînduri în stinghii în- 
guste, din care am făcut să apară un bord ajurat și 
am legat frînghiile de balustrade; apoi ne-am 
bătut capul cu catargul, pînă am reuşit să-l înţe- 
penim între doi bușteni şi cu frînghiile destinate 
să-l fixeze bine; a trebuit să le răsucim și să mon- 
tăm manșoanele. Vremea s-a menținut irumoasă în 
ultimele zile ; întrerupeam munca doar cînd uneltele 
ne scăpau din mînă şi dispăreau printre bușteni; 
atunci ne puneam masca de cauciuc și începeam să 
le căutăm pe sub plută. Am convenit ca fiecare să-și 
pescuiască singur unealta pe care o scapă. În felul 

acesta ne-am obișnuit cu înotul sub apă. Pînă la în- 
ceperea raidului, mai rămăseseră doar zece zile, ar 
fi fost cazul ca întreg echipajul să treacă acum la 
odihnă. Din păcate, acest lucru nu era posibil. 

Examinînd pluta, am observat că între buşteni se 
îngrămădesc diferite alge, aduse de curenţi. Am sa- 
lutat cu bucurie această grădină botanică originală, 
în jurul căreia se stringeau mereu alte specimene. 
Cu vremea, au început să apară pe suprafaţa neagră 
a buștenilor cochiliile albe ale melcilor de apă. Ne 
purtam prietenos cu acești mărunți noi-veniţi. Nu-i 
de mirare că în scurt timp, atrasă de mîncare, s-a 
aciuiat și o pisică sălbatică, pe care o hrăneam cu 
plăcere. 

Vizitele dese şi întrebările necontenite în legătură 
cu plecarea noastră deveniseră siciitoare. De aceea 
am hotărît să ne mutăm la căpitănia portului, situată 
pe un teren închis. La bazinul căpităniei am găsit 
un debarcader minunat. Căsuţele strălucitor de albe 
şi pinii de pe țărm, ofereau un peisaj frumos şi spe- 
cific micului golf, în care poposise pluta noastră 
Nord. Dar chiar de-a doua zi şi-a făcut apariţia 
echipa de filmare, televiziunea din Varșovia, iar în 
suita lor o mulțime de curioși, care începură să vizi- 
teze cu o neobișnuită libertate nu numai pluta, ci și 
instalaţiile portuare. Rugăminţile și avertismentele 
nu serveau la nimic. 

— Aici trebuia să fie acel colţișor liniștit — spu- 
nea cu reproș Kostka, uitîndu-se la vizitatori, printre 
care cei mai curioşi cercetau scrupulos întreaga 
plută. 

Eram, în sfîrșit, toți laolaltă; Fischbach adusese 
alimentele dobindite cu multă trudă. Finisam acum 
ultimele piese ; cîrma, lăzile pentru echipament şi 
alimente, precum şi micul stîilp de bambus, care 
trebuia să susțină antenele emițătoare. Pe ambele 
laturi ale punţii, în loc de bordaj, au fost rînduite 
scînduri late. Fiecare din noi se străduia ca pluta, 
să capete o înfăţişare cit mai plăcută; am vopsit 
puntea, am curățat sarturile şi straiurile ; toate stră- 
luceau ca argintul. Acum, cînd totul era gata, răsă- 

riseră o mulţime de binevoitori. Din ce în ce mai des 
descindeau la noi reprezentanţii presei. Nimeni nu 
mai scria că pluta se va scufunda sub propria ei 
greutate, sau că pînzele prea mici nu vor reuşi să 
miște pluta din loc. 

Pentru a evita surprizele de mai tirziu, ne-am 
hotărît să facem un raid de probă în apele de coastă. 
Am anunţat ieşirea din căpitănia portului şi aștep- 
tam vîntul potrivit. În ziua probei, cu toate protes- 
tele organelor portuare, se adunaseră o mulțime de 
oameni. De la bun început s-au ţinut lanţ ghini- 
oanele : cum am intrat în mare, ne-a prins curentul 
rapid al canalului și pluta, împreună cu vasul de 
salvare care o remorca, a început să se învirtească 
în cerc; a trebuit să sărim pe mal şi să împingem 
de acolo pluta cu căngile; la ieșirea din canal, un 
val puternic ne-a cules de pe punte cirma, pe care 
trebuia s-o fixăm de-abia în larg, iar cînd ne-am 
desprins de remorcher, n-am putut să întindem 


pînzele. 
— Dacă începutul e prost, înseamnă că sfîrşitul 
va fi bun — a proclamat sentențios Fischbach. 


În realitate a avut dreptate. Cu toate că ne lipsea 
cîrma, ne-am descurcat foarte bine, iar pluta a în- 
dreptăţit speranţele pe care ni le pusesem în ea. 
Atracția principală a probei a fost ritualul „,bote- 
zului marin“, căruia i-a căzut victimă, ca novice, 
Breit. Toţi patru am făcut tot ce s-a putut, pentru 
ca amintirea acestei sărbători „plăcute“ să ne ră- 
mînă cît mai multă vreme în minte. De-abia seara 
tirziu ne-am întors în port. Pluta trecuse cu succes 
examenul. Ziarul Expresul de seară, înserînd o re- 
latare amănunţită cu privire la proba noastră, scria : 
„Pluta alunecă, pe un vînt slab, cu o viteză de circa 
trei kilometri pe oră, sub un unghi drept, față de 
direcția vîntului. Aceasta n-au realizat-o nici Heyer- 
dahl cu Kon-Tiki, nici urmașii lui.“ 


Roboteam acum la diferite îmbunătăţiri mărunte, 
care să ne faciliteze raidul. Kostka începuse cu 
multă tragere de inimă electrificarea plutei, aşa că 

în scurt timp, de plafonul scund al cabinei atirnâ 
un bec care ne lumina interiorul. 

Seara, discuţiile noastre prelungite erau acompa- 
niate de zumzetul portului pescăresc, care pulsa de 
viaţă. Răzbătea pină la noi huruitul gheții turnată 
în răcitoare, duduitul motoarelor de la bărcile care 
se întorceau de la pescuit. În aer stăruia un miros 
de pește. Luminile colorate ale semnalelor se re- 
flectau în apa întunecată. Ciîteodată se auzea șuie- 
ratul sirenelor de pe cuterele care ieșeau în larg. Ne 
uitam cu jind la luminile lor ce se pierdeau în de- 
părtare. 

Pașapoartele trebuiau să îie gata în trei zile; în 
funcţie de ele, am stabilit data plecării la 28 august. 
Am început ambalarea alimentelor în lăzi mici, pre- 
gătite special în acest scop. Cele care n-au încăput 
în cabină, au fost legate pe punte, unde ne serveau 
drept bănci. Trei butoaie de tablă, de cîte douăzeci 
și cinci de litri fiecare, au fost umplute cu apă și 
fixate, între bușteni, sub punte. În afară de acestea 
am mai legat acolo și o canistră de 20 de litri de 
benzină — combustibil pentru mașinile noastre de 
gătit. Pentru a le feri de coroziune, le-am vopsit de 
trei ori cu vopsea albă. 

O dată cu ultimele pregătiri, s-au intensificat şi 
vizitele. Degeaba fuseseră afișate anunțuri care in- 
terziceau strict intrarea în port. Portul se umpluse 
din nou de curioși. 

Deoarece expediţia era suficient de bine aprovi- 
zionată, am putut utiliza restul de bani pentru chel- 
tuieli personale ; am cumpărat filme pentru apara- 
tele de fotografiat, instrumente mărunte, caiete de 
desen. Îmi amintesc că intrînd într-o librărie, ca să 
cumpăr o carte cu subiect marin, vînzătoarea, ama- 
bilă, mi-a propus Naufragiatul. M-am strîmbat şi 
am zărit în îaţa mea... Condamnaţii. Erau oare pro- 
nosticuri sumbre ? Pînă la urmă am ales Marea în 
humor, care ne-a amuzat toată vremea, de-a lungul 
-raidului. 

La ora 15 punct, cu masca și cu labele pentru 
înotul sub apă într-o mînă, şi cu un primus în 

cealaltă, cu„un sac de dormit atirnat pe spate, at 
ajuns în faţa consulatului suedez, unde mă așteptau 
ceilalți tovarăși. Fiecare avea mîinile pline cu dife- 
rite obiecte, iar unele atîrnau din buzunarele um- 
flate. Ani lăsat toate obiectele pe coridor și peste 
puţin timp secretara consulatului punea o imensă 
ştampilă pe pașapoartele noastre, care ne permitea 
să trecem graniţa suedeză. După această formalitate, 
ne-am prezentat la cabinetul consulului, pentru a 
ne lua rămas bun. Consulul s-a arătat foarte gri- 
juliu pentru securitatea noastră, și ne-a rugat să-i 
trimitem veşti despre raid prin intermediul staţiilor 
de pe litoral ; la sfîrșit ne-a înmînat o scrisoare, 
utilă în cazul că am fi avut nevoie de vreun ajutor 
din partea organelor suedeze. 

Am coborit la Leba şi am luat-o spre casă, cînd 
am observat o neobișnuită animaţie; cu toate că 
era seară, grupuri mari de oameni se îndreptau în 
direcţia portului. Plini de presupuneri contradictorii, 
am întrebat pe cineva care este cauza acestei 
agitaţii. 

— Cum asta? s-a mirat necunoscutul. Dumneata 
nu ştii? Peste cîteva ore pleacă pluta! 

Toţi patru am început să alergăm din răsputeri în 
direcția portului. Se adunase acolo o mulțime de 
oameni. După cum am aflat apoi, radiostația locală 
comunicase că plecarea noastră va avea loc astăzi; 
eram îngroziţi, fiindcă începeau să se stringă din ce 
în ce mai mulţi oameni. Trebuia să rezolvăm în- 
curcătura pe loc, altfel, lucrurile puteau să ia o 
întorsătură cam neplăcută. Legăm pluta sub dig și 
înştiințăm publicul că pregătirile s-au terminat, iar 
data plecării a iost fixată pentru 28 august. 

Eram la cină, cînd deodată -năvăleşte în „grotă“ 
Brenia. | 

— Pleacă .pluta! strigă «ea. 

Fariuriile se rostogolesc de pe masa improvizată, 
trîntim ușa şi o luăm la goană cit ne ţin picioarele. 
Pe drum aflăm că pluta a intrat pe canal, și acum 
curentul o împinge spre mare. Alergăm spre dig. 
În lumina felinarului de la capătul platformei, vedem 

cum pluta noastră alunecă nestingherită spre mare. 
Nu mai avem răgaz de gîndit. Fischbach sare jos, 
pe plută ; distanţa este însă prea mare și el cade în 
apă. Îi întindem îrînghia, cu al cărei capăt ajunge 
înot la plută. Remorcăm Nordul. De-abia acum am 
căzut la gînduri: probabil că legasem prea slab 
parimele şi curentul puternic, smucind pluta, le-a 
dezlegat de la stilp. 

După-masă am instalat pe acoperişul cabinei noas- 
tre dinghea galbenă umflată ; culoarea ei contrasta 
minunat cu foaia de cort verde. Tot echipajul era 
entuziasmat la culme. Nişte prieteni, care veniseră 
cu un automobil, ne-au propus o excursie mică spre 
dune ; am fost de acord: trebuia să ne odihnim. 

Închipuiţi-vă şapte persoane înghesuite într-o ma- 
șină mică, dar pline de voie bună. În jurul nostru 
se întindeau munţii mari de nisip.: Uitindu-ne la ei 
ne-am amintit că de miine ne va înconjura o imen- 
sitate de apă verde, asemănătoare lor. Din cînd în 
cînd mă săgetau neliniști. Îmi aminteam prea bine 
zece din cele mai importante argumente, care de- 
monstrau imposibilitatea traversării Mării Baltice, 
cu o plută primitivă. Dacă unul singur dintre aceste 
argumente avea să se dovedească just, întreaga noas- 
tră expediţie era sortită eșecului. De fapt acum era 
prea tirziu; apa se făcuse rece, iar marea din ce 
în ce mai agitată. Expediția mi se părea o mare ne- 
cunoscută iar șansele îmi apăreau din ce în ce mai 
mici. Viteza mică a plutei noastre mărea şi mai mult 
distanța, pe care trebuia s-o parcurgem. Nu "știam 
cum avea să se comporte pluta pe vreme de fur- 
tună ; calculele teoretice puteau fi, în definitiv, în- 
șelătoare. 

Și totuşi, chiar dacă s-ar fi găsit cineva, care să 
poată determina matematic probabilitatea succesului 
nostru, şi ar fi afirmat că este foarte mică, aș fi 
răspuns la fel cum spusesem cu un an în urmă: voi 
pleca ! 


STARTUL 


Ultimele clipe pe continent. Leb-14. Startul ! 
Primele valuri. Unde vom lua micul dejun ? 
Ceața. Primul pacient. Radio Leba cheamă. 
Victimele lui Neptun. Țineţi cursul! Imen- 
sitatea mării. Furtuna. Avaria. Sub plută. 
Pregătirea bucatelor. Pasagerii clandestini. 
Pollux şi Castor. Apusul soarelui. 


Pai 

| 3 ziua de 28 august, începînd din zori domnea o 
agitaţie greu de descris ; telefonul suna fără între- 
rupere, cunoştinţele și prietenii din toată ţara ne 
urau drum bun, iar eu personal am fost chemat de 
cîteva ori la staţia de radio din Leba, ca să vorbesc 
cu Direcţia Generală a Marinei şi consulatul suedez. 
Cu cîteva telegrame în mînă, goneam prin oraș ca 
să rezolv ultimele probleme. În timpul acestei aler- 
gături l-am zărit pe Fischbach ducînd sacul cu legu- 
mele cumpărate o clipă mai înainte. În „„grota“ 
noastră era o dezordine de nedescris: lăzi sfări- 
mate, ciocane, ferăstraie şi topoare, saltele, cutii, 
frînghii şi legături de sîrmă aruncate de-a valma pe 
podea. 

În mijlocul harababurii trona Kostka, care, cu un 
calm neobișnuit, ambala lămpile de rezervă pentru 
emițător. Breit îşi evidenția acum talente sportive, 
alergînd la debarcader, pentru a stabili cu căpitanul 
cuterului ora plecării înspre larg. 

Staţia de radio locală anunţase că plecarea noas- 
tră va avea loc seara. Căpitănia portului renunțase 
de mult să mai închidă porţile, astfel că o mare de 
oameni inundase cheiul; paza s-a dovedit neputin- 
cioasă ; pluta era plină de necunoscuţi. Situaţia de- 
venea din ce în ce mai încordată, deoarece aflasem 
că din pricina vremii nefavorabile cuterele nu vor 

putea ieși în larg. Asta ne mai lipsea — să afle cei 
care se îngrămădeau de dimineaţă în port că ple- 
carea va fi aminată. Străbătind cu greutate prin 
mulțimea strînsă ciucure pe chei, încărcăm restul de 
echipament. Cei de la cinematografie încep să fil- 
meze, iar reflectoarele ne orbesc. Kostka s-a instalat 
la staţia lui de radio și întreaga cabină răsună de 
zgomote și șuierături. Reporterii din Cracovia și 
Gdansk nu ne lasă să respirăm o clipă; îi intere- 
sează toate amănuntele în legătură cu echipamentul, 
echipajul și aprovizionarea cu hrană. 

În sfîrșit se stabilește şi ora plecării. Căpitanul 
cuterului Leb-14 se angajează să ne scoată din port, 
indiferent de vreme. Trebuia să anunțăm acum 
postul de grăniceri, ca să ne verifice documentele. 
O dată cu căderea serii încep să apară musafiri noi, 
pe care trebuie să-i salutăm, să le arătăm pluta şi 
să le dăm cel puţin cîteva informaţii. Totul se în- 
vîrte în jurul nostru, din cînd în cînd îl văd pe 
Kostka sau Fischbach cum străbat mulţimea cu 
restul de bagaje. 

La ora 21 ne luăm rămas bun, într-un cerc re- 
strîns de prieteni foarte apropiaţi. Glumim și ridem, 
ca şi cum după această petrecere de adio am merge 
la culcare și nu în largul unei mări înfuriate. 

Ora 22. Ne sculăm de la masă și ne îndreptăm spre 
port. O mulţime de oameni așteaptă plecarea noas- 
tră. S-au adunat aci căpitanii de cutere, lucrătorii 
de la șantierul naval, cei de la fabrica de afumare 
a peștelui, cetățeni veniţi la odihnă din toată Po- 
lonia, reprezentanţii organelor de stat, populaţia 
locală, tineretul, colegi de studii. Legănîndu-se în 
lumina albă a reflectoarelor, pluta noastră, Nord, 
pare că s-a micşorat, că se ascunde după cheiul de 
beton. Spectatorii cei mai temerari s-au cocoţat pe 
acoperișurile clădirilor din apropiere, iar alţii s-au 
postat pe digul de lemn, ca să poată urmări de acolo 
plecarea plutei în larg. 

Ne îndreptăm toţi patru spre plută. În drum ne 
luăm rămas bun și mulţumim acelora care ne-au 
sprijinit de-a lungul pregătirilor pentru expediţie. 

Sîntem emoţionaţi de amabilitatea celor din jur. 
Aproape fiecare din cei care ne conduc ne viră în 
mînă cîte o mică atenţie. Într-o clipă am buzunarele 
doldora, iar în ambele miini ţin coșuri cu fructe. 
Donatorii nu se lasă bătuţi şi-mi atîrnă de gît o legă- 
tură de cîrnaţi. Printre cadourile primite nu lipsesc 
nici sticle „pentru încălzire“. Sîntem copleșiți de 
bucurie ; truda pregătirilor, perseverenţța — ne sînt 
acum recompensate din plin. Coborim pe plută; 
aparatele reporterilor fulgeră, aparatele de filmat 
zumzăie. În fiece clipă, cîte cineva de pe țărm ne 
mai întinde un obiect mărunt „ca să ne poarte 
noroc“. Începem verificarea listei lungi a echipa- 
mentului : 

— Pistoalele de rachete ? 

— Sînt. 

— Sextantul ? 

— Este. 

— Benzina ? 

— Este. 

— Acumulatoarele ? 

— Sint. 

— Motanul? întreb eu. 

O clipă de tăcere, apoi Fischbach răspunde : 

— A fugit. 

Consternare generală. Intrăm de-a valma în ca- 
bină, unde se aciuase motanul negru. Culcușul era 
gol. Toţi îl fixăm pe Fischbach, în a cărui îngrijire 
fusese dat pasagerul patruped. Numai Breit era ra- 
dios, căci ideea includerii unei pisici în raidul nostru 
nu-i fusese pe plac. Dar în aceeași clipă, de după o 
ladă de pe bord, ţîșnește motanul. Încercăm să prin- 
dem fugarul, înainte de a sări de pe plută. Dar 
motanul este mai iute; încă o săritură, și acostează 
pe malul arhiaglomerat. Şi fiindcă nimeni n-a putut 
să identifice motivul gesturilor noastre disperate, 
motanul are timp să se năpustească printre picioa- 
rele celor din primele rînduri și, pînă să fie îndrep- 
tate reflectoarele în direcția opusă, reușește să se 
strecoare prin mulţime şi să dispară apoi în desișul 
din apropiere. Întreaga noastră aventură s-a încheiat 

cu radierea oficială a motanului din lista călă- 
torilor. . 

Am mai freușit să fug repede pînă la telefonul prin 
care redacţia Gazetei Baltice ne ura drum bun, ru- 
gîindu-ne totodată să le transmitem veşti prin radio. 
Cu brațele pline cu buchete de flori, care împodo- 
beau, de altfel, întreaga plută, ne luăm rămas bun 
de la cei mai apropiaţi. Îndeplinim repede formali- 
tățile vamale. Sosise clipa înălțării pavilionului și a 
plecării în larg. 

Cui, oare, am fi putut să-i încredinţăm această 
onoare modestă, dacă nu aceleia care cu propriile ei 
mâini ne ajutase să construim Nordul nostru?! 
Brenia înalţă pavilionul alb și roșu, care începe să 
fluture în aer. Sîntem din nou inundaţi de lumina 
puternică a reflectoarelor. În cîteva cuvinte fac cu- 
noscut celor adunați scopul în care întreprindem 
aceaştă călătorie — demonstrarea faptului că se poate 
naviga cu o plută, chiar în condiţiile cele mai nefa- 
vorabile. În încheiere, mulțumesc tuturor pentru 
simpatia cu care ne-au înconjurat. 

Sîntem singuri ; toţi cei care şi-au luat rămas bun 
sînt acum pe continent. Ne mai despart citeva 
minute de ora 24, dar Leb-14 se apropie. Prindem 
odgonul aruncat și-l legăm de proră. Aprindem pe 
catarg micul felinar cu petrol. Fiecare este la locul 
său de muncă. Arunc parîma ! Am pierdut contactul 
cu pămîntul. Spre nord! Pun mîna pe cîrmă. Pe 
cuter se aprinde reflectorul: e lumină ca ziua! 
Emoţia îmi ridică un nod în gît. Mai zăresc încă 
fețele părinților mei, dar simt că toţi cei care și-au 
luat rămas bun: de la noi, în acea noapte de august, 
ne sint la fel de dragi. Se mai aud strigătele de 
rămas bun. Alunecăm de-a lungul cheiului. Pe plută 
plouă cu fructe, ţigări, talismane. Trecem de dig; 
fotografii, aplecați peste măsură, ne fotografiază. 
Se aude șuierul de rămas bun al sirenei din port. 
Trecem de stilpii iluminaţi, care indică ieşirea din 
port. Se tace întuneric. În jurul nostru, marea fră- 
miîntată ; cuterul intensifică manevrele și primii 
stropi ai valurilor trec peste bord. Un vînt rece de 

apus începe să vijiie prin greement. Ochii obosiţi 
de lumina puternică disting cu greu chiar obiec- 
tele din apropiere. Manevrez timona, căutînd să evit 
valurile mai mari. Kostka şi cu Breit au strîns pa- 
rima ; toţi privim înapoi, acolo unde încep să dis- 
pară mărgelele colorate ale luminilor din port. Fisch- 
bach aruncă o rachetă; balonul alb se umilă și-o 
ia razna în sus. Din nou se face lumină. Tuut, 
tuuut — răspunde de pe țărm sirena. Urcăm cu greu 
valurile mereu crescînde. Fiecare din noi s-a încleș- 
tat din toate puterile de balustradă. Luptîndu-mă 
să-mi ţin echilibrul, caut să manevrez cu toată aten- 
ţia cîrma. Valurile din ce în ce mai mari se prăvă- 
lesc peste bord. Sărim pe lăzi, ca să ne ferim de 
stropituri. Deodată pluta încetează să se mai legene, 
iar lumina cuterului se depărtează. Otgonul s-a rupt ! 
Frînghia, groasă cît o mînă, a fost tăiată dar cuterul, 
observînd că am rămas în urmă, se întoarce şi se 
opreşte alături de noi. Ţipînd în gura mare, în în- 
trecere cu zgomotul motorului, echipajul ne explică 
că ne-a scos în larg. Ne comunică situaţia meteoro- 
logică, pe care au aflat-o cu o clipă mai înainte, apoi 
„Drum bun“, şi cuterul se depărtează. Sîntem singuri. 
În jurul nostru, întuneric de nepătruns. 

Pluta se balansează pe valuri. Ne cuprinde senza- 
ţia singurătăţii, nici o stea nu clipește pe cerul în- 
tunecat. Marea urlă. Apa se rostogolește cu spumă 
printre bușteni. În fața noastră... dincolo, undeva la 
o sută de mile, se găsește țărmul necunoscut al Scan- 
dinaviei. La ce s-or fi gîndind tovarășii mei ? Fisch- 
bach şi Kostka se echipaseră cu hainele de vreme 
rece şi stăteau tăcuţi în fața intrării în cabină. Breit, 
așezat pe maldărul de frînghii, părea ca şi cum de 
copil ar fi cutreierat mările lumii. Primul care a 
deschis vorba a fost Jerzy. 

— Dacă nu se schimbă vîntul, vom lua micul de- 
jun pe plaja din Leba. 

Începem să întindem velele. Fîlfiind în vînt, pînza 
albă se ridică încet în sus. Tragem cu toată puterea 
de fungă. Înălţasem jumătate din velă, cînd deodată 
s-a înțepenit şi cu nici un preţ n-am reușit s-o mai 

urnim din loc. Trebuia s-o coborîm și să încercăm 
s-o ridicăm din nou. Într-o clipă, vîntul a umflat 
pînza şi pluta a luat-o în direcţia lui. Nici ridicarea 
focului, nici manevrarea cîrmei nu ne-au fost de 
vreun ajutor ; pluta ţinea mereu direcţia vintului. 
Felinarul de pe catarg licărea, risipind puţin întune- 
ricul ; în lumina lui tulbure ne agitam fără putere pe 
bord. 


Luminile din port au rămas departe, undeva pe 
partea stîngă a plutei. A trebuit să ne luptăm cu va- 
luri în derivă, din cauza vîntului de apus. Nu ne-a 
fost de nici un ajutor coborîrea velelor. De-abia 
cînd am scos de sub punte vislele, am reușit să în- 
toarcem pluta. Vîntul umflă cele două pînze şi am 
început să navigăm. Am întors cu toată puterea 
cîrma spre stînga. Discul compasului fosforescent s-a 
rotit şi s-a fixat din nou. Am întins cablul pînzelor. 
Apa, care pînă acum se prăvălea leneș printre buş- 
teni, începu să clocotească. În urma plutei apărură 
dungi de spumă. Era suficient să privim saulele 
întinse şi pavilionul zbătîndu-se ca să ne dăm seama 
că pluta pornește la asalț. Am fost cuprinși de un 
simțămînt îmbucurător. Toate necazurile de pe uscat 
rămăseseră departe, dincolo de pupă. Kostka a pus 
în funcţiune radioul și sunetele vesele ale muzicii 
s-au amestecat cu vaietul valurilor, ce se izbeau de 
plută. Am răsucit butonul la maximum şi am cîntat 
cu toții împreună. Ce sens mai aveau toate prezice- 
rile triste? Înaintam spre nord și eram fericiţi! 

Începea să se crape de ziuă, cînd am reușit să-i 
gonesc pe toţi în sacii de dormit. Marea se învolbura 
din ce în ce mai puternic. Vîntul de apus, care su- 
flase pină atunci, începu să se transforme în vînt 
de miazănoapte. Am întins și mai puternic pînzele, 
totuși n-am izbutit cu nici un chip să menţin direc- 
ţia nord. Situaţia devenea din ce în ce mai precară. 
Eram aproape de țărm și vîntul de miazănoapte ar 
fi putut să ne arunce foarte ușor pe țărm. Spre di- 
mineață se porni ploaia; apăruse şi ceața. Eram 
complet dezorientat. De-abia pe lumină îmi dădui 

seama ce luptă înverșunată ducea pluta noastră cu 
valurile. Pe toată puntea nu găseai un singur loc- 
șor care să nu fi fost spălat de apă. Stropii îm- 
proșcaţi de la proră izbeau fără milă în pereţii ca- 
binei. În fiecare clipă, «cînd pluta aluneca de pe 
val, simţeam o zguduitură puternică care traversa 
toată pluta, de la derivori pînă la vîriul catargului, 
făcînd-o să se cutremure. Legănarea pe valuri amin- 
tea de senzaţia pe care o încerci în timpul primului 
zbor cu avionul. L-am trezit pe Kostka şi am ascul- 
tat timpul probabil. Spre norocul nostru nu era 
prevăzut vînt dinspre miazănoapte, iar vremea mer- 
gea spre îmbunătăţire. I-am scos pe ceilalţi tovarăși 
din sacii de dormit ; toți erau curioși să ştie dacă se 
mai zărește pămîntul. Ceaţa puternică micşorase însă 
vizibilitatea. Marea arunca fără milă pluta încolo și 
încoace ; trebuia să ne ţinem încontinuu de frînghii, 
ca să nu fim aruncaţi peste bord. Am observat că 
unii simțeau nevoia imperioasă să aducă ofrandă lui 
Neptun. M-am uitat la Breit; ştiu că mulţi oameni 
caută cu orice preţ să lupte împotriva răului de mare, 
pentru a plăti pe urmă dublu. De aceea l-am întrebat 
discret cum se simte. 

— Vai, vai! începu el să suspine. Mi-e tare rău. 
Sînt foarte vlăguit. Cred că n-am să rezist prea 
mult — se plînse tovarășul nostru, arătind cu o pri- 
vire elocventă spre stomac. 

Bineînţeles n-a fost nevoie să alergăm după Fisch- 
bach. El îşi şi luase în evidenţă primul pacient. 

— Ce te supără? îl întrebă medicul. 

— O foame teribilă, domnule doctor — veni răs- 
punsul. Explodarăm cu toţii în rîs, iar Fischbach 
prescrise, foarte grav, lui Breit o porţie dublă. 

La ora 10 vintul ajunge pînă la 5" Beaufort. 
Întregul greement oftează, de parcă ar trebui să se 
desfacă peste o clipă în bucăţi. Studiem posibilitatea 
reducerii suprafeței pînzelor. Breit şi-a potolit foa- 
mea și începe să învețe cum să cîrmească. Ca orice 
novice, execută o serie întreagă de mișcări inutile, 
iar pluta se clatină, precum un marinar după o 
dușcă de rom, prăbușindu-se în vîrtejul apei spume- 

gînde. Stăm pe acoperișul cabinei și fluierăm vesel, 
în timp ce Breit se îndoaie, inundat de valurile de 
apă nu tocmai caldă. Nevoia și entuziasmul înving 
însă ; valurile brizante cutreieră din ce în ce mai 
rar puntea. Desfacem harta şi stabilim provizoriu 
poziţia. noastră. Dacă n-ar fi fost ceața deasă, ar îi 
trebuit să mai zărim încă pămîntul. Kostka își pune 
receptoarele la urechi, și începe să cheme baza 
noastră : 

— Alo, radio-Leba ? Alo, radio-Leba ?. Aici radio- 
stația expediției Nord. Ne auziți? Recepţia. 

Toate capetele sînt aplecate asupra micului difu- 
zor. Chiar Şi Fischbach, care acum este de servici 
la cîrmă, își aruncă ochii curios spre cabină. În 
difuzor nu se aude.nici cel mai slab sunet. 

— Alo, Leba? Alo radio-Leba? Aici radiostația 
expediției Nord ! Aici radiostația expediției Nord! 
Recepţia. 

De-abia după a treia chemare auzim: 

— Aici, radio-leba ; Aici, radio-Leba. Vă aud 
bine. Recepţia. 

Într-o clipă milele ce ne despart de, mal dispar. 
Ceaţa se destramă. Vorbim acum de parcă am sta 
unul în faţa celuilalt, într-o cameră liniștită. Spi- 
cherul radio-staţiei ne informează că în faţa clădirii 
s-a adunat o mulțime de oameni, care -așteaptă de 
azi-dimineață noutăţi de pe mare. Le transmitem sa- 
lutări și-i liniștim că totul merge bine; pluta se 
descurcă de minune cu valurile ; Breit se ţine bine; 
plutim spre nord și sîntem, după calculele noastre, 
la douăzeci de mile depărtare de mal. Ni se transmit 
salutări şi succes. Ni se spune, de-asemenea, că în 
ziua următoare un avion ya porni pe urmele noastre. 
În încheiere, difuzorul ne înştiințează că fugarul 
nostru de ieri rătăceşte trist prin port. Rog să fie 
dus la mine acasă, unde va fi îngrijit. Mai auzim 
cuvintele : ,,...cu aceasta încheiem. Stop.“ Lumina 
de control se stinge și stația amuţeşte. Stăm încă 
multă vreme în fața difuzorului, sperîind să mai 
ajungă pină la noi poate nişte cuvinte întîrziate. 

Scot hainele de vreme rea şi-mi pun altele uscate, 
mă vîr în sacul cald de dormit. Cu toate că am stat 
la cîrmă toată noaptea, nu pot să adorm. Mă gîn- 
desc la plută ; văd cum derivorii se îndoaie sub pre- 
siunea valurilor, care dau năvală, cum vîntul apleacă 
catargul ; simt cum se întind sub mine frînghiile 
ce leagă cei şase bușteni mari într-un tot. 

Pluta se caţără încet deasupra valurilor care bat 
dinspre apus. Pînzele umflate prind de-abia o parte 
din vîntul ce bate din travers. Scufundîndu-se adînc 
în valuri, buștenii își croiesc cu greu drum spre 
miazănoapte. 

Cînd m-am trezit, la cîrmă era din nou de ser- 
viciu Breit. Am ieșit în pijama pe punte. Prima pri- 
vire am aruncat-o compasului. Săgeata indica nord. 
Somnoros încă, m-am îndreptat spre proră, să văd 
ce fac ceilalți doi tovarăși. Deodată, de după pinză, 
a apărut ca din senin un iaht. Echipajul, format din 
cinci persoane, a ieşit pe punte. Toate feţele erau în- 
toarse spre noi. Căpitanul iahtului a salutat cu toate 
onorurile pavilionul nostru. Fischbach a răspuns la 
salut, iar Breajit a ridicat pavilionul sus. După salut, 
au venit primele întrebări ale echipajului ambarca- 
țiunii Mercur. Mai întîi s-au interesat cum ne sim- 
ţim şi cum se comportă pluta. Am confruntat măsu- 
rătorile în legătură cu poziţia. Eram la douăzeci și 
opt de mile departe de mal; calculele noastre pre- 
zentau o diferență de numai o milă. 

Un timp am plutit alături, schimbiînd păreri pe 
tema vremii pentru următoarele zile. Pe continent, 
astfel de discuţii nu sînt niciodată interesante, în 
schimb, pe mare, capătă o importanță deosebită. 
Salutul navigatorilor ,„vînturi favorabile“ a încheiat 
plăcuta noastră întilnire. 

Am început să facem ordine pe punte. Am dus o 
parte din echipament în cabină, unde domnea o în- 
ghesuială de nedescris. Am strîns saulele inutile şi 
le-am atîrnat de balustradă. Cu acest prilej, am făcut 
o descoperire nu prea plăcută: unul din cele trei 
butoiașe cu apă dispăruse fără urmă; fusese pro- 
babil măturat de valuri în timpul nopţii. Culmea, 

celui de-al doilea butoiaș îi sărise dopul și nu mai 
rămăsese nici sțrop de apă. Fără a pune la socoteală 
ioniţii, destinaţi pentru „zilele negre“, fiecare din noi 
dispunea acum de o rezervă de şase litri de apă dulce. 
În consecinţă, se impunea chiar din prima zi, să 
începem cu economiile. Trebuia să ne limităm la doi 
litri, zilnic. 

Fischbach, care preluase postul de bucătar șef, in- 
tenționează să ne facă ceai. Utilizăm pentru prima 
dată primusul unguresc. Din păcate, toate încercările 
de a-l aprinde au fost zadarnice. Benzina, ori se 
scurgea pe punte, ori ţîșnea în sus, cu flacără. În- 
cercăm să aprindem două mașini de gătit de pro- 
ducție internă, dar nici acestea nu sînt mai destoi- 
nice. Vrînd-nevrînd, am renunţat la hrana caldă. 
Cu toate acestea, masa a fost gustoasă și apreciată 
de întregul echipaj. Numai Kostka a postit. Am 
mîncat pe săturate, pomenind de bine pe cei care ne 
dăruiseră merindele. Mai luăm cîte un măr și ne 
ridicăm din jurul cutiei de tablă a radiostaţiei „elec- 
tromecano“ — masa noastră. Sîntem bine dispuși: 
cele treizeci de mile din spatele pupei ne fac să 
fim optimiști. Marea continuă să fie neliniștită și 
pluta se leagănă în toate direcţiile posibile. Tocmai 
făceam repartiția orelor de cart, cind zărim în de- 
părtare luminile unui vas ce venea în direcţia noas- 
tră. Vasul se apropie din ce în ce mai mult; putem 
chiar citi inscripția roşie de pe proră — Juliana. 
Totuşi ne ocolește în cele din urmă, la o distanţă 
de două sute de metri. Degeaba facem semne în di- 
recția Julianei, iar radiotelegrafistul cheamă prin ra- 
dio. Vasul se depărtează încet, ca după cîteva clipe 
să dispară spre apusul soarelui. 

Cerul este înnorat, noaptea poate să plouă. Va- 
lurile întunecate se prăvălesc leneș în jurul nostru. 
Cît cuprinzi cu ochii — numai apă, pe care alunecăm 
cu îndărătnicie spre miazănoapte. Ne pregătim de 
înnoptare. Apridem felinarul, legăm echipamentul 
de punte. Hrănim porumbeii, care se zbat în colivia 
strîimtă. Seara, Breit transmite prin radio informaţii 
pentru presă. La lumina lanternei electrice, com- 

pletez jurnalul de bord: înregistrez temperatura 
aerului și a apei, situația mării, direcţia vîntului și 
celelalte date meteorologice. 

Prima zi a raidului nostru e pe sfîrșite. Verificăm 
toate legăturile. Constatăm cu bucurie că nici unul 
dintre bușteni n-a cedat nici măcar un pic, iar sar- 
turile stau întinse. ca niște coarde. Liniștiţi, intrăm 
în cabină. Ce cald și plăcut este! Saltelele noastre 
și mai ales pardoseala de policlorură de vinil ne 
apără minunat de apă. Dormim doar la nivelul 
mării |!. 

Locurile de dormit le-am repartizat chiar din prima 
noapte. În realitate, aceasta sună cam exagerat, 
deoarece cei patru metri pătraţi, pe care îi aveam la 
a:spoziție, cu greu puteau cuprinde trei așternuturi. 
Kostka se viîrise într-un colţ, în care am atîrnat 
radiostaţia, drept pernă servindu-i bateriile ano- 
dice, tari ca piatra. Sacul meu de dormit îl aşezasem 
între el și Fischbach. Pentru a nivela cît de cit 
inegalitatea pardoselii, am introdus sub salteaua de 
cauciuc cîteva rachete. Din cauza lor, probabil, cel 
care mă trezea, cînd trebuia să intru de cart, umbla 
cu foarte mare atenţie. În spatele lui Fischbach se 
instalase Breit, care avea o aversiune specială pentru 
sacul de dormit. Nici n-ar fi fost chip să dormim în 
patru ; noroc că situaţia era salvată de cel care făcea 
cart, locul lui fiind pe punte. 


Îmi venea rîndul la cîrmă de la miezul nopții. 
Fischbach m-a trezit însă mult mai devreme. Vîntul 
începuse să bată puternic, pînzele se umilaseră la 
maximum, iar valurile de patru metri înălţime mătu- 
rau fără răgaz puntea, făcînd din plută o jucărie. 
Vuietul mării era atît de puternic, încît trebuia să 
strigăm ca să ne putem înţelege. 

Tocmai îmi trăgeam cizmele de cauciuc, cînd un 
val brizant puternic izbeşte pluta. Instinctiv, mă 
prind de balustradă ; apa rece ca gheaţa mătură pun- 
tea, luînd cu ea şi una din cizmele mele. Reușesc însă 
s-o prind la marginea punţii. Verific buștenii ; din 
fericire se ţineau bine. Tovarășii mei puteau dormi 

liniștiți. Mă îndrept cu greu spre proră, ca să cobor 
pînzele. Bîjbiind găsesc pe catarg rodanta frînghiii, 
dezleg nodul, totuși pînza nu se mișca din loc. Pro- 
babil că se înțepeniseră carabinele de metal, cu care 
se ţine de strai. Trebuia să ajung în vîriul prorei, 
de-a lungul buștenilor alunecoși, și să trag velatura. 
Aici apa fierbea ca înțr-un cazan. Chem în ajutor 
colegii. Într-o clipă, cizmele noastre chiftesc de apă. 
Cînd vine valul, ne atîrnăm de strai, rămînind în 
suspensie. În sfîrşit reuşim să stringem velatura. 
Furtuna crește necontenit. Cîrmirea plutei devine o 
problemă, timona cîrmei se răsucește în toate părţile, 
iar acul compasului dansează, schimbîndu-și mereu 
poziţia. Cu tot întunericul, putem zări cum toată 
puntea s-a acoperit de o spumă albă. Nord străbate 
însă cu îndiîrjire valurile. Prora ei greoaie se stre- 
coară prin masa apelor, purtată de vînt; doar. din 
cînd în cînd îşi pierde ritmul legănat, se încurcă și, 
alunecînd de pe val, se izbește cu zgomot infernal de 
suprafaţa apei. Se aud gemete și -scrișnituri, puntea 
se zguduie, dar pluta iese din nou deasupra valului. 
Pupa zboară în sus, auzim zgomotul obiectelor care 
se rostogolesc prin cabină ; la coborîre rostogolirea 
începe din nou. Prind cîrma cu toate puterile și 
coborim de pe val. O clipă puntea îmi dispare de 
sub picioare, dar imediat prora despică apele, iar 
spuma stropește acoperișul cabinei. Mai rău este că 
nici nu știm în ce direcţie plutim. Dacă am crede în 
cele ce ne arată compasul, ar însemna că ne rotim, 
făcînd nişte cercuri imense. 

Îl trezesc pe Breit; cum doarme foarte uşor, nu 
trebuie să tragi de el ca să deschidă ochii. Echipat 
cu bluza de vreme rea iese pe punte. Îi predau cîrma,. 
iar eu mă instalez pe lădiţa mică cu vase de 
bucătărie, ca să observ compasul. După o clipă, izbuc- 
neşte o ploaie torențială de toamnă, care toarnă cu 
nemiluita. Picăturile ni se preling pe obraji și este 
suficient să deschidem gura, ca să ne adăpăm cu o 
apă dulce, gustoasă. Vase! Repede vase! Czeslaw 
aruncă repede cîrma şi-mi ajută să scot afară toate 
vesela. Deodată, un val uriaş se prăvălește peste 

plută și ne răstoarnă pe punte. Tiîrît de pute- 
rea apei, încerc zadarnic să mă agăț de ceva. Mă 
izbesc cu capul de un obiect tare şi mă opresc de-a- 
bia la marginea balustradei. Amîndouă picioarele îmi 
atîrnă peste bord, dar cu mîinile mă ţin din răsputeri 
de stîlpul puternic. Dacă o fi să cad dincolo de bord, 
atunci numai împreună cu el ! Complet buimăcit, mă 
trag spre punte. Felinarul inundat de apă, se stinsese. 

— Czeslaw ! 

Tăcere ! Simt cum sub hainele ude leoarcă mi se 
face deodată cald. 

— Czeslaw !!! Czeslaw!!! 

Sub peretele cabinei observ o formă ghemuită ; mă 
aplec şi zăresc fața dezolată a lui Breit: 

— Vasele ! rostește el, cu glas trist, vasele s-au 
scufundat. 

Sîntem uzi pînă la piele, așa că ploaia nu ne mai 
impresionează.  Stăm la cîrmă. Încercăm chiar să 
cîntăm, dar Breit nu este nici el un cîntăreţ mai gro- 
zav decit mine, aşa că nu putem alcătui un duet. 
Valul devine din ce în ce mai lung și încetează de a 
mai izbi în plută; avem senzaţia că sîntem într-un 
ascensor care se leagănă între două etaje. 

Din cauza avalanșei de probleme din primele zile 
ale expediției, n-am putut să acordăm suficientă 
atenție plutei noastre. În ciuda tuturor prorocirilor 
rele ea rezista totuși valurilor brizante care se pră- 
văleau peste ea. Citeodată ni se părea că masele de 
apă spumegîndă ne vor nimici şi ne vor scufunda, 
dar, de fiecare dată, pluta se ridica victorioasă dea- 
supra valului și numai stropii de apă ajungeau peste 
punte, iar valul aluneca peste bord. Doar uneori, 
cînd marea se înşela în socotelile ei, această sistema- 
tică se încurca ; atunci valurile mici, scurte, muşcă- 
toare ca „niște cîini răi, înhățau pluta într-un dans 
sălbatic. În astfel de clipe, cîrmaciul, căruia-i scăpa 
timona din mină, nu-și mai putea stăpîni sudălmile, 
iar masa de apă care năvălea peste punte înghiţea 
tot ce-ntilnea în cale, ca după o secundă să dispară 
în adîncurile mării. Cirmirea mergea însă din ce în 

ce mai bine și discul fosforescent al campasului nu 
se mai rotea fără răgaz, în toate direcţiile. 
Începusem să apreciem calităţile plutei. Una dintre. 
cele mai însemnate — era stabilitatea ; cu toate că 
ne legănam fără întrerupere, ca într-un dăinăiuş, nu 
ne temeam că pluta ar putea să se răstoarne. Saulele 
care legau buștenii rezistau bine, aşa că nu eram 
ameninţaţi să rămînem pe neașteptate „fără acope- 
riș“ în plină mare. Temerile care, în ciuda calcule- 
lor şi a credinţei noastre în succes, ne dădeau tiîrcoale 
pe departe, cedaseră locul încrederii în pluta Nord, 
care de trei zile își croia drum cu îndiîrjire spre 
miazănoapte. Contactul direct cu marea ne liniștea 
nervii atît de încordați. Atmosfera pe punte era se- 
nină, iar oamenii voioși. Nu ne supărau nici valurile 
uriașe, care se luptau în jurul nostru, nici ploaia care 
turna necontenit ; noi eram cu toţii sănătoși, iar mi- 
lele parcurse rămîneau totuși, încet, în urma noastră. 
Speram că, în cele din urmă, o să se mai schimbe 
şi vremea şi nu ne pierdusem nădejdea că vom reuși 
să punem în funcţiune chiar şi mașinile de gătit. 
Seara a înșelat însă speranţele noastre cu privire 
la schimbarea vremii, iar noaptea următoare am 
simţit-o, nu glumă. Valurile luaseră proporţii imense 
și neliniștitoare ; vîntul de apus bătea cu furie, fă- 
cînd să se zbată vela mare, umflată pînă la limită. 
În sfîrşit ploile au încetat. Stăteam toţi pe punte 
și ne uitam la apa verde. După calculele noastre stră- 
bătusem cincizeci de mile, dar nu eram siguri dacă 
le-am parcurs în direcția corespunzătoare. S-ar fi 
putut ca vintul de apus să ne fi împins spre răsărit. 
N-aveam de unde ști că în zilele următoare vîntul 
va fi şi mai avan. | 
Fischbach nu-și neglija obligaţiile de medic de 
bord : efectua cercetări cu caracter general asupra 
echipajului şi ne distribuia vitamine. Seara ne adu- 
nam în jurul staţiei de radio şi atunci, de pe conti- 
nentul îndepărtat, străbăteau pînă la noi cuvinte 
pline de grijă : Sîntem sănătoşi ? Ne lipseşte cumva 
hrana ? Răspunsurile erau totdeauna pline de opti- 

mism. După relatările noastre, chiar şi mașinile de 
gătit îşi îndeplineau perfect rolul ! La sfîrșitul fiecă- 
rei convorbiri primeam urarea —: „vinturi favora- 
bile“. Numai cel care a luptat în beznă cu presiunea 
valurilor, ud pînă la piele şi înfometat, poate înţelege 
valoarea acestei urări... 


O dată cu căderea amurgului a urmat un adevă- 
rat iad. Cartul format din doi oameni reușește cu 
greu să manevreze cîrma. Apa năvălește încontinuu 
peste punte, ne inundă compasul, iar cizmele de ca- 
uciuc alunecă pe scîndurile ude. Vîntul sălbatic zgu- 
duie pereţii cabinei, încercînd să sfișie foaia de cort 
care o acoperă. Cei doi care nu fac de pază se lovesc 
în cabină de lăzi și unelte. În cele din urmă, valurile 
izbutesc să rupă foaia de cort și torente de apă dau 
buzna înăuntru. Printre urletele mării auzim trosne- 
tul derivorilor, care cedează sub lovitura munţilor 
de apă. Pierdem echilibrul și pluta se așază lateral 
pe valuri. Tangajul crește într-atît, încît trebuie să 
ne legăm cu frînghii, ca să nu fim azvirliţi peste bord. 
La ora 3 noaptea ni se înțepenește cîrma, şi nici patru 
perechi de miîini n-o mai pot urni din loc. Dacă marea 
nu se va potoli și nu vom reuși să reparăm derivorii, 
vom rămîne în voia valurilor şi a vînturilor. Sîntem 
înghețaţi și uzi leoarcă. Vîntul rece pătrunde prin 
crăpăturile hainelor. Pe toată pluta nu există un sin- 
gur locşor uscat. Păturile, hainele, sacii de dormit — 
toate sînt ude. Pluta, parcă obosită, urcă cu greu 
coama valurilor, greementul geme. Strîngem vela şi 
plutim în voia valurilor, ca un mare butoi. Spre di- 
minșaţă intrăm în cabină și adormim fiecare unde 
apucăm. 

Cînd am deschis ochii, pătrunzînd prin ruptura 
acoperișului, o lumină puternică inundase cabina. 
Culori vesele împodobeau puntea. Valurile brizante, 
care izbiseră pluta cu o înverșunare sălbatică, se 
schimbaseră acum în valuri transparente, care se ros- 
togoleau liniștit. 

Aruncăm hainele și ne întindem pe puntea uscată 
ca să ne încălzim la razele soarelui de toamnă. Kostka 

scoate afară din cabină staţia de radio, din care se 
scurge apă, și o atirnă pe sart. Ronţăim, lipsiţi de 
griji, pesmeţi. Numai înfățișarea plutei vorbește des- 
pre clipele grele prin care am trecut, dar totul s-a 
terminat cu bine. 

Cînd soarele e la amiază, scot din cutie sextantul 
care scăpase de potopul general, şi efectuez observa- 
ţii. Îţi vine greu să nu înalți un imn de slavă în 
cinstea sferei de foc, care, în rostogolirea ei pe cer, 
revarsă asupra noastră lumină, căldură, voioşie şi, 
mai mult decît atît, ne arată — nouă și plutei mici 
— drumul prin imensitatea nesfirșită a mării. Nu-i 
de mirare că popoarele străvechi adorau soarele ca 
pe cel mai mare zeu al lor. După ce-am trecut mă- 
surătorile pe hartă, constatăm că am atins 5532 la- 
titudine nordică. Nu cunoşteam însă longitudinea, 
căci pentru determinarea acesteia aveam nevoie de 
ora exactă, iar stația noastră de radio era încă la 
uscat. 

După masă, mare agitaţie pe punte. Kostka și Breit 
întind la uscat pe sarturi și de-a lungul pereţilor 
cabinei, sacii de dormit umezi, iar Fischbach şi cu 
mine desfășurăm vela, vrîind să profităm de vîntul 
propice, care bate din vest-sud. Cum am ridicat vela, 
cum s-a înviorat și ambarcaţiunea noastră, care pînă 
atunci părea că dormitează ; apa a dispărut cu zgo- 
mot printre bușteni, iar prora a început din nou să 
spargă valurile. Mai rămînea să reparăm cîrma şi 
derivorii şi puteam naviga liniștiți mai departe. 

Scot din sac masca de scafandru, o îmbrac și mă 
las peste bord. Apa este extraordinar de rece. Mă 
îndepărtez de buștean cu o zvicnitură de picior şi mă 
stufund. Cînd ies la suprafaţă, sînt luat de curentul 
din spatele plutei, care mă aruncă cîţiva metri îna- 
poi. În jurul meu se prăvălesc valuri sticloase, reci 
ca gheaţa. Mă cuprinde un sentiment neplăcut de 
singurătate. Mi se pare că am rămas izolat într-un 
abis nesfîrșit. Un val mai mare acoperă pluta. Mi-e 
teamă că n-am să reușesc s-o mai ajung. Disperat. 
tai din toate puterile apa sărată. Ajung totuși Nor- 
dul, destul de uşor. Temerile mele n-au fost de loc 

întemeiate, deoarece întreg echipajul mi-ar fi sărit în 
ajutor. Pentru ca să pot zări mai ușor derivorii, au 
fost lăsate velele. Iau aer și înot sub plută. Deasupra 
mea, în apa verde, transparentă, plutesc cei şase buș- 
teni zvelți, negrii ca smoala, iar frînghiile albe, 
groase, care-i leagă, arată aidoma colţilor unui 
monstru preistoric. Fascicole vii de lumină solară se 
strecoară printre crăpături, proiectînd cele mai fan- 
tasțice umbre. Ici-colo, se mai zăresc încă vestigii 
ale grădinii botanice de apă dulce, dar pretutindeni 
noii veniţi își marchează prezenţa. Șuviţele galbene 
de iarbă de mare se leagănă ritmic, purtate de apă. 
Imaginea este atit de fascinantă în splendoarea ei, 
încît uit să mai ies la supraiaţă, pentru a lua o nouă 
rezervă de aer ; de-abia cînd încep să simt lipsa oxi- 
genului, ies în mare viteză la suprafaţă, înghițind 
pe drum.o gură mare de apă. Agăţat de plută res- 
pir încet şi de-abia atunci îmi dau seama că n-am 
observat nici un derivor. Fără derivori, Nord își 
pierdea jumătate din calități. Derivorii prezentau o 
puternică armă, datorită căreia puteam naviga inde- 
pendent de vînt. Tocmai discutam asupra oportuni- 
tăţii desființării punţii și a construirii a cel puţin 
unui derivor solid, cînd lui Breit îi scapă din mînă 
mașina de ebonită, care se face nevăzută printre buș- 
teni. Sar în apă cu iuţeala unei rachete și caut ma- 
şina. Zadarnic ! Deodată o zăresc cum se scufundă 
din ce în ce mai adînc, și mai adînc. Mai fac cîteva 
mișcări cu picioarele şi mă răstorn pe spate, pentru 
a ieşi la suprafaţă. Probabil că sînt la mare adîn- 
cime, deoarece apa este neobișnuit de rece. În dru- 
mul meu spre suprafaţă, avînd în faţa mea fundul 
plutei, observ trei dreptunghiuri albe, lipite parcă 
de bușteni. Ies în apropierea plutei și-mi scot masca. 
Trag aer și încep să strig: 

— l-am descoperit! Am descoperit derivorii, mai 
strig odată, de data aceasta mai liniștit, înotînd spre 
bord. 

Mă așteptau trei feţe înflorite de surisuri. 

Presiunea apei rupsese derivorii şi îi presase de 
fundul plutei, protejindu-i astfel de o deteriorare 

Proviziile noastre 


Fischbach găteşte 


Valuri reci 


Mare liniştită 


În largul mării 


mai mare. Cu ajutorul unei frînghii lungi am adus 
pe punte primul derivor. Lăsînd de o parte staţia de 
radio, Kostka sare și el în apă. La început, e grozav 
de zgribulit, dar după o clipă al doilea derivoracos- 
tează pe punte. În timp ce, proptindu-se de bușteni. 
împingem sub plută al treilea derivor, auzim strigătul 
de bucurie al lui Breit : 

— Funcţionează cîrma ! 

Capătul vreunui derivor rupt blocase, probabil, 
cîrma. leşim pe punte. În timp ce ne înfăşurăm în 
păturile mai mult sau mai puţin uscate, Fischbach 
își pune stetoscopul și ne controlează scrupulos. Ne 
supunem cu răbdare, deoarece ştim că are nevoie 
de aceste date în vederea realizării lucrării asupra 
naufragiaţilor. - 

Staţia de radio începe să funcţioneze: Kostka a 
stabilit legătura cu curentul de la acumulator. La 
început sar scîntei și se aud numai șuierături, dar 
după cîteva răsuciri de şurubelniţă, micul amplitica- 
tor se îneacă în sunete de jaz. Urmează la reparat 
mașinile de gătit. Într-o oră, Kostka şi cu mine le 
venim de hac. Acum Fischbach va putea să ne pregă- 
tească hrană caldă. Oala plină cu apă absoarbe căl- 
dura binecuvîntată în timp ce doi mecanici, stind 
lungiți pe punte, pompează de zor benzina în ma- 
şinile de gătit, care duduie cu flăcări roşii. Încercăm 
să socotim numărul cănilor de ceai care vor fi sorbite 
într-un viitor apropiat. În sfîrșit, apa începe să cloco- 
tească şi bucătarul nostru se pregăteşte să prepare 
infuzia de ceai. Pe neașteptate, un val rătăcit izbeşte 
pluta. Puntea se avîntă în jos și cele patru kilograme 
de apă clocotită se revarsă peste mîinile noastre. Adio, 
ceai cald ! Asta-i soarta vitregă a celor care navi- 
ghează pe o plută ! Trebuie să curățăm din nou ma- 
șinile de gătit, înecate cu apă. Însă perseverenţa este 
mama victoriei și, pînă la urmă, fiecare din noi 
poate să bea — pentru prima oară în istoria raidului 
nostru — un ceai fierbinte. 

Pe plută, munca e în toi. Egalizăm derivorii rupți 
și îi consolidăm, bătînd cîteva scînduri transversale ; 
apoi îi introducem cu forţa între bușteni. Pentru a 

monta derivorul mijlociu, care trebuia amplasat sub 
cabină, am scos pe punte tot avutul nostru. Cu acest 
prilej am descoperit un pasager care mergea clandes- 
tin : un şoricel mic, maro, aciuiat într-un colț, lîngă 
lada cu pesmeţi. Cînd l-am luat în mînă, inima lui mi- 
cuţă bătea atît de tare de spaimă, încît părea gata să 
se rupă. Trebuie să fi fost cumplit de înfometat, dac-a 
izbutit el să-și învingă spaima și să ronţăie bucata 
de pîine pe care i-am întins-o! Din această clipă 
ne-am şi împrietenit cu micuțul şoricel, căruia hrana 
nu i-a mai lipsit niciodată, pînă la sfîrșitul raidului. 

Îndată ce am montat toţi derivorii, pluta şi-a re- 
luat cursul normal. Legănîndu-se maiestos pe valul 
lung, care se prăvălea, își reîncepu călătoria spre 
nord. În momentul cînd şi-a ales singură direcţia, 
avea în ea ceva de făptură vie, aproape ginditoare. 
Florile cu care fusese împodobită înainte de plecare 
își păstrau încă prospeţimea, aducînd o diversitate în 
peisajul nostru. Înfipte în balustrade, legate de ca- 
targ, rezistaseră primei furtuni şi dădeau plutei noa- 
arunci ochii spre bord, spre valurile spumegînde, pen- 
tru ca iluziile idilice să se destrame. 

S-a ivit o nouă supărare : poruntbeii noştri Pollux 
și Castor nu mai vor să mănînce, și stau zbirliți în 
colivie ; tangajul continuu și șocurile nu le priesc. 
Dacă buletinul meteorologic de seară nu va anunța 
îmbunătăţirea vremii, tovarășii noștri înaripați vor 
fi lăsaţi în libertate. 

Tocmai intenţionam să încep măsurătorile de tem- 
peratură, cînd Fischbach mi-a adus la cunoștință des- 
coperirea lui : dinghea noastră, cocoţată pe acoperișul 
cabinei, era plină pînă la jumătate cu apă de ploaie. 
N-o să suferim deci de sete ! Turnăm apa în butoi și 
în același timp bem cu toţii pe săturate. 

În colţul destinat radioului se cuibărise temeinic, în 
afara telegrafistului, păianjenul nostru. Frigul și plo- 
ile îl alungaseră de pe catarg şi se instalase acum în 
locul cel mai uscat, punînd în pericol viața celui de-al 
treilea pasager clandestin — o muscă, pe care o hră- 
nim cu gem. 

Vremea continuă să se thenţină puternic înnorată 
și cad ploi trecătoare. Spre dimineaţă ploaia înc&= 
tează, dar norii întunecaţi se fugăresc fără încetare. 
Cartul lui Fischbach era pe sfirșite și tocmai voiam 
să-l trezim pe Breit, cînd dincolo de aburul dimineţii, 
ce se înălța deasupra mării, am observat o ambarca- 
țiune în mijlocul vînturilor și valurilor. Înfăţişarea 
acestei ambarcaţiuni cu pînze trezea neliniște. Velele 
rupte atîrnau ca niște zdrențe de pe vergă. Nici 
măcar cu binoclu nu era chip să distingi vreun picior 
de om. Pradă vîntului, tăia valurile, plutind spre ră- 
sărit. Începusem să ne facem fel de fel de idei. Să 
fi fost un vas părăsit de echipaj ? De cît timp rătă- 
cește, oare, pe marea furtunoasă ? Formele ciudate și 
înfățișarea spectrală a ambarcaţiunii ne-au dus cu 
gîndul la legenda care circulă de veacuri printre ma- 
rinari, despre vasul-fantomă. care rătăcește și va 
continua să rătăcească veșnic, cu echipajul mort, 
toate mările lumii. 

Interceptînd convorbirile dintre cutere, aflăm că am 
fost consideraţi pierduţi, după ultima furtună. Trans- 
mitem că totul este în ordine și că derivorii au fost 
reparaţi. Vremea continuînd să fie nesigură, luăm 
hotărîrea să nu mai expunem porumbeii unui raid 
atît de greu și-i pregătim pentru zbor. Scriem în grabă 
citeva cuvinte pe hirtii de pergament, pe care le 
fixăm cu un elastic subţire de picioarele porumbei- 
lor. Soarele fiind sus, păsările vor putea ajunge încă 
înainte de căderea nopţii pe continent. Cercetăm în 
jur dacă nu sînt prin apropiere pescărușşi, care, după 
afirmaţiile vînătorilor, ar ataca porumbeii. Stăm la 
pupă, ținînd în palmă  păsărelele. Sînt extrem de 
agitaţi ; își rotesc capetele albe ca zăpada, încercînd 
să scape din strînsoarea miîinilor noastre. La ora 6 
fix le redăm libertatea. În primul moment se înalţă 
drept în sus și apoi încep să se rotească deasupra 
plutei. Unul dintre ei se apropie, de parcă ar fi vrut 
să se aşeze pe cabină, dar se ridică iar în sus şi în- 
cepe din nou să zboare în cercuri. Se mai învîrtesc 
astiel o vreme, apoi își iau zborul spre sud. Cum 

de au reușit să descopere direcţia corespunzătoare, 
rămîne pentru noi o enigmă. 

Soarele scapătă la orizont, împrăștiind în jur o 
lumină purpurie. Vîntul începe să slăbească. Ne hotă- 
rîm să ridicăm și cea de-a treia velă. Aceasta era un 
foc mic pentru caz de furtună, cusut dintr-o pînză 
tare. Cu ajutorul unui întreg sistem de saule, îl în- 
tindem între vela mare și genuafoc, ca să putem 
utiliza aerul care trece pe acolo. Aruncăm în apă 
bucățele de hîrtie, pentru a ne da seama cît de re- 
pede înaintează pluta noastră ; acestea se deplasează 
ritmic dea lungul buștenilor, dar imediat ce sînt 
prinse de curentul dindărătul plutei, rămîn repede 
în urmă. 


ÎN LARGUL MĂRII 


Cartul. Pe picior de .război. Pluta învingă- 

'oare. Dimineața însorită. Expediția cu din- 

ghea. Pierduţi: a îi sau a nu fi! Din nou 

pe plută. Instalăm vela-pupă. Musafirul 

înaripat. Arma de apă. Pescuitul. Apa de 
băut. Alici pluta! Aici pluta ! 


* 


Sint patru zile de cînd ne legănam cu Nordul 
nostru pe-ntinsul nesfîrșit al apelor. N-am mai întîl- 
nit în drum nici un vas, iar staţia noastră de radio, de 
numai doi waţi putere, trebuie să facă un mare efort 
pentru a menţine legătura cu baza de plecare. În 
primele zile de navigaţie am primit din plin botezul 
luptei. Era greu să ţii piept valurilor «puternice, vin- 
turilor și ploilor în timpul orelor lungi de cart, mai 
cu seamă noaptea. Apa sărată ne pătrundea în cizme 
și de după guler, infiltrîndu-se pretutindeni. După 
primele zile de haos, s-a instaurat pe plută o ordine 
exemplară. Am stabilit orele de cart, pe care le-am 
respectat cu strictețe pînă la capăt. Primul cart în- 
cepea la ora 12, la amiază, şi se termina la 16. Era 
cea mai lungă pază — de patru ore. Apoi ne schim- 
bam din două-n două ore, în ordine alfabetică. Efec- 
tuam cu regularitate măsurătorile meteorologice, 
luam probe de apă și nu neglijam nici celelalte cer- 
cetări.  Împotrivirea mașinilor de gătit fusese în- 
frîntă și Fischbach ne prepara acum mîncăruri gus- 
toase, apreciate de toată lumea, chiar și de Kostka, 
căruia îi revenise poita, după  neplăcerile iniţiale. 
Mîncarea noastră preferată erau macaroanele cu to- 
mate ; consumasem cantităţi imense din acest fel de- 
licios și ne temeam că nu ne vor mai ajunge prea 
multe zile. 

Vremea s-a restabilit și au început să bată vîntu- 
rile de apus. Plutim spre nord; în clipele libere 
stăm în cabină cu receptoarele la urechi şi ascultăm 
muzică. Prin intrarea întredeschisă privim rostogo- 
lirea ritmică a valurilor. În astfel de clipe, mi se 
pare că ne aflăm într-un cort mic pe malul unei in- 
sule, pierdută în imensitatea nemărginită a apei. 

Fiecare din noi are ocupaţia lui preferată. Fisch- 
bach se adîncește în cărţile cu care şi-a tixit ruc- 
sacul. Breit fotografiază și scrie reportaje pe care 
Kostka le transmite pe calea radioului pe continent. 
E de la sine înţeles că staţia noastră de radio nu se 
limitează numai la conversații cu baza din Leba, ci 
leagă mereu noi cunoștințe cu radiotelegrafiștii pe 
unde scurte din toată ţara. lar eu — dacă reușesc 
să-mi fac puţin timp liber între măsurători, scrierea 
jurnalului de bord, fotografiat și navigaţie — scot 
creioanele și încep să desenez valurile, pluta și echi- 
pajul. | 

Chiar din prima zi a raidului, un observator atent 
ar fi putut constata că pluta ascultă numai aparent 
de cîrmă. Uneori spre uluirea timonierului ea-și în- 
torcea în cu totul altă direcție faţa. Cînd venea cite 
un val uriaș de-ţi părea că ne va scufunda în Baltica, 
pluta noastră — ca şi cum ar îi cumpănit gravitatea 
situației — se ridica repede pe coama valului, ca 
după o clipă să alunece liniștit în jos. Experiența 
ne-a demonstrat că utilizarea cîrmei nu-i era de cine 
ştie ce mare folos. Chiar dacă se întîmpla ca un val. 
cu bătaie laterală să întoarcă prora cu 90%, pluta 
continua să-și urmeze cursul, de parcă ar fi acţionat 
sub imboldul unor forţe supranaturale. Era prea de 
tot, și ne-am hotărît să dezlegăm azeastă enigmă ! 
Teoriile fizicii şi calculul diferențial nu ne mai 
ajutau. Am imaginat tot soiul de ipoteze, pînă în 
cele din urmă ne-am decis să trecem la experienţă. 
Seara, am verificat, ca de obicei, cu ajutorul com- 
pasului direcția și ne-am lăsat în voia soartei. Con- 
secinţele, le vom vedea. Vom verifica dacă sîntem 
într-adevăr inutili ! Toată noaptea, echipajul a dor- 

mit. Dimineaţa, prima privire mi-am aruncat-o spre 
compas ; săgeata albă indica 350”, la fel ca şi aseară. 
„Ei, n-avem încotro, ne-am resemnat, se vede că se 
poate și fără noi. Va trebui să ne limităm la un rol 
auxiliar.“ Asta nu însemna că pluta îşi spusese ulti- 
mul cuvînt. Posibilităţile ei nu se dezvăluiseră pe 
de-a-ntregul, și prima furtună care a urmat avea să 
ne-o dovedească. Dar timonierul a căpătat de atunci 
mai mult „un rol consultativ“. Mult mai tîrziu s-au 
ivit anume circumstanţe, care, cu toate că n-au res- 
tabilit importanţa de altă dată a echipajului, au de- 
monstrat că şi noi sintem necesari. , 


Ziua de 2 septembrie a fost una din cele mai fru- 
moase, dar totodată şi una din cele mai dramatice 
zile din expediţia noastră. Soarele s-a înălțat repede 
din mare şi razele lui binefăcătoare l-au dezmorțit 
pe cel care. după o noapte rece de pază se rebegise ; 
şi-a scos hainele umezite de vremea rea şi s-a apucat 
de gătit. Pluta parcursese o sută de mile și, purtată 
de adierile vîntului iute de sud-vest, înainta cu per- 
severenţă, cu velele ușor umflate. Am ieşit cu toţii 
pe punte, aspirînd cu voluptate mirosul puternic al 
vîntului sărat de mare. Pe cerul albastru alunecau 
alene — mici și destrămaţi — norii cumulus. În jurul 
plutei, apa era atît de transparentă, încît puteai zări 
firele lungi de plante ce se agăţaseră printre bușteni. 
Plantele se unduiau leneş, atrăgînd peştii mici, care 
începuseră să se ițească printre bușteni. De la ra- 
dioul din cabină ajungeau pînă la noi sunetele unei 
muzici de orgă. Mica noastră plută se legăna uşor, 
încît gîndeai că va aţipi pe valul lung, ce se rosto- 
golea ritmic. 

Atras de vremea minunată, m-am hotărît să fac o 
scurtă plimbare, împreună cu Fischbach, pe mica 
dinghe verde, ca să luăm citeva fotografii. 

Am virît într-un sac de material plastic aparatul 
de fotografiat, filme şi o cutie cu pesmeţi, am luat 
două visle și pompe, pentru ca să avem cu ce pompa 
aer în caz de nevoie şi am coborît în dinghe. Această 
operație implică multă atenţie, ca și urcarea într-un 

caiac. Cum punea unul dintre noi piciorul prea de- 
vreme, dinghea se și apleca periculos într-o parte. 
În sfîrșit, am izbutit să ne urcăm ; vîslind agale, plu- 
tim alături de plută. Cînd valurile ridică pluta, 
ea ne apare foarte înaltă. Cele trei vele triunghiulare, 
aidoma unor aripi larg deschise, îi dau o întruchipare 
de pasăre uriașă, care s-a lăsat o clipă pe apă, pen- 
tru a se odihni, şi e gata să-și ia zborul. Facem cîteva 
fotografii şi ne apropiem de plută ca să luăm o oală, 
cu ajutorul căreia să scoatem apa care umpluse din- 
ghea. Apoi încetăm de a mai visli şi lăsăm pluta să 
ne-o ia înainte ; rămîniînd astfel cu mult în urma ei, 
vom putea s-o fotografiem din perspectivă. Ne le- 
gănăm fără grijă, ferindu-ne doar de valurile mai 
înalte, care -ne binecuvîntează cu jeturi de apă 
rece. Ronţăim pesmeţii dulci și privim spre Nord, 
care devine din ce în ce mai mică. 

De-abia acum ne dăm seama cît de neînsemnată 
este pluta noastră, care pare o biată coajă pe valurile 
ce-o poartă : cînd dispare complet de după coamele 
lor abrupte, cînd reapare în alt loc, ca un balon ce 
dansează în voia vîntului; pare de necrezut că şase 
tone se pot deplasa cu atîta ușurință. 

Tovarășii noștri încep să se neliniştească : ne fac 
semne cu oglinda, chemîndu-ne înapoi. Începem să 
vîslim vîrtos, ca să ajungem din urmă pluta, care 
se depărtează, împinsă de un vînt din ce în ce mai 
puternic. Bucătarul tocmai terminase cu pregătirea 
mesei și mirosul supei gustoase ne aţiţa foamea. În- 
tindem spre plută întîi sacul cu aparatele de foto- 
grafiat, ca să nu udăm filmele, apoi vislim și, ţinîn- 
du-ne de marginea punţii, coborîm încet din dinghe. 
Tocmai cînd Breit se apleca ca să-mi întindă mîna, 
un val izbește ambarcaţiunea noastră de cauciuc. 
Valul mă desprinde de plută, și ne azvirle înapoi. 
Vîslind din toate puterile cu palmele, încercăm să 
ajungem din urmă pluta, dar curentul iute ne aruncă 
mereu înapoi. Pînă a ajuns Kostka să scoată din ladă 
saula, ne şi distanţasem cu cinci metri de plută. 
Breit continua să facă haz, dar cînd colacul legat 
de capătul saulei n-a mai ajuns pînă la dinghe s-a 

Și repezit să coboare velele. Fungile, începînd, bine- 
înţeles, să se încurce le tăie cu un cuţit. În timpul 
acesta, Kostka leagă o a doua saulă. Tuturor le-a 
pierit cheiul de glumă ; între noi și plută sînt acum 
douăzeci de metri ! Diverse gînduri ne trec fulge- 
rător prin minte: „Ce-i de făcut! să înotăm pînă 
la plută ?“ Situaţia nu este chiar atît de ameninţă- 
toare, ca să ne oblige să sacrificăm dinghea. Cum 
nu avem visle, ne folosim de pompă, dar distanța 
între dinghe şi plută crește mereu. 

Coborirea velelor n-a fost de prea mare folos, 
iar mîinile noastre refuză să ne mai asculte. O sută 
de metri în urma plutei! Kostka aruncă mereu alte 
saule, dar cum de fiecare dată mai trebuie cîţiva 
metri, colacul alb se îndepărtează iar. Pe deasupra 
începe să ni se facă frig. Nu-i de mirare, sîntem 
numai în chiloţi! Vintul se înteţeşte și ne împinge 
lateral. Ni se aruncă vislele. Acum i-acum! Dar 
valurile piezișe împiedică vizibilitatea, așa că prin- 
dem cu greu numai o vislă. Împinsă doar cu o vislă, 
dinghea se învîrte pe loc. Pentru a menţine direcţia, 
îl secondez pe Fischbach cu pompa, dar înaintăm 
ca racul. Împresuraţi de pretutindeni de valuri, care 
încep să ne viziteze din ce în ce mai des, trebuie să 
dau de trei ori cu pompa, pentru a echivala o miş- 
care de vislă; în afară de asta din cînd în cînd 
trebuie să întrerupem vislitul şi să scoatem apa cu 
mîinile. 

Două sute de metri în urma plutei! Am luato 
direcție laterală şi chiar dacă tovarăşii noştri ar 
dispune de o saulă mai lungă, tot n-ar ajuta la 
nimic, vuietul. valurilor ne împiedică să ne înţele- 
gem cu cei de pe plută. Vedem numai cum doi 
oameni scotocesc, cu gesturi febrile, după nu se 
ştie ce. Fischbach se lasă în genunchi și, cu aju- 
torul mîinilor, transmite prin alfabetul Morse : „ve- 
nim înot“. Imediat apare pe patarasină pinza în 
pătrăţele a codului : „Nu !“ Fischbach explică : „Nu 
avem altă ieșire!“ „Nu!“ răspunde din nou; pluta. 
Asta ne sporeşte nerăbdarea la culme : peste cîteva 
minute poate fi prea tirziu. Deodată, cineva începe 

să transmită de pe acoperiş. Îl vedem foarte bine, 
fiindcă în ambele miîini ţine stegulețe. „Punem 
ancora de furtună“ ; speranţa începe să se înfiripeze 
în inimile noastre ; începem să vislim din nou — 
dacă asta se poate numi vislire — lopătind cu 
pompa de mărimea unei palme, care se deschide 
mereu, printre valurile înfuriate. Valurile încep să 
ne azvirle încolo şi-n coace ; sărim ca o minge de 
ping-pong, care ricoşează din val în val! Trebuie 
să mai şi pompăm aer în dinghe, dar pompa umedă 
nu funcţionează : împroşcînd apă şi înfundîndu-se, 
ne alunecă din mînă. Trebuie să aşteptăm pînă ce 
ancora de furtună va frîna pluta. Probabil, însă, că 
nici această măsură n-a adus vreun rezultat oare- 
care, deoarece de pe punte ni se comunică : „„Con- 
struim alta“. Valurile au luat astfel de proporții, 
încît dinghea poate fi răsturnată în orice moment. 
Stăm afundaţi în apă pînă la briu, dîrdîind de frig, 
și rămînem din ce în ce mai mult în urmă. Deodată 
smulși de vîrtejul puternic al unui val în rostogo- 
lire, ne scufundăm adînc, adînc de tot. Ca într-un 
film „au relenti“ îndrept marginile îndoite de lovi- 
tura apei. les la suprafaţă încet, ca o bulă de aer 
suspendată în untdelemn. Cînd valul bubuie, mă 
ghemuiesc instinctiv şi mă las dus de inerția. valu- 
lui ce vine. O clipă, care mi se pare fără sfîrşit, 
simt cum tot trupul îmi este întins ca un elastic, 
absorbit de intensa aspirație care mă înconjoară de 
pretutindeni: Dar marea mă aruncă ca pe o plută. 
leşind la suprafaţă, îl zăresc pe Fischbach făcînd 
eforturi disperate ca să ajungă din urmă dinghea, 
care, imponderabilă acum, o luase la goană, împinsă 
de vînt. Nu ne lăsăm totuși și punem mîna pe ea. 
S-ar putea scrie o întreagă poveste despre încer- 
cările noastre de a ne urca în barcă; valurile îu- 
rioase ne smulgeau mereu, chiar şi atunci cînd 
izbuteam să punem piciorul înăuntru. Eram sătui 
de toate astea și manevrele neînţelese de plută 
începuseră să ne irite. Am comunicat: notăm, 
și iarăşi codul ne-a, răspuns : „NU“. Tovarăşii noştri 
pregăteau probabil ceva pe care era imposibil să 

ni-l imaginăm. Credeam că nu-și dau seama în ce 
condiţii grele ne găsim; nu știam că şi ei erau la 
fel de agitaţi ca noi. 

Un kilometru în urma plutei! Frămîntare pe 
punte ; vedem cum două siluete aleargă de colo, 
colo, una mai iute decît alta. Nu putem însă să 
înțelegem nimic din toată această vînzoleală. Cădem 
din nou în apă. Ajunge! Dacă pînă la ora şase si- 
tuația nu se va schimba, vom sări în mare; vom 
lupta pînă la capăt. 

Stăm tăcuţi, enervaţi de situaţia disperată. Fie- 
care suflare a vîntului ne distanțează de tovarăşii 
noștri. În momentul cînd vom sări în apă va începe 
ultima luptă — lupta pentru viaţă. Dacă nu ne vor 
ține puterile ca să ajungem din urmă pluta, atunci 
s-a sfîrșit cu noi. Mă uit, fără voie, la plăcuţa de 
aluminiu, atîrnată de gît, cu numele meu gravat pe 
ea. Valurile înalte ne acoperă uneori complet ve- 
derea plutei şi atunci zărim proiectat pe fundalul 
asfințitului stegulețul ce se zbate cu ordinul — 
„NU“. 

Cinci Şi treizeci. Ascultind de sfatul lui Fisch- 
bach, îmi masez picioarele înţepenite şi-mi destind 
muşchii. 

Cinci şi patruzeci şi cinci. Nu pot să pronunţ nici 
cea mai simplă frază. Alunecăm lin de pe valuri; 
numai cîteodată, pe neașteptate, ne pierdem echili- 
brul. Fischbach întoarce capul și-mi spune: 

— Dacă mă vor lăsa puterile, să nu mă aștepți. 

— Nici tu, pe mine — răspund eu cu toate că 
sînt convins că nici unul din noi n-o va face. 

Cei de pe plută au scos steagul cu „NU“; şi ei au 
înţeles probabil că n-avem altă ieșire. Dacă n-ar 
fi insistat atîta am fi încercat să înotăm cu o oră 
mai devreme și în clipa aceasta viața noastră ar fi 
fost în siguranţă. 

Cinci, cincizeci ! Scot picioarele din barcă. 

— Ce te grăbești? Mai avem zece minute, mă 
sfătuiește Fischbach. 

— Și așa, totuna-i — îi răspund eu. 

Deodată pe plută se dezlănţuie un potop de sem- 
nale ; puncte şi liniuţe se unesc în litere, în cuvinte: 
dăm drumul la o dinghe... ra-ra-chete, ali-ali- 
mente, apă, vis-visle, haine, su-succes!“* Vedem 
cum se desprinde de silueta neagră a plutei inelul 
galben al dinghei rotunde; sîntem profund emo- 
ționaţi : dacă vom izbuti să ajungem la ea, sîntem 
salvaţi. Muncim din răsputeri, înaintînd cu miîinile, 
dar pierdem din ce în ce mai mult din energie. 
Uneori mi se pare că nu voi mai reuși să mai dau 
nici măcar o singură dată din miini, şi totuși repet 
mișcarea „de zeci și sute de ori. Încet, încet ne 
apropiem de pata galbenă care, săltînd deasupra 
valurilor reci, ne aduce salvarea. Soarele a apus și 
incepe să cadă amurgul. Ne încolțește teama că nu 
vom reuşi să ajungem dinghea, înainte de a se în- 
tuneca. Însă, nici Fischbach, nici eu nu ne-o măr- 
turism. Am pierdut din vedere pluta şi, cu braţele 
istovite, împingem cu disperare dinghea înainte. 

S-a întunecat de-a binelea; nu mai zărim decit 
o luminiţă ce se leagănă deasupra valurilor. Încă o 
mișcare de miîini, încă una, încă... şi mi se pare că 
luminița. este chiar alături de noi. Peste citeva 
minute mă voi lungi fără grijă pe fundul rotund al 
inelului de cauciuc și-mi voi întinde mîinile înţe- 
penite. Fischbach nu mai scoate nici un cuvînt. Cad 
într-o curioasă apatie ; mi se pare că acum aș putea 
să vislesc ore în șir. O smucitură subită izbutește 
să mă dezmeticească. Lumina vie ne irită ochii. Nu 
pot să înţeleg ce s-a întîmplat, dar, după o clipă, 
observ că dinghea galbenă se leagănă alături. Ne 
instalăm în dinghe cu ajutorul unei scări suspen- 
date, din frînghie. Sîntem în siguranţă ; valurile nu 
Vor putea răsturna această albie rotundă. În lumina 
care pilpiie pe catargul provizoriu, zărim vislele, 
doi saci umflaţi, o staţie de radio automată, lada cu 
rachete. În timp ce Fischbach deschide sacii şi 
scoate puloverele și hainele de vreme rea, eu în- 
carc pistolul ca să liniștim cu o rachetă pe cei ră- 
maşi pe plută. Nu pot, însă, cu nici un chip să apăs 
pe trăgaci, deși ştiu că întotdeauna putea îi uşor 

manevrat. Oare sînt într-atît de epuizat? De-abia 
în doi izbutim să slobozim racheta. Pac! in cu 
greu pistolul în mîna tremurîndă ; lumina albă îm- 
prăștie bezna nopţii și din depărtare ne răspunde 
lumina semnalului tovarășilor noștri. De-abia acum 
mă arunc pe fundul dinghei. 

Cei rămași pe plută nu și-au pierdut timpul 
degeaba ; în timp ce noi ne războiam cu valurile, 
ei au reușit să încarce dinghea cu tot ceea ce ne 
putea fi de folos; în cei doi saci din foaie de cort 
am găsit ciocolată, zahăr, alcool, conserve, pesmeţi, 
lapte praf şi apă, împreună cu toate mijloacele de 
semnalizare de care dispunea pluta, cum şi lumînări 
fumigene pentru orientarea avionului. Staţia de 
radio automată avea antena întinsă pe un catarg de 
doi metri, fixat în mijlocul unei mici plute din 
cauciuc. Chiar dacă n-am fi ajuns din urmă pluta 
noastră, nu mai eram amenințați de moarte prin 
foame sau frig. Am mai găsit şi o scrisoare prin 
care ni se comunica că pluta este ancorată cu două 
ancore de furtună ; în afară de aceste măsuri, cei de 
pe plută vor face totul pentru ca distanţa dintre «ei 
și noi să nu se mărească. Dacă n-aveam să reușim 
să ajungem din urmă pluta pînă la miezul nopții, 
trebuia să lansăm semnalul S.O.S. Mai aveam deci 
încă două ore. Cînd ne-am ridicat în picioare 
în dinghe, am deslușit în depărtare lumina pil- 
piindă afelinarului de pe plută. Ne-am îmbrăcat, 
înfofolindu-ne cu tot ce-am găsit, iar glucoza și 
psichedrina ne-au dat puteri. Cu toate că eram 
înfometați, n-am putut să îmbucăm nimic. După 
încă o porţie de glucoză, ne așezăm pe fundul 
bărcii. Dinghea noastră mică, verde, este ancorată 
de noi cu ajutorul unei sfilate. Amîndoi apucăm 
acum cu putere vislele, în care ne stă toată spe- 
ranța. Totuși vîslitul merge greu,. deoarece dinghea, 
rotundă ca o clătită, străbate cu greu valurile. Spre 
norocul nostru, vintul nu este prea puternic, iar 
marginea înaltă ne fereşte de stropii de apă. Din 
cînd în cînd, cîte o rachetă lansată de pe plută 
străpunge întunericul, destrămîndu-se apoi într-o 

ploaie de scîntei luminoase. Ceasul lui Fischbach 
s-a udat și a încetat să mai meargă, aşa că nu ne 
mai putem orienta de loc cât timp ne-a mai rămas. 
Știm doar că dacă tovarăşii noștri vor lansa S.OS,, 
aveau să urmeze complicaţii inutile. Luptăm deci 
cu timpul, vîslind către luminiţa felinarului cu pe- 
trol, care crește mereu. Pe neașteptate, o diră în- 
gustă de lumină albă străbate întunericul nopții, 
se lasă pînă la nivelul mării și începe să cerceteze 
clocotul valurilor. Reflector ! De unde un reflector 
pe plută? În scurtă vreme ochiul alb ne-a găsit! 
Lumina se concentrează și ne iluminează drumul 
spre Nord. Reflectorul s-a stins repede, dar apoi au 
început să joace luminiţe: luminiţă, punct, lumi- 
niță, punct, luminiţă, punct („trei sute de metri pînă 
la plută“). Totuși, pe măsură ce distanţa se reduce,. 
forțele noastre slăbesec mereu mai mult. În ciuda 
puloverelor și a hainelor groase, tremurăm de frig, 
iar vislele se mișcă din ce în ce mai încet. 

Două sute de metri! Lui Jerzy îi alunecă din 
mînă o vislă ; se apleacă și ridică din fundul dinghei 
alta — ultima. 

O sută de metri! Totul mi se pare în zadar; nu 
mai am forță să trimit o nouă rachetă. Zac fără 
vlagă pe fundul bărcii. Cuvintele perseverenţă şi 
voinţă de fier sună ciudat! La ce-mi folosesc toate 
astea, dacă n-am putere să ridic vislele. Reflectorul 
ne luminează din nou, dar n-am putere să citesc 
textul. Fischbach îmi întinde un medicament, pe 
care, neputîndu-l înghiţi, îl scuip în apă. Văd cum 
Jerzy se căznește să lege visla de marginea bărcii, 
dar degetele lui rigide nu-l ajută. 

Plutim totuși. Vîslim încet, ca într-o smoală 
densă. Pluta este aproape, aproape. Tovarășii noștri 
ne încurajează cu strigăte. În sfîrşit, zărim colacul 
care plutește către noi, pe o saulă, de data aceasta 
suficient de lungă. Prind colacul alb cu inscripția 
Nord; nu mi-aş fi putut închipui că mai am încă 
atîta forţă. Întregul eșalon pluteşte încet în direcţia 
plutei ; în frunte colacul, apoi dinghea rotundă, iar 
în spate saltă mica dinghe verde. Operația durează, 

însă, mult mai mult decît ne-am închipuit. Mi se 
pare că trec ore pînă ajungem la plută. Breit trage 
colacul pe punte și ne remorchează spre bord, în 
direcția prorei. Este suficient un val şi, ridicaţi 
astfel, acostăm pe punte. Dar nu putem să ne mai 
urnim : picioarele refuză să ne dea ascultare; nu- 
mai mîinile puternice ale prietenilor noștri sînt în 
stare să ne sprijine ca să intrăm în cabină. Într-o 
clipă sîntem uscați și înveliţi cu tot ce se găseşte, 
și se poate utiliza în acest scop, iar din termosuri 
bem un bulion fierbinte. În timp ce ne odihnim, 
ascultăm cum cei rămaşi şi-au mobilizat toate for- 
țele pentru a opri pluta: au aruncat ancora de 
furtună ; au construit din catargul de rezervă şi 
dintr-o parte a punţii o alta; au încărcat în grabă 
dinghea rotundă cu tot ce le-a fost la îndemiînă, iar 
din termosul spart special și din oglinda de bărbierit 
au confecţionat reflectorul, alimentîndu-l cu curent 
din bateriile anodice. Cu toată oboseala, nimeni din 
noi nu poate închide ochii. Cerem mereu noi şi noi 
amănunte. De-abia acum îmi dau seama că Breit 
are o mină,bandajată : şi-a rănit-o în timp ce tăia 
scîndurile de pe punte pentru construirea celei de-a 
doua ancore de furtună. 

E noapte tirziu. Breit e de cart pe punte, iar 
Kostka încearcă să pună în funcţiune staţia de 
radio. Aud încă glasul lui liniștit şi plin: „Aici 
pluta ! aici pluta! aici pluta expediției Nord...“ 
Acest glas pătrunde departe, departe. Undeva, în- 
tr-un orășel mic, cei dragi se îmbulzesc în jurul 
megafonului așteptind vești de pe mare. Mai auzim 
ca-ri vis: ,,...plutim spre nord; în cursul zilei de 
astăzi nu ne-a amenințat nici o primejdie...“ 

Dramatica noastră aventură ne-a impresionat pu- 
ternic şi-a avut repercusiuni asupra regulamentu- 
lui nescris al plutei. De atunci nu s-au mai între- 
prins excursii cu dinghea, decît pe o mare liniştită, 
cu vislele legate de bord, ca să prevenim pierderea 
lor. Dinghea de pe acoperiș stătea permanent pre- 
gătită cu toate cele necesare și cu hrană pentru 
două persoane, suficientă pentru o săptămînă. Afară 

de aceste măsuri, am prevăzut toate mijloacele po- 
sibile în vederea evitării unor surprize periculoase. 

După citeva zile însorite, cerul a început să se 
înnoreze, s-au semnalat și cîteva ploi trecătoare, iar 
vîntul a început să bată în direcţia nord-vest. Îm- 
brăcat în bluze impermeabile, echipajul trăgea de 
saulele umede, care se înţepeneau la blocuri şi se 
încurcau aşa de rău, încît cu greu le mai puteam 
deznoda. Pe vele, sarturi şi balustrade tremurau 
mii de picături mici de rouă, şi întreaga plută era 
pătrunsă de umezeală pînă la mînerul catargului. 

Punînd cu toţii mîna, am izbutit să aducem pe 
punte stilpul de molid, lung de patru metri, destinat 
să servească, în caz de avarie drept catarg de 
rezervă. Îl fixăm pe pupă în chip de catarg-pupă, 
ca să accelerăm viteza plutei și desfășurăm pe el 
vela de rezervă. Avem acum în total patru vele — 
genuafocul, vela mare, vela de sus, vela-pupă — în 
total treizeci şi cinci de metri de pinză; asta în- 
seamnă mai multă muncă pentru deservirea tuturor 
sachetelor de învergare și a fungilor. Muncim mult, 
mai cu seamă la schimbarea cursului, pentru ca 
toate velele să funcţioneze așa cum trebuie. 

În timpul raidului n-au lipsit nici întîmplările 
comice. Cînd ne-am sculat odată de la o masă im- 
provizată, am observat că compasul nostru cel 
cumsecade, după care pluteam pînă acum spre 
nord, indica direcția inversă. Doar pluta își men- 
ținea întotdeauna atît de bine cursul! Cu răbdare, 
am dezlegat și această enigmă: discul compasului 
se mișca odată cu pluta. Am început să cencetăm 
scrupulos tot ce se găsea în vecinătatea compasului. 
Cine s-ar fi așteptat la asta !? Bucătarul nostru şef 
așezase lingurile de metal pe foaia de cort a cabinei, 
în apropierea compasului. 


Stăteam la cîrmă studiind o problemă, de altfel 
de probleme nu duceam niciodată lipsă, cînd de- 
odată am auzit un ciripit puternic. Pe una din 
saulele care susține catargul poposise o pasăre nu 
prea mare, înfoiată. De unde apăruse această pa- 

săre în largul mării ? Nici unul nu-i cunoșteam de- 
numirea. Au început șă zbîrnîie aparatele fotogra- 
fice şi oaspetele nostru a devenit eroul zilei. Ne-am 
simţit datori să-l ospătăm, așa că am împrăștiat pe 
punte firimituri. Pasărea — văzind că nu avem 
intenții dușmănoase — a devenit mai. curajoasă : a 
început să se „plimbe pe întreaga plută şi de-abia 
spre seară şi-a luat zborul spre apus. Se întimplă 
rar ca piloţi atît de mici să se avînte atit de departe 
în larg, deoarece dimensiunile mici ale aripilor tre- 
buie compensate cu viteza mişcării. 


A doua zi, soarele s-a ivit printre zorii roșii, care 
împurpuraseră toată partea de răsărit a orizontului. 
Breit, care era în exerciţiul funcţiei de timonier, 
și-a scos cu gestul unui marinar meridional „cas- 
cheta“, care îi înlocuia pălăria şi ne-a înștiințat: 

— Cursul — direct nord, viteza — două noduri. 

Bătea un vînt ușor dinspre apus. De sub punte 
se auzea clipocitul caracteristic al apei, care aluneca 
printre bușteni. Adîncul transparent al mării pe 
care navigam era complet lipsit de vieţuitoare. Dis- 
păruseră meduzele, ale căror cupe tremurînde se 
legănau în jurul nostru în prima zi a raidului. Din 
cînd în cînd, prin cîmpul nostru vizual, fulgerau 
siluetele zvelte ale unor peşti mărunți. 

Prezența lor începuse să-mi cam dea ghes, așa 
că m-am hotărît să construiesc un mic harpon. După 
mai multe ore de trudă am reușit, împreună cu 
Kostka, să realizez — din două furculițe și un băț 
de lemn — niște mici tridente, întru totul aidoma 
acelora pe care le ține mîndru Neptun, pe ultima 
pagină a Mării. Am legat de miîner cîțiva metri de 
fir de nylon, al-cărui capăt l-am fixat de punte. 
Pescuitul cu ajutorul harponului! Cît de frumos îl 
descriu numeroşi autori ! Din păcate, fie că amatorii 
acestui fel de pescuit posedă o bogată fantezie, fie 
că peştii mărilor sudice sînt foarte stîngaci în com- 
paraţie cu populaţia cu sînge rece a Balticii. Pînă 
astăzi aruncam cu lanţeta, astfel că nimeni nu-mi 
poate reproșa că aş fi aruncat harponul prea slab. 

După fiecare aruncare, apa ţîșnea în sus cu zgomot, 
tăişul cobora în adînc, iar peștii dispăreau. Sînt, pur 
și simplu, prea iuți, pentru a putea fi nimeriţi, și 
odată speriați nu se mai arătau multă vreme. O 
singură dată numai, am reușit să rănim un pește 
oarecare, ce aducea a plătică. Unul dintre noi şi-a 
adus în sfîrşit aminte că scafandrii francezi folosesc 
pentru pescuit o armă specială. 

„Atelierul de tîmplărie a intrat din nou în func- 
țiune. Kostka încălzea tija la gazul care ardea 
într-o cutie de tablă şi suda, iar eu croiam din 
tablă şi lemn diverse piese. Cauciucul l-am tăiat 
din furtunul de rezervă pentru pomparea dinghei. 
Astfel a luat ființă catapulta de apă, armă pericu- 
loasă, dar puţin eficace, cum ne ironiza Breit. 

Primul pescuit n-a fost de loc norocos: arma, 
izbind apa, făcea mult zgomot, speriind peştii. De- 
abia mai tîrziu ne-a venit ideea să scufundăm ţeava 
„armei“ în apă. Rezultatul a fost minunat: din 
zece împușcături- aveam şase nimerite. S-a ivit, 
însă, o nouă greutate: dacă nimeream peştele în 
bășică, acesta se scufunda. Trebuia deci să avem în 
cealaltă mînă o mică plasă, pentru a prinde prada 
înainte de a se scufunda. Dacă vreunul din cititori 
ar dori să-și confecţioneze o astfel de armă de apă, 
trebuie să aibă grijă, în primul rînd, ca săgețile să 
fie late, în caz contrar acestea trec prin pește fără 
să-i cauzeze un 'rău prea mare. Pescuitul cu ca- 
tapulta de apă nu ne-a satisfăcut totuși : peștii care 
veneau în preajma plutei erau mărunți, cel mai 
mare dintre cei prinși nedepășind treizeci de centi- 
metri. De-abia «mai! tîrziu, cînd am început “să 
pescuim pești de coastă, arma noastră și-a trăit a 
doua tinerețe, mult mai exuberantă și mai minu- 
naţă. 

Tot zeflemisindu-l pe Breit pentru barba sa mare, 
am reușit pînă la urmă să-l convingem de necesi- 
tatea bărbieritului. Astfel atelierul hostru a con- 
struit o mașină, care a trecut proba victorioasă pe 
barba nerasă de o săptămînă a redactorului. Croind 
lama de metal pentru mașină, ne-a venit ideea să 

pesculm cu ajutorul tablei lucioase. Mica tablă 
lucioasă, trasă de o sfoară lungă, imită peștele 
mărunt, strălucitor, spre care se aruncă răpitorii 
marini. Dar lăcomia lor va fi pedepsită: în locul 
înghițiturii gustoase vor da peste cirlige, care îi 
vor priva de libertate. 

Către seară am legat în urma plutei o întreagă 
flotilă de astfel de lame lucitoare, prevăzute cu 
cîrlige amenințătoare. De-abia acum începea, admi- 
rabil, pescuitul ! Bineînţeles, n-a mers totul strună 
de la început ; a trebuit să experimentăm mult pină 
să alegem cea mai indicată formă pentru lamele de 
tablă. Lucrul cel mai important era vibrația tablei, 
pe care o obţinusem prin răsucirea acesteia sub 
formă de șurub. Vibraţia regla adîncimea de scu- 
fundare a tablei, și tocmai de aceasta depindea 
succesul pescuitului. Am ornat, de asemenea, tini- 
chelele noastre cu franjuri roșii, menite să imite 
aripioarele peștilor. Mai tirziu ne-am convins că 
aceste accesorii n-au o însemnătate prea mare. 

Prima pradă momită de peştișorul nostru artifi- 
cial a atins peste jumătate de metru lungime; era 
un batog cu un cap imens, caracteristic. Cum am 
simţit zvicnitura am început să tragem din toate 
puterile sfoara. Eram pregătiți pentru lupta cea 
mare cu peştele, dar acesta n-a opus o rezistenţă 
prea înverșunată. Tragerea lui pe punte n-a pre- 
zentat nici o greutate. Mult timp n-am putut să 
dezlegăm această enigmă. Ni se părea că peştele ar 
trebui să lupte, să se zbată din răsputeri. Numai 
din întimplare am mai aflat cîte ceva despre această 
comportare curioasă a peştilor. 

Unul dinjre batogi ne-a scăpat, în timp ce-l tră- 
geam din cîrlig, în apropiere de bordul plutei. Am 
rămas surprinși văzindu-l cum plutește întors cu 
burta în sus, bălțată de nenumărate pete cafenii; 
a rămas așa răsturnat o clipă, dus de valuri. De-abia 
după cîteva secunde a început să-și miște încet 
bronhiile și să dea alene din coadă, ca și cum lui 
singur nu-i venea să creadă că scăpase. Probabil 
că peștele era amețit, fie din cauza smuciturii 

sforii, fie din pricina durerii provocate de cîrligul 
cu patru colţuri. 

Peștii traşi pe. punte erau complet inerţi ; după 
cîteva secunde își reveneau însă şi începeau să dea 
în aşa hal din cozi, încît numai intervenția uriașu- 
lui cuţit de bucătărie le venea de hac. 

Cu totul altfel se desfășura pescuitul limandei 
cu undiţa! Imediat ce prindea momeala, limanda 
începea să se zbată în toate direcţiile. Ca să prin- 
dem o limandă de treizeci de centimetri, trebuia să 
întindem puternic sfoara, care, fiind subţire, ne 
tăia deseori mîinile. 

Limandele ni se păreau mult mai interesante 
decît morunul. 

Cei doi ochi ieşiţi din orbite, așezați pe o singură 
parte a corpului, și botișorul mic, strimb, dau li- 
mandei o înfățișare de monstru. O legendă a pesca- 
rilor din Baltica spune că, odinioară, cind s-a făcut 
alegerea celui mai frumos. pește, limanda a avut 
mari pretenţii pentru ocuparea primului loc. Dar a 
fost anunţat ca învingător somnul și limanda și-a 
strimbat atît de tare botul, încît a rămas așa pentru 
totdeauna. | 

Fiind vorba de pești, aș vrea să mai spun două 
vorbe și despre modul lor de preparare; deoarece 
unica noastră mașină de gătit nu putea să facă faţă 
și fierberii peștelui, ne-a venit ideea să pregătim o 
ciorbă de pește, care, cu vremea, a devenit mîncarea 
noastră preferată. Dintr-un pește respectabil, tăiam 
toate bucăţile mari de carne, care apoi erau tocate 
şi pasate printr-o pînză rară. Obţineam — în felul 
acesta — dintr-un kilogram de carne un pahar de 
lichid gros, mirosind a acroleină. Era suficient să 
încălzim acest lichid pînă la fierbere, pentru a 
obţine o zeamă foarte reconfortantă, care, uşor să- 
rată, îl fortifica de minune pe cel de serviciu 
noaptea. 

Plutind „între cer și mare“, cum spunea Fisch- 
bach, încet, încet ne-am transformat în fiinţe acva- 
tice ; glumeam chiar că pînă vom reuşi să acostăm, 
ne vor crește aripioare și bronhii. 


Li 

Contemplind cerul infinit înstelat, am învăţat să 
verificăm cursul plutei după stele. Dacă ne așezam 
în faţa cabinei, găseam de îndată constelația Ursei 
Mari, deasupra căreia licărea strălucirea puternică 
a. Stelei Polare. De aceea, întrebat de direcţie, timo- 
nierul : răspundea întotdeauna în nopţile înstelate: 
spre Steaua Polară. 

Paza de noapte mai avea, în afară de contempla- 
rea stelelor şi a meteoriţilor, ce cădeau abundent în 
special în septembrie, și un alt fenomen plin de far- 
mec. Am remarcat că în apa care se strecura printre 
buşteni scînteiau cîteodată niște luminiţe galbene, 
mici, care aminteau de scînteierile unui ecran în 
scintiloscop. La început, am crezut că aceste scîn- 
teieri sînt doar efectul reflectării stelelor dar apoi 
ne-am convins că ele provin de la niște organisme 
mici purtate de apă. 

„Aceste luminițe marine apăreau la suprafață în 
funcţie de temperatură. De-a lungul nopților calde 
întîlneam roiuri întregi de asemenea luminițe. Cînd 
valurile ce băteau dinspre apus le aruncau pe punte, 
luminile se stingeau. Aceste organisme ne erau de 
mare folos, servindu-ne drept instrument de măsu- 
rare a vitezei; cu ajutorul lor determinam atit di- 
recţia, cît şi viteza plutei. 


Era o vreme înnourată, ploioasă ; îmbrăcat în haine 
de vreme rea, stam în faţa intrării cabinei, tixită cu 
echipament, şi desenam ceva, cînd dinăuntru au 
ajuns pînă la mine cuvintele pline de furie ale lui 
Kostka. Am aruncat creionul și am încercat să mă 
strecor pină la ungherul destinat staţiei de radio. 
După o clipă, stăteam lungit pe pat cu receptoarele 
la urechi. Iahtul școală Janek Krasicki, care plutea 
în direcția noastră, a auzit chemarea staţiei de radio 
Nord. Căpitanul iahtului ne-a comunicat că „avînd 
în vedere că reprezintă o ambarcaţiune mai mare ne 
va lua sub ocrotirea lui“. În afară de aceasta, căpi- 
tanul dorea să arate pluta echipajului său. Am ţinut 
repede o consfătuire. Ocrotire ! Ne enerva ideea unor 
întrebări interminabile și a diferitelor pronosticuri 

etc: Nu! Am fost destul dădăciți pe continent! 
Acum sîntem o ambarcațiune de sine stătătoare: o 
s-o scoatem singuri la capăt, fără nici un ajutor. De 
aceea stația de radio a expediției Nord a răspuns 
următoarele : „Mulţumim  iahtului Janek Krasicki 
pentru grija și interesul manifestat, dar ne vom des- 
curca singuri ; sîntem toţi sănătoși şi plutim în di- 
recția nord. Dacă vreţi să ne faceţi o vizită, vă aștep- 
tăm ; nu coborîm pînzele, vînturi favorabile“. Aveam 
numai trei receptoare, de aceea ni le smulgeam unul 
altuia, așteptînd răspunsul. Deodată printre hirîsturi 
am auzit : „Aici Janek Krasicki ! aici Janek Krasicki ! 
Alo ! Pluta expediției Nord ! Alo! Pluta expediției 
Nord! Încercăm să vă ajungem. Încercăm să vă ajun- 
gem. Peste o oră vom fi în apropierea voastră. Cu 
aceasta închei. Over and stop“. 

E greu să descriu animația care s-a iscat pe plută; 
pot să jur însă că băieţii n-ar fi alergat mai iute nici 
la Olimpiadă. Am scos pe punte toate velele de re- 
zervă. Sus  genuafocul! Pînza albă zbătindu-se în 
vint se înalță pe strai-proră. Sus focul de furtună! 
Micul foc de furtună se ridică pe strei. Se aude tros- 
netul saulelor care se întind. Întregul echipaj este 
la lucru. Fischbach scoate sacheţii de inverzare a ve- 
lei mari. Breit, cu binoclul la ochi, cercetează orizon- 
tul, iar Kostka sucește și răsucește receptorul, doar, 
doar o prinde vreo informaţie despre „urmărire“. 

Manevrez cu ambele mîini cîrma, pentru a menţine 
cît mai precis direcţia ; în focul regatei neobişnuite, 
aruncasem șapca de schi şi vîntul de apus îmi ră- 
văşește părul. Minutele se scurg; dintr-o clipă în- 
tr-alta poate apare la orizont iahtul. Dar pe mare nu 
se zărește nimic. 

Tocmai trecuse ora fixată, cînd în receptoarele 
agăţate de peretele cabinei răsună chemarea iahtului, 
foarte clară şi răsunătoare. Kostka le-a transmis 
urări şi succes pe un ton cam provocator, iar iahtul 
a stabilit un nou termen pentru a ne ajunge din 
urmă. Spre norocul nostru, către seară valurile au 
început, ca de obicei, să crească. Iahtul a avut pro- 
babil mult de furcă cu ele. În schimb, pluta aluneca 

nestingherită peste creste. Ne-am hotărît să jucăm 
„va banque“: am scos foaia de cort care juca rolul 
de pardoseală în cabina noastră, am.legat această 
foaie de patru saule solide și astiel a luat fiinţă pu-: 
ternica velă „balon“, pe care am înălțat-o la prora 
plutei. 

Inaintăm acum cu o viteză nebună, lăsînd în urmă 
o dîră înspumată. Coamele valurilor izbesc furioase 
buştenii laterali, strecurîndu-se pe punte. „Curajo- 
sului îi surîde norocul“ — spune o zicală veche, dar 
perspectiva pierderii catargului și a velelor, care 
gemeau din cauza suprasolicitării, nu ne suridea 
de loc. La aceasta se adăuga „urmărirea“, de care nu 
era chip să scăpăm. A îi sau a nu fi. Situaţia noastră 
era paradoxală, deoarece Kostka transmitea din cînd 
în cînd semnalul cu ajutorul căruia Janek Krasicki 
determina direcția noastră. Eram aidoma unui fugar; 
care lasă urme pentru urmăritori. Dar norocul nu 
ne-a părăsit fiindcă vremea ţinea cu noi. Încet, încet, 
începu să se întunece. Nu mai puteai zări orizontul, 
nici măcar cu binoclul, iar valurile începuseră să 
crească. Au mai expirât cițeva termene „date ca ulti- 
matumuri“ şi iahtul tot nu nea ajuns din urmă. 
Glumeam, eram veseli, dar iahtul trebuia să. fi fost 
foarte aproape. La un moment dat am și observat 
două lumini colorate. După dispoziţia lor, ne-am 
dat seama că iahtul se îndreaptă direct spre noi; 
i-am comunicat prin radio acest lucru ceea ce a 
bucurat nespus de mult pe telegrafist. Iahtul ne-a 
rugat să-i trimitem rachete, promiţindu-ne că ni le 
va restitui într-o jumătate de oră. Deoarece dispu- 
neam de multe rachete, am organizat o mică tragere. 
În scurt timp am aflat că iahtul are greutăţi la navi- 
gare și-și urmează drumul cu motor. Această noutate 
a pus capăt răbdării noastre ; asta mai lipsea, ca o 
plută primitivă să se ia la întrecere cu un motor 
Diesel ! Singura noastră speranţă erau valurile care 
creșteau neîncetat și care zguduiau, probabil, serios 
iahtul. Însăși căpitanul iahtului Janek Krasicki era 
uimit, după propria lui mărturisire, de posibilitățile 

serioase de navigaţie ale plutei. Se întunecase de-a 
binelea, iar luminile vasului se apropiau încet, dar 
sigur. Deoarece velatura fusese ridicată în grabă 
şi nu era prea bine fixată, trebuia să întindem fără 
întrerupere saulele. Cel mai greu muncea Fischbach : 

încontinuu spălat de valuri, se ținea de strai și în- 
tindea marginile velelor, pentru a prinde tot vintul. 
Era aproape de miezul nopţii, cînd am constatat că 
iahtul a rămas în urmă; ne frecam miinile înțepe- 
nite, încurajîndu-ne reciproc. Pînă la urmă, iahtul a 
capitulat. Ne-a transmis ultima comunicare și, urîn- 
du-ne drum bun, a făcut cale întoarsă spre răsărit. 
Cred că nu voi mai auzi niciodată asemenea strigăte 
de bucurie ca acelea care au izbucnit atunci pe mica 
plută, pierdută în imensitatea mării. N-am surzit, 
numai datorită faptului că țipasem la rîndu-mi cît 
am putut de tare. Am coborit jumătate din vele, 
pentru ca iubitul nostru catarg, căruia i se prezisese 
pieirea la un vînt mai puternic, să poată să se odih- 
nească după o muncă atît de crîncenă. De fapt, de 
mult ar fi trebuit să mergem la culcare, dar se putea 
oare sforăi, cînd pluta noastră sărbătorea una dintre 
cele mai minunate victorii ? 

Fischbach, îngheţat pînă în măduva oaselor, se 
apucase să pregătească ceaiul. Pentru a sărbători cum 
se cade această clipă, am scos din sacul meu ultimele 
două sticle de bere, iar Kostka cîțiva pumni cu bom- 
boane. Mîncăm alternativ gem de căpșuni, sardele în 
ulei și bem bere, apoi înfulecăm halva şi iară re 
venim la sardele. Bucătarul nostru şef nu ne refuză 
de data aceasta nimic. Inghițim cit șapte și cîntăm, 
bătînd tactul cu călcîiele în plăcile de policlorură de 
vinil. Sus, în vîrful stilpului de antenă, flutură în 


vînt pavilionul alb cu roșu ridicat în semn de vic- 
torie. 


Despre pregătirea bucatelor pe plută s-ar putea 
scrie un capitol aparte : aprovizionarea era, în gene- 
ral vorbind, slabă, iar apa dispăruse chiar din pri- 
mele zile ale raidului. Mașinile de gătit cu benzină 
n-au izbutit să treacă examenul; se stingeau des, 

citeodată chiar explodau, pe neașteptate, cu flăcări 
atit de fierbinţi, încît topeau tabla zincată. Este greu 
de povestit cîtă bătaie de cap am avut cu ele. Cînd 
auzeam sudalme şi trînteli puternice pe punte, ştiam 
că este medicul nostru care obișnuia astiel „să stea 
de vorbă“ cu mașinile de gătit. 

Afară de acestea mai era şi problema vaselor. Pînă 
la sfîrșitul raidului a rămas numai unul de trei kilo- 
grame, afumat pe toate părţile. Restul își dormea 
somnul de veci pe fundul mării. Glumeam spunînd 
că dacă cineva ar fi vrut să determine cu precizie 
drumul parcurs de noi, ar fi putut-o face cu ușurință, 
mergînd pe fundul mării în urma obiectelor pierdute. 
În jurnalul de bord figurează și astăzi rubrica lucru- 
rilor pierdute. Ce nu se găsește acolo! Mașina isto- 
rică de bărbierit, pompa pentru dinghe, viîsle, căni, 
crătiți, linguri, o cizmă de cauciuc, oglindă, cuţit, 
acumulator ; nu “lipsește nici arzătorul, care mi-a că- 
zut din mînă în timpul furtunii. În dreptul fiecărui 
obiect dai și de numele vinovatului. Trebuie să re- 
cunoaştem că deasupra tuturor predomină inițiala 
curajosului nostru navigator — redactorul Breit. 

După ce-am pierdut oalele, am început să gătim 
în cutii de conserve ; fiindcă erau mici și se răstur- 
nau ușor, le atîrnam cu ajutorul unei sîrme deasupra 
unei cutii mari cu benzină aprinsă. Și astfel, în nori 
de fum și de funingine, „erau pregătite“ bucatele. 
Aceasta consta, de fapt, în încălzirea, afumarea și 
saturarea lor maximă cu miros de benzină. Bineîn- 
țeles, cutia suspendată cu sirmă nu atîrna inactivă, 
ci se legăna neîntrerupt, evitînd cu îndirjire flacăra 
ce izbucnea de jos. Într-o zi, cutia plină cu benzină 
aprinsă s-a răsturnat și a transformat interiorul ca- 
binei noastre într-o imensă flacără. Spre norocul 
nostru am avut la îndemînă suficiente pături și saci 
de dormit cu care am stins incendiul ameninţător. 

Conform normelor aplicate pe iahturi, unei per- 
soane îi revin patru kilograme de apă pe zi, pe cînd 
rezerva noastră întreagă reprezenta la început şapte- 
zeci de kilograme, iar după dispariţia a două butoaie 
dispuneâm numai de șase kilograme de apă de per- 

soană ; totuşi, ne-am descurcat cu bine pînă la sfir- 
şit. Pentru prepararea supelor, fierturilor și legume- 
lor se preta de minune apa sărată, dacă adăugam 
douăzeci şi cinci, pînă la treizeci și trei procente de 
apă dulce. Este interesant îaptul că apa de mare de- 
vine complet dulce, după ce s-au fiert în ea cartofii. 
Analiza chimică, pe care am efectuat-o în largul 
mării, a demonstrat că lipsesc total ionii atit de ca- 
racteristici de clor, magneziu și sodiu. Am încercat 
să folosim ioniţii care ne fuseseră oferiţi, dar pro- 
babil că aceștia conțineau cantităţi prea mari de 
substanţe dezinfectante, deoarece apa desărată căpăta 
un miros neplăcut, cu toate că la gust era destul 
de suportabilă. În încheierea problemelor culinare, 
mai ţin să menţionez că deși aveam numai cîteva 
cutii de conserve de carne, le-am putut compensa 
lipsa cu cantităţi mari de zahăr. Printre mîncărurile 
preferate figurau macaroanele cu sos tomat, fasolea 
(conservată), ciorba de pește și gemul de căpşuni 
cu pesmeți. Din păcate, nici pînă la încheierea expe- 
diției, n-am izbutit să pregătim cum trebuie cartofii 
praf ; obţineam doar o pastă gelatinoasă, asemănă- 
toare la gust cu cleiul. Piîinea ne-a ajuns numai pen- 
tru primele zece zile ; fiind prost ambalată, a trebuit 
să aruncăm o mare parte peste bord. Servicii foarte 
prețioase ne-au adus termosurile în care păstram 
ceaiul fierbinte pentru serviciul de noapte. Din cauza 
depozitării într-un recipient de cauciuc, siropul a 
luat un gust amar, din această cauză n-a fost con- 
sumat nici jumătate ; acelaşi lucru s-a întîmplat de 
altfel şi cu alcoolul. 

Efectuăm mai departe cercetările și măsurătorile 
noastre și profităm de clipele însorite ca să luăm 
fotografii, căci a fotografia pe timp de ploaie şi fur- 
tună era o încercare fără speranţă de reușită. 

Cu multă bucurie am aflat că porumbeii cărora le 
redasem libertatea au ajuns la bază, biruind cei două 
sute de kilometri deasupra unei mări înfuriate. 

În fiecare zi, aruncam în mare cîteva sticle, în 
scopul cercetării curenților maritimi. Aceste sticle, 

plutind perechi, vor fi găsite de-abia după cîteva luni, 
după ce curenţii și vînturile le vor arunca pe uscat. 

Pe măsură ce ne îndepărtam de țărm, nopţile de- 
veneau din ce în ce mai grele; cu toate acestea, ne 
simețam bine ; nu ne mai mira nimic, nimic nu ne 
mai surprindea, iar pluta ne era din ce în ce mai 
dragă. Staţia de radio funcţiona cu fiecare zi mai 
prost, și Kostka trebuia să facă apel la întregul său 
bagaj de cunoştinţe, pentru a putea menţine legătura 
cu continentul. Citeodată, reușeam să intrăm în le- 
gătură cu staţii situate la o distanţă de cinci, pînă 
la opt sute de kilometri, numai staţia Leba era im- 
posibil de „prins“. 

Dintr-o dată, cu totul pe neașteptate, staţia noastră 
de radio încetă să mai funcţioneze : se defectase mi- 
cul bec de control și o linişte deplină se aşternu în 
cabina noastră. În zadar încerca baza noastră să ne 
cheme pe unda de salvare ; cu siguranţă că începu- 
seră să se neliniștească serios. După cum am aflat 
mai tirziu, se diiuzaseră cele mai neverosimile ver- 
siuni cu privire la sfîrşitul raidului nostru. De-abia 
după două zile, cînd oscilatorul a fost reparat, au 
putut să zboare în eter cuvintele atît de așteptate: 
„Aici pluta ! Aici pluta ! Aici pluta expediției Nord !“ 


PLUTA 


Vînturile de apus. Consumatorii de planc- 

ton. Așteptări. Stele. Aurora boreală. Pă- 

mint !. Ancora. Gotland. T.V. 18. Hidropla- 
nul. Din nou ziariștii. Lilla Karlso. . 


C ama am depășit latitudinea de 56%, am intrat în- 
tr-un ţinut al ceţurilor și furtunilor necurate, așa 
încît, pînă la sfîrşitul raidului, n-am mai avut pri- 
lejul să ne bucurăm de strălucirea și căldura soare- 
lui. Vînturile violente de vest și nord-vest aduceau 
nori negri, zdrenţuiţi, care se transformau necontenit 
în ploaie. Apa se răcise: termometrul indicase în 
mai multe rînduri 8“C. Duceam dorul hranei calde 
și ni se făcuse lehamite de pesmeţi dulci, care ne 
ispitiseră odinioară, pe cînd construiam pluta, încit 
trebuia să-i mîncăm cu de-a sila. Conservele de pește, 
baza alimentaţiei noastre, erau apreciate numai de 
Breit şi Fischbach. Cartul lung de noapte ne vlăgu- 
ise, iar umezeala și valurile care pătrundeau pretu- 
tindeni ne udau îmbrăcămintea, păturile și sacii de 
dormit. Toate precauțiile luate s-au dovedit inutile : 
acolo unde nu ajungea apa, pătrundea aerul umed. 
Cele mai mari necazuri ni le-au pricinuit, însă, vîn- 
turile nefavorabile, de nord. Cășunaseră cu toată 
puterea asupra noastră, ca să ne abată din drumul 
ales. Și ce-a fost mai rău, uneori nici măcar n-am 
avut puncte de reper ca să efectuăm măsurători 
astronomice, așa încît ni se părea că rătăcim într-aiu- 
rea pe mare. 

Iată un fragment din „jurnalul nostru de bord“, 


în care e descrisă una din acele zile reci, ploioase: 

„+..A4 Zecea zi de raid. Vintul de n-v 5—6 ; cerul în- 
nourat 90%, ; direcţia plutei 30"; dimineaţa, ploaie; 
temperatura 12"; valul 3 m; velatura: vela mare 
şi genuafocul. Greementul întins pînă la limită, ve- 
lele vuiesc, riscăm să pierdem catargul, vîntul creşte. 
Ora 10. Micul dejun : cinci pesmeţi, două linguri de 
marmeladă, apă cu sirop. Un caz de boală. Valurile 
cresc. La 12 — schimbarea cartului. La 15 — terţa- 
rolarea  velei mari, vint puternic. Noi rafale de 
ploaie. Mașinile de gătit n-au putut fi puse în func- 
țiune. Dejunul : o cutie de sardele, trei pesmeţi, gem. 
Am efectuat toate măsurătorile. Breit are puţină 
febră. Crapă sachetul de învergare a genuafocului ; 
îl repar cu Fischbach. Valurile se prăvălesc peste 
punte. Verificăm frînghiile care leagă buștenii : se. 
țin bine. S-a transmis un comunicat către bază. În- 
treaga mare este un vîrtej de valuri albe, brizante. 
Pluta se leagănă puternic, se aude scrîșnetul derivo- 
rilor. Cina : cinci pesmeţi, două linguri de gem, zahăr 
la discreție. Medicul împarte vitamina B şi C. Seara 
ascultăm radio. Cursa ciclistă Turul Poloniei s-a ter- 
minat. Echipajul cîntă împreună cu radioul Livada 
cu vișini. După calculele mele mai avem cinci zile 
de navigat. Avem un singur gînd: să biruim! Nu 
putem merge în derivă ! În ciuda oboselii, Breit în- 
deplinește cele patru ore de cart. Cade amurgul. 
Kostka şi Fischbach dorm, Merg să-i ajut lui Breit“. 

După adnotările seci ale jurnalului de bord, s-ar 
putea crede că în timpul raidului nu s-a întîmplat 
nimic deosebit, nimic atracţiv. Și totuși, nu a existat 
literalmente o oră în care să nu intervină ceva inte- 
resant. Pluta înainta lin, fără să tulbure întinderile 
mării cu duduitul motorului, fără să le întineze cu 
ulei sau cu alte unsori, caracteristice vaselor cu mo- 
tor. De aceea am şi avut prilejul să admirăm multe 
fenomene, care nu pot fi observate de pe puntea 
unui vas mare. Pe plută nu exista nici măcar un cen- 
timetru de scîndură care să nu îi fost asaltat de in- 
vazia algelor mărunte, aduse de valuri. Din cauza 
lor, puntea devenise așa de alunecoasă, încît mersul 
pe ea reprezenta aproape o problemă. 


109 


Probele de alge le strîngeam în eprubete cu solu- 
ție -de formaldehidă, pentru a le putea cerceta la 
microscop, la întoarcerea în ţară. Colecţiile cele mai 
bogate le-am strîns însă sub plută. Grădina subacva- 
tică, care se formase acolo, reprezenta pentru noi un 
fel de expoziţie a abundenței formelor naturii, a va- 
riaţiei continue și a diversității acesteia. Pe măsură 
ce ne deplasam spre nord, unele din exemplarele gră- 
dinii noastre dispăreau şi apăreau altele, noi. Astfel, 
a trebuit să ne despărţim şi de meduze, ale căror clo- 
pote gelatinoase păreau că cercetează cu neîncredere 
pe cei patru intruși, cînd aceștia au încercat să le 
pescuiască cu o plasă deasă. 

Observațiile frecvente îndreptate asupra florei 
ne-au sugerat ideea pescuirii planctonului. Prin 
plancton se înţelege vegetaţia măruntă (phitoplanc- 
ton) și animalele (zooplancton) care populează întin- 
derile de apă. Aceste organisme se aglomerează mai 
ales în straturile superioare ale apei, bogate în două 
dintre cele mai prețioase elemente pentru viaţă: 
căldura și lumina. Uneori, prezenţa lui este înregis- 
trată și la mari adîncimi, mai ales în apropierea stin- 
cilor sau a epavelor scufundate. Pe întinderile imense 
ale mărilor și oceanelor se găsesc cantităţi uriașe de 
organisme mici, care reprezintă, așa cum s-a dove- 
dit, rezerve nelimitate de albumină, grăsimi și vita- 
mine ; „gospodărite“ corespunzător, aceste întinderi 
de apă ar putea să furnizeze mult mai multe calorii 
decit recoltele de pe aceeași suprafaţă de pămînt, 
de aceea nu ne miră faptul că o mulțime de institute 
ştiinţifice întreprind cercetarea apelor cu plancton. 
Numeroase ţări, care se ocupă de mult cu exploatarea 
apelor, au obţinut rezultate revelatoare: dintr-un 
metru pătrat de suprafață de apă se pot extrage 
10 kg alimente cu un conţinut de 50 procente albu- 
mină și 10 procente grăsimi. Evident se aleg spe- 
ciile cele mai valoroase. Mai mult încă, au fost ela- 
borate metode speciale, care permit sporirea 
conţinutului de grăsimi din plancton pînă la 75 pro- 
cente. Însăși tehnica pregătirii hranei din plancton a 
mers .atît de departe, încît se prepară din el chiar 

îngheţată, cremă şi cotlete. Cotlete ! Pluteam, tînjind 
după o hrană mai variată. Și totuși eram înconjurați 
de cotlete și îngheţată ! Ar fi însemnat că sîntem 
niște leneși fără pereche, dacă am lăsa să se risi- 
pească toate aceste bunătăţi. 

Cu citeva zile înainte de a porni în expediţie, cum- 
părasem o plasă foarte scumpă, deasă, de nylon, dar, 
din păcate, în învălmăşeala plecării, am uitat-o pe 
uscat. Trebuia să confecționăm ceva care s-o înlo- 
cuiască ; această situaţie se repeta de altfel zilnic: 
mereu trebuia să construim, să reparăm și să montăm 
cîte ceva. De data aceasta, am scăpat mult mai ușor, 
deoarece am avut o idee năstruşnică. Am demontat 
una din rachetele de semnalizare, în interiorul căreia 
se afla o parașută mare din mătase subțire, destinată 
să poarte încărcătura arzîndă de magneziu. Astfel 
parașuta, în loc să zboare, trebuia să plutească spre 
nenorocirea micilor vietăţi și spre desfătarea celor de 
pe plută, avizi de biftecuri şi creme. Am legat para- 
șuta de o saulă lungă şi ne uitam cum se deschide și 
recoltează micile vietăţi. Cu multă mirare, am con- 
statat că plasa noastră nu rămîne în urma plutei, ci 
deviază spre vest. De-abia după o clipă, am înţeles 
cauza acestui curios fenomen : concomitent cu înain- 
tarea, pluta mergea în derivă spre est. Era o descope- 
rire prețioasă ; acum aveam posibilitatea să stabilim 
în orice moment direcţia reală a plutei. De atunci și 
pînă la sfîrşitul raidului, am ancorat în urma noastră, 
de saulă, un colac de salvare din policlorură de vinil, 
care ne informa asupra direcţiei călătoriei. După o 
oră, am tras pe punte parașuta. Imediat ce s-a scurs 
apa, patru perechi de ochi ne-au ţintit de pe fundul 
ei. Nu, din păcate! Nu erau acolo nici cotlete, nici 
altceva asemănător. Din masa informă, transparentă, 
a răbufnit un miros puternic, atît de curios, încît 
Kostka a dat din mînă şi s-a retras pe un plan se- 
cundar. Breit a încercat să se intereseze de noua 
hrană, dar — după cum a mărturisit-o singur — nu 
putea să se decidă să înghită substanţa vie, rece, tre- 
murîndă., Prima înghiţitură mi-a lăsat o impresie 
deosebită ; planctonul n-avea gust de carne, dar mi 

se. părea comestibil. Convingerea, în sine, că măninc 
ceva comestibil, care înconjoară pluta în cantități 
imense, mă încuraja să perseverez în încercările meie. 
Un adaus mic de oţet omora planctonul imediat, din- 
du-i un gust specific, iar presărat cu zahăr dădea o 
gelatină minunată. 

Cum medicul nostru era încîntat de entuziasmul 
meu, mi-am luat angajamentul să .consum zilnic o 
doză de plancton, preparat special după prescripţiile 
mele. Pînă la sfîrșitul raidului, m-am înfruptat în 
fiecare zi din aceste bucate, de fiecare dată altfel 
pregătite. Fischbach mă controla mereu, întrebin- 
du-mă invariabil: ,Doare? Nu? Dar aici?“ Cite-: 
odată, mai ales noaptea, în parașuta noastră acostau 
diverse exemplare de vietăţi, care atingeau chiar şi 
8 milimetri lungime.. Complet transparente, cu ochi- 
șorii mici, negri, aminteau la gust untul rînced, ceea 
ce pentru plancton nu însemna de loc un gust rău. 

Pe puntea plutei se iveau, uneori, situaţii neobiș- 
nuite, cîteodată chiar comice. Kostka, care experi- 
menta fără întrerupere și storcea toată vlaga din 
staţia noastră de radio de doi waţi, făcuse legătura cu 
stația Witowo. Simpatica radiotelegrafistă a acestei 
stații ne-a anunţat că putem vorbi cu orice posesor 
de telefon din întreaga Europă. Ne-am hotărît să-i 
facem o surpriză lui Fischbach, care dormea atit de 
adînc. Am rugat-o să ne facă legătura cu casa lui din 
Poznan. Era devreme şi domnul Fischbach ne-a co- 
municat că este încă în pat. I-am răspuns că Jerzy 
nici măcar nu s-a trezit şi am început să-l zgilțiim 
de părul blond pe medicul nostru. După cîteva clipe, 
lungit comod la 30 de centimetri deasupra nivelului 
mării, printre valurile fără sfîrșit, Jerzy vorbea cu 
taică-său care se afla într-o locuinţă îndepărtată, la 
sute de kilometri distanţă. | 

Imediat după micul dejun, am trecut printr-o nouă 
emoție ; Breit, care stătea pe punte, observase un 
obiect negru ce ieşea din apă. Într-o clipă, am ieşit 
din cabină. Sfera misterioasă, a cărei creastă plutea 
deasupra valurilor, se apropia din ce în ce mai mult. 
Ne-am amintit de avertismentele unora despre niște 

presupuse mine care ar rătăci prin apele Balticii. 
Fiecare apucă ce-i căzu sub mînă — visle, cange — 
pentru ca, în caz de nevoie, să respingem căpăţina 
aceasta încornorată, îndepărtînd-o de plută. Încă o 
clipă și va urma ciocnirea ; ovalul strălucitor se scu- 
funda din cînd în cînd în apă, pentru a apare din nou 
la suprafață. Ridicăm vislele, răsună strigătul : Aten- 
ţie ! Deasupra valurilor ţișnește un jet de apă, o se- 
cundă zăresc doi ochi mici, speriaţi, și aripioare care 
se zbat, și apoi corpul zvelt, lung de 2 metri, dispare 
într-o fugă plină de panică. Tot parcursul raidului 
n-am putut să uităm această păcăleală strașnică, dar 
nici pînă în ziua de astăzi nu știu ce animal ne-a tras 
astfel pe sfoară. | 

În aceeași zi, am văzut plutind în apropierea noas- 
tră lădiţe mici de lemn, dar, cu toată acţiunea fulger, 
n-am reușit să prindem nici una. Păcat, arătau foarte 
interesant. În general, toată ziua a fost plină de eve- 
nimente neobișnuite ; la prînz, am reușit să punem în 
funcţiune mașina de gătit şi am început să pregătim 
'un dejun fastuos. În primul rînd, am ras pesmeţii, 
transformîndu-i în făină, din care trebuia să iasă o 
omletă, apoi Fischbach, care era într-o dispoziție mi- 
nunată. și-a desfășurat toată priceperea lui în arta 
culinară. Am mîncat pe săturate, am fiert chiar și 
ceai, cu care am umplut toate termosurile. La ora 10 
seara am intrat de cart. Burniţa care căzuse toată. 
ziua se transformase într-o ploaie torențială. Degeaba 
ridicam gulerul hainei de vreme rea. După cincispre- 
zece minute, începem să simţim de-a lungul spatelui 
șiroaie reci de ploaie. M-am așezat zgribulit pe lădiţa 
etanșă „electromecano“, ascultînd vuietul monoton al 
vîntului. 

De-abia acum, cînd conversațiile încetaseră, puteai 
distinge toată gama de sunete pe care le emitea pluta 
noastră cea cuminte. Scirțiitul abia perceptibil al 
punţii era ca o pînză de canava, pe fundalul căruia se 
întreţes firele colorate ale celorlalte sunete : zdrăngă- 
nitul lăzilor de pe punte, freamătul buștenilor, susgpi- 
nul saulelor, supuse la grele cazne. Deasupra tuturor 
predomina, însă, trosnetul derivorilor, care se izbeau 

de buşteni, sub presiunea valurilor. Erau clipe cînd 
pluta părea că resimte o durere fizică, alunecînd de 
pe coama valului, cînd derivoriile îndoite de solicită- 
rile excesive trosneau, ameninţind în orice moment 
să se rupă. Întregul ansamblu coral al acestor voci 
mărunte părea condus de bagheta unui dirijor, prin 
loviturile valurilor ce veneau dinspre apus. Cînd va- 
lurile brizante ridicau pluta în sus, ecourile amuţeau 
pînă în clipa în care începea alunecarea în jos. Atunci 
toate încheieturile începeau să răspundă cu glasuri 
neliniștite, care se amplificau și deveneau mai pu- 
ternice în momentul în care pluta încheia coborirea 
periculoasă cu o lovitură în baza valului, răbufnind 
ca un acord puternic. În general, tangajul plutei nu 
ne alunga somnul ; dimpotrivă avea chiar o acţiune 
liniștitoare. Dormeam așa de înghesuiți în cabină, 
încît niciodată nu ne-am temut.că ne vom lovi de 
pereţi. Cu toate că pluta își menținea cu o neînchi- 
puită precizie direcția, nu ne-am îngăduit niciodată 
să renunţăm la pază, fiindcă nu voiam să pierdem 
— în cazul schimbării direcţiei vîntului — milele 
atit de greu cîștigate. 

În întuneric zăream doar muchia velei, a cărei al- 
beaţă se contura în întunericul nopții. Legasem ti- 
mona cîrmei de punte și stăteam nemișcat, adîncit 
în gînduri. 

Parcursesem cea mai grea parte din călătoria noas- 
tră ; se risipise teama neliniştitoare că vom fi arun- 
caţi de furtună pe coasta de sud. În ciuda tuturor 
pronosticurilor, navigam în siguranţă, prin imensi- 
tatea. apelor reci. 

Aproape de miezul nopţii începu să bată vintul 
dinspre s-v ; era momentul să înălțăm toată velatura. 
Vremea era atît de vitregă, încît îmi era milă să-l 
scol pe Breit din somn. Mi-era întotdeauna teamă 
să nu-i fie frig, fiindcă refuza cu îndărătnicie sacul 
de dormit, acoperindu-se numai cu o pătură subțire. 
După slăbirea sacheților velei mari şi a focului am 
mai adăugat un foc mic. Conducerea plutei cu velele 
întinse îți dă mari emoţii; pluta reacţiona la cele 
mai mici mișcări ale cîrmei, mergea cu viteză şi se 

descurca de minune cu valurile înalte. De aceea nu-i 
de mirare că, deși ud pînă la piele, am rămas la 
cîrmă pînă în .zori. | 

Se apropia şi sfîrşitul călătoriei noastre; cu toate 
că nimic nu ne îndrituia să credem că uscatul ar fi 
aproape, pe plută se instaurase un sentiment vag de. 
așteptare. Nimeni n-o mărturisea cu voce tare, dar 
știam că tovarășii mei încercau cu nerăbdare să ză- 
rească malurile stîncoase ale Scandinaviei. Astfel, se 
întîmpla ca unul dintre noi să se caţere pînă în vir- 
ful catargului de opt metri înălțime, sub pretext că 
verifică fungile, numai şi numai pentru a arunca o 
privire peste mare. Dar, de jur împrejur, nu vedeai 
decît marea şi mişcarea ei monotonă. Valurile verzi 
legănau pluta leneș într-un ritm pe care-l învățasem 
pe de rost. Părea că nu există pe lume forță capabilă 
să ne smulgă din acest ritm, că vom continua tot 
drumul, în dansul său bizar. Plutisem destulă vreme, 
ca să ne dăm seama de felul cum se comportă păr- 
țile din care era alcătuit Nordul nostru. Deși călă- 
toria se desfășura în condiţii atît de grele, nu înre- 
gistraserăm, deocamdată avarii serioase. Nu puteam 
controla dacă buștenii se îmbibă sau nu cu apă, dar 
mai tîrziu s-a dovedit că stratul impregnat a fost 
total impermeabil. Frînghiile ţineau tot atît de bine 
ca şi în zilele cînd stăteam ancoraţi la căpitănia por- 
tului din Leba. Scoabele, pe care le bătusem, cedind 
unor sfaturi foarte insistente, se dovediseră complet 
inutile ; grinzile transversale și puntea nu prezentau 
nici cele mai mici deteriorări. Cabina, care rezistase 
loviturilor puternice ale valurilor ce inundaseră 
puntea, se ţinea mai departe bine (crăpăturile mă- 
runte pe la cusături le reparasem cu aţă groasă de 
vele). Cînd furtuna turba şi trîmbele de ploaie mă- 
turau' fără milă puntea, pomeneam cu recunoștință, 
la adăpostul strîmtei cabine din foaie de cort, pe 
aceea care cu multă trudă o făurise. 

Ideea căptușirii pardoselei cu plăci de policlorură 
de vinil se dovedise minunată. În timp ce adormeam, 
după cartul de noapte, am auzit de multe ori apa 
agitată izbindu-se de temelia cabinei, dar niciodată 

Probele de alge le strîngeam în eprubete cu solu- 
ție -de formaldehidă, pentru a le putea cerceta la 
microscop, la întoarcerea în ţară. Colecţiile cele mai 
bogate le-am strîns însă sub plută. Grădina subacva- 
tică, care se formase acolo, reprezenta pentru noi un 
fel de expoziţie a abundenței formelor naturii, a va- 
riației continue și a diversității acesteia. Pe măsură 
ce ne deplasam spre nord, unele din exemplarele gră- 
dinii noastre dispăreau și apăreau altele, noi. Astfel, 
a trebuit să ne despărţim și de meduze, ale căror clo- 
pote gelatinoase păreau că cercetează cu neîncredere 
pe cei patru intruși, cînd aceștia au încercat să le 
pescuiască cu o plasă deasă. 

Observațiile frecvente îndreptate asupra florei 
ne-au sugerat ideea pescuirii planctonului. Prin 
plancton se înţelege vegetația măruntă (phitoplanc- 
ton) și animalele (zooplancton) care populează întin- 
derile de apă. Aceste organisme se aglomerează mai 
ales în straturile superioare ale apei, bogate în două 
dintre cele mai preţioase elemente pentru viaţă: 
căldura şi lumina. Uneori, prezenţa lui este înregis- 
trată şi la mari adîncimi, mai ales în apropierea stin- 
cilor sau a epavelor scufundate. Pe întinderile imense 
ale mărilor și oceanelor se găsesc cantităţi uriașe de 
organisme mici, care reprezintă, așa cum s-a dove- 
dit, rezerve nelimitate de albumină, grăsimi şi vita- 
mine ; „„gospodărite“ corespunzător, aceste întinderi 
de apă ar putea să furnizeze mult mai multe calorii 
decît recoltele de pe aceeași suprafață de pămînt, 
de aceea nu ne miră faptul că o mulțime de institute 
ştiinţifice întreprind cercetarea apelor cu plancton. 
Numeroase ţări, care se ocupă de mult cu exploatarea 
apelor, au obţinut rezultate revelatoare: dintr-un 
metru pătrat de suprafață de apă se pot extrage 
10 kg alimente cu un conţinut de 50 procente albu- 
mină și 10 procente grăsimi. Evident se aleg spe- 
ciile cele mai valoroase. Mai mult încă, au fost ela- 
borate metode .speciale, care permit sporirea 
conţinutului de grăsimi din plancton pînă la 75 pro- 
cente. Însăși tehnica pregătirii hranei din plancton a 
mers .atît de departe, încît se prepară din el chiar 

de rouă. Deoarece vîntul puternic lua direcţia sud, 
după-masă a avut loc — cu întreaga ceremonie — 
prima modificare în timpul raidului a alurei vasu- 
lui. Pentru prima dată, de la începutul navigării, am 
avut vînt de la tribord. Se încălzise și atenţia echi- 
pajului era concentrată asupra partidei de șah. Toc- 
mai contemplam peștii, care înotau pe sub plută, cînd 
pe punte a izbucnit un strigăt: se zărise conturul 
uscatului ! 

Imediat după aceea a răsunat în receptoarele sta- 
ției de radio chemarea bazei noastre. Ne-am înghe- 
suit lîngă aparat, ascultind noutăţile în aparenţă ne- 
însemnate. Spicherul ne-a citit scrisorile sosite pe 
adresa noastră. Ne-a bucurat să găsim în ele salutări 
de la prietenii din toate colțurile țării, care îşi luaseră 
rămas bun de la noi în ziua plecării. Am aflat, de 
asemenea, că avionul aeroclubului, care decolase în 
prima zi a raidului nostru, pentru a ţine legătura cu 
noi, s-a întors, după trei ore de căutări zadarnice, 
din cauza ceţei puternice. Cînd receptoarele au amu- 
țit, am rămas încă multă vreme tăcuți. Giîndurile 
noastre erau. departe, departe, în urma plutei — la 
micul port de pescari, acolo unde, în jurul transmi- 
țătorului, erau strînși oameni care se gîndeau cu 
drag la noi; pe mulţi dintre ei nu-i cunoşteam și 
nici n-aveam să-i cunoaștem vreodată, dar cu toate 
acestea, ei vor rămîne pentru totdeauna în amintirea 
noastră, ca niște. adevăraţi prieteni. Spre seară, vre- 
mea s-a îmbunătățit simţitor ; pînza deasă a norilor 
care acoperea tot cerul începuse să se destrame pe 
alocuri. Totuşi n-am reuşit să fac măsurătorile, cu 
toate că n-am lăsat nici o clipă sextantul din mînă. 
De-abia cînd soarele a început să se scufunde în 
mare, împroșcînd cu roșu şi purpură cerul, s-au ri- 
sipit și ultimii nori, spre nord. 

__Se anunţa o noapte rece. Am început, ca de obicei, 
cu punerea în ordine a punţii, întinderea îungilor și 
înregistrarea observaţiilor meteorologice de seară. 
Am scos din sacul meu marinăresc un complet de. 
rufărie polară — unul din darurile primite de la 

prieteni. Cizmele de cauciuc, care se zvîntaseră de 
umezeala dimineţii, mi-au completat echipamentul. 
Breit, care trebuia să fie de cart cu mine, și-a tras 
pe el două pulovere. 

Urînd noapte bună celorlalți tovarăși, m-am în- 
dreptat spre cîrmă. Bătaia vîntului se schimba mereu, 
așa că trebuia să-i ajut lui Breit la reglarea velelor. 
Împinşi de vîntul puternic de s-v, pluteam legănîn- 
du-ne pe valul lung, domol. Cerul era spuzit de 
stele, iar Carul Mare strălucea sus, deasupra orizon- 
tului. Superbe sînt stelele emisferei nordice! Îmi 
amintesc ce deziluzionat am fost, cînd am zărit pen- 
tru prima oară vestita Cruce a Sudului — patru ste- 
luţe mici. Vîntul s-a stabilit, în sfîrșit, şi i-am trecut 
cîrma lui Breit. La început, am aţipit sprijinit de 
balustradă, dar pînă la urmă, obosit de poziţia inco- 
modă m-am întins frumos pe punte, punînd sub cap 
o legătură de saule. Stăteam așa lungit la marginea 
plutei, fără să-mi pese de eventualitatea unei căderi 
peste bord. Pluteam atît de încet, încît aș fi putut 
ajunge pluta înot, fără nici o greutate. Ascultînd 
clipocitul liniștit al apei, am adormit. M-a trezit 
zgomotul velei, care începuse să se zbată și al valu- 
rilor, care se rostogoleau peste punte. M-am sculat 
și mi-am aruncat ochii spre cer. A fost cea mai pu- 
ternică emoție pe care am resimțit-o vreodată! 
Stilpi gigantici, construiți dintr-un violet delicat, 
aproape transparent, se răsuceau în spirale, înălțîn- 
du-se din ce în ce mai sus, mereu mai sus. Dire ru- 
binii, ireale. măturau bolta cerească. Pete imense, 
colorate, cînd stinse, cînd strălucitoare. dansau ase- 
menea flăcărilor. Fascicole strînse se descompuneau . 
în diverse culori, ca din nou printr-o sinteză spon- 
tană să pilpiie, să crească, să se amestece, să se 
aprindă. Aurora boreală ! Aș fi putut oare să visez 
că o voi admira chiar de pe puntea plutei? | 

Nu simt frigul, nu aud cum se zbate vela, sînt 
cu totul pierdut în contemplarea acestei frumuseți 
fantastice. Văd cum se schimbă culorile, absorbin- 


du-se reciproc, cum unduiesc alene, cum tremură mii 

de lumini, aidoma unor policandre de cristal. Lumina 
cea mai intensă strălucește deasupra orizontului, spre 
miazănoapte ; de acolo izvorăsc, se contractă și din 
nou se alungesc dire de foc, care brăzdează întreaga 
boltă. Încet, încet, gama culorilor se stinge, se face 
din ce în ce mai întuneric şi deodată — ca lăstarii 
unei plante tinere — se avîntă în sus niște perdele 
uriașe, nespus de delicate, draperii. Sînt atît de fine, 
cum numai cu o pînză de păianjen sau membrana 
unui balonaş de săpun pot să fie. Freamătă ca niște 
frunze uscate în vînt și se răsucesc ca niște gigantice 
foi de celofan, în scînteierea luminilor colorate. Dan- 
tele delicate se mișcă lent, ca o cortină care cade. 
Trebuie să mă reculeg, să intru în cabină și să iau 
aparatul de fotografiat și sextantul pentru a calcula 
în grade dimensiunile şi înălțimea aurorei. Cînd ter- 
min aceste operații, ultimele draperii se destramă și 
dispar înghiţite de întunericul nopţii. Simt o pro- 
fundă părere de rău, ca și cum m-aș fi despărțit de 
cineva drag, de la care mi-am luat rămas bun pentru 
totdeauna. 

Îl trezesc pe Kostka, care cu o mînă îşi freacă ochii 
adormiţi, iar cu cealaltă pune în funcţiune instinctiv 
emițătorul. Cu toată noaptea tîrzie, obținem legătura 
cu baza din Leba şi transmitem informaţii despre 
auroră ; miine dimineaţă, acestea vor fi transmise 
Comitetului Internaţional al Anului Geofizic. Legă- 
tura prin radio este însă discontinuă, deseori unda 
dispare şi recepţia se întrerupe. De-abia a doua zi, 
am aflat că aceste perturbări erau provocate de ex- 
ploziile din soare. Tot aceste explozii generează mi- 
nunatul fenomen al aurorei boreale. Electronii emiși: 
de suprafața încălzită a soarelui fac să lumineze stra- 
turile de gaze rarefiate din atmosfera globului pă- 
miîntesc. | 

Curbele suplimentare ale drumului parcurs de 
electroni prin cîmpul magnetic al globului pămîntesc 
contribuie ca acest fenomen să aibă o structură ex- 
cepțional de fină și de complicată. În trecut existau 
foarte multe şi variate ipoteze cu privire la apariţia 

aurorelor ; nu lipseau nici acelea care considerau au- 
rora drept un simbol al nenorocirilor și războaielor. 
Astăzi, nimeni nu mai interpretează aurora ca o pre- 
vestire nefastă. Toată lumea știe că este provocată 
de cea mai înaltă sursă de energie — soarele, cel 
care ne dă viaţă, lumină și căldură. Pentru.noi, au- 
rora polară semnifica simbolul visurilor şi al aspi- 
raţiilor împlinite, simbolul încheierii expediției. Îm- 
preună cu Breit, am început să scoatem sacheţii velei 
mari. : Trăgeam din răsputeri, blocul împotmolin- 
du-se ca întotdeauna, cînd deodată am auzit un stri- 
găt : văd o lumină! În primul moment, n-am zărit 
nici cel mai mic licăr de lumină, dar după o clipă am 
observat departe, la orizont, o lumină slabă, ștearsă, 
care a dispărut, pentru ca apoi să apară din nou de 
cîteva ori. 

M-am urcat pe cabină, apoi pe catarg. Pluta se 
balansa puternic, așa că mă ţineam din toate puterile 
cu picioarele de catarg, iar cu amîndouă miîlinile 
strîngeam binoclul. Cînd am coborit pe punte, l-am 
bătut pe umăr pe Breit: — Ura! Pămînt! 

Lumina pe care o zărisem era lumina farului în- 
depărtat. Uscatul ! Uscatul ! Am intrat în cabină. La 
lumina felinarului, care atîrna deasupra tavanului, 
am început să-l zgilțiim pe Fischbach, care a deschiş 
ochii încet, ne-a privit mirat, s-a așezat pe sacul de 
dormit şi-a spus : 

— Pluta se leagănă, deci nu poate fi vorba de 
uscat. Cînd însă a auzit cuvîntul far, s-a repezit ca 
un fulger pe punte, cu Kostka după el. Dacă ne-am 
fi sculat tot așa de iute pentru paza de noapte ! Toţi 
patru stăteam pe acoperişul cabinei, ce trosnea sub 
greutate, privind spre luminiţa îndepărtată. Nu era 
nici o îndoială: ne apropiam de coastă. Semnalele 
erau regulate; cu ajutorul ceasului am determinat 
caracteristicele : lumină — 4 secunde pauză ; lumină 
— 4 secunde pauză. Am început să căutăm febril în 
registrul farurilor. După citeva citiri eronate, complet 
neverosimile, am identificat definitiv : era farul de 
la Hoburg-Gotland. Ura! Ura! — strigam cu toţii. 

Nici vînturile nefavorabile nu reușiseră să ne abată 
de la drumul ales. | 

Înmînez lui Breit un pachet de ciocolată în chip 
de premiu oferit pentru zărirea uscatului; Breit 
rupe o jumătate şi mi-o oferă pentru acţiunea de 
documentare în comun asupra descoperirii. Împărțim 
apoi ciocolata cu ceilalți tovarăși. Pe punte domnește 
un entuziasm general ; toți elogiază calităţile plutei. 
Scot, de data aceasta, într-adevăr, ultima sticlă de 
bere, şi astfel, la ora trei dimineaţa, bem și glumim 
plini de voioşie. După ghidul Pilotul mărilor, farul 
Hoburg este vizibil de la o distanță de 40 mile. Deci 
mîine dimineaţă. avem să acostăm pe malul Suediei. 

Cînd toţi au adormit, iar eu am rămas singur la 
cîrmă, m-a cuprins o senzaţie stranie; simțeam că 
aventura noastră se apropie de sfîrşit. Eram plin de 
bucurie şi mulţumire. Ipoteza mea cu privire la po- 
sibilitatea dirijării plutei învingea și ultimele argu- 
mente. Chiar dacă ar fi să nu dorm, să nu mănînc, 
să fac de pază la cîrmă fără întrerupere, voi duce 
pluta pînă la capăt. Un an de zile duraseră pregă- 
tirile pentru expediţie ! O sută de zile muncisem cu 
topoarele în mînă. Și acum, raidul de două săptă- 
mâîni era pe sfirșite. Nimic nu ne mai putea sta în 
cale pentru a ne atinge ţinta. Să fie oare într-adevăr 
așa ? 

Cum s-a crăpat de ziuă întregul echipaj a ieșit pe 
punte ; au fost puse în funcţiune cele două binocluri 
pe care le aveam, dar orizontul răminea mereu pus- 
tiu. După calculele noastre, pînă la uscat erau circa 
50 de mile. Din măsurătorile de noapte rezulta că ne 
aflăm în fața capului de sud, Gotland — cea mai 
mare insulă din Baltica. Am început să facem ordine 
generală pe punte; tot ceea ce fusese prea mult 
avariat în decursul raidului a fost aruncat peste 
bord. 

Pe neașteptate au apărut pescărușii. Ne uitam cu 
simpatie la aceşti vestitori albi ai uscatului. După 
vechile credințe marinărești, pescăruşii ar fi sufletele 
navigatorilor morți în chip tragic; însoţind vasele, 
ei își potolesc dorul de navigație. Le-am aruncat 

păsărilor hrană, pe care au prins-o din zbor, cu o 
dexteritate uimitoare. 

Schimbăm sachețţii rupţi, curățim balustradele cu 
sirg, pînă ce întreaga plută capătă o înfățișare de 
sărbătoare. La prînz are loc o mică solemnitate: 
arborăm pe sart pavilionul suedez, culorile statului 
spre care plutim. După dejun, format din pesmeţi, 
grăsime, ceapă şi mere, luăm legătura cu baza. Vor- 
bim cu familiile noastre : sînt clipe de mare emoție. 
Dintr-o dată, însă, legătura se întrerupe. Emiţătorul 
nostru se defectase din nou și cu toate strădaniile, 
nu reușim să-l punem în iuncţiune pină seara; 
S.P.L.I. nu răspunde la apelul de pe uscat. Cîteva 
stații ne cheamă fără întrerupere, din ce în ce mai 
neliniștite. Acestora li se alătură o staţie de radio 
germană : o clipă răsună o voce străină : „Achtung ! 
S.P.L.I. Nord... Achtung ! S.P.L.I. Nord...“ Sintem ne-. 
putincioși. Kostka demontează emițătorul ; în plină 
mare, această operație nu este un lucru prea ușor. 
Spre seară începe sudarea conductelor, totuși emiţă- 
torul refuză să funcţioneze. 

Stăteam mîhniţi la proră, legănaţi de ritmul pen- 
dular al valurilor, cînd deodată am zărit în îaţa 
plutei de astă dată foarte clar, o licărire. După 
prima au urmat și altele ; probabil că farul de-abia 
începea să funcţioneze. Fără îndoială, sîntem aproape 
de tot ! Pe plută se iscă o învălmășeală de nedescris : 
Jerzy vrînd să mă arunce în sus, era cît pe-aci să 
pic în apă. Ne reamintim cu toţii de cuvintele cîn- 
tecului despre farul maritim : „...celor rătăciţi le în- 
tinde mîna peste valuri...“ Sîntem veseli, rîidem și 
vorbim cu toţii deodată. Cu toată bucuria colectivă, 
aveam un motiv serios de îngrijorare. 

Deși eram la înălțimea insulei, vîntul de apus ar 
fi putut totuși să se schimbe ușor în vînt de miază- 
noapte. Și atunci, cu toate eforturile noastre, am îi 
trecut de Gotland cu babordul, ceea ce n-ar fi fost 
de loc avantajos. Am întins velele, pentru a obţine 
direcția cea mai favorabilă. M-am aşezat la cîrmă, 
ca să mențin pe cît posibil direcţia navigaţiei spre 
miazănoapte. Dirijăm spre farul care licăre. Am în- 

ceput să mă impacientez din ce în ce mai tare : sta- 
ţia de radio continua să fie defectă ; vintul era foarte 
neprielnic și se întețea cu fiecare oră. Am atîrnat de 
catarg un felinar care lumina pînzele, păzindu-ne de 
ciocnirea cu alte vase. Pentru a menţine buna dispo- 
ziție, l-am rugat pe Fischbach să citească din colecţia 
Anecdote, a căror lectură ar fi putut înveseli chiar 
şi pe morți. Era din ce în ce mai greu să ne men- 
ținem pe punte. Valurile de apus ne împingeau la- 
teral. Am întins şi mai puternic vela mare, dar șan- 
sele de nu a trece de insulă se micşorau mereu. 
Auzeam prin urletul vîntului, uruitul motorului unui 
avion cu reacție, care zbura la o înălțime mică. .Și 
după miezul nopții, am mai zărit cîteva lumini. Tot 
echipajul era în picioare, iar munca în toi: am în- 
dreptat derivorii şi am stabilit direcţia. La ora 3 
eram, după măsurătorile mele, la 5 mile depărtare 
de țărm. 

Trebuia să luăm, de urgenţă, o hotăriîre. Acostarea 
pe capul de sud, stîncos, cu valuri puternice, nu era 
de loc indicată. Pe de altă parte, lăsarea insulei pe 
partea viîntului, însemna pierderea ei pentru tot- 
deauna. N-aveam altă ieşire, decît aruncarea ancorei. 
Niciodată pînă acum nu auzisem ca plutele să fi uti- 
lizat ancora, de aceea eram foarte curios de rezulta- 
tul acestei manevre. Am legat nodul de ancora de 
treizeci de kilograme și am verificat după hartă 
adîncimea — 80 m. Am legat toate saulele — 120 
metri. După ce am uns-o, am dat drumul ancorei în 
adîncul apei întunecate, răscolite. S-a prins puternic 
de fundul argilos. Saula s-a întins încet şi pluta a 
început să salte pe valul lung. Am verificat încă o 
dată măsurătorile. Am verificat legăturile saulelor, 
felinarul și ne-am pregătit de culcare. Pe punte a 
rămas numai Breit, înarmat cu un pistol de rachete, 
necesar în cazul cînd vreun vas, care ar trece prin 
apropiere, n-ar zări lumina noastră. Miine vom vedea 
uscatul. 

Ne-a trezit o lumină puternică, care pătrunsese 
prin deschizătură. Am ieșit pe punte: în faţa noas- 
tră, malul stîncos, iar mai departe viriul farului. 

Tinta navigaţiei noastre era atît de aproape, incit 
puteam să o atingem înot. Stîncile păreau nepopu- 
late ; nici măcar cu binoclul nu se vedeau urme de 
vegetaţie. O oră întreagă am privit ţărmul spre care 
naviga de atitea ore grele pluta noastră Nord. 
Vîntul se potolise complet, iar valurile se domoli- 
seră și ele și nu mai izbeau în bușteni. Ne-am așezat 
și-am studiat în amănunt situația noastră: nu era 
de loc favorabilă ; trebuia să așteptăm schimbarea 
vîntului ; dacă ne-ar fi surprins vreo furtună, am 
fi fost, precis, izbiţi de stînci. Fără să vrem, ne-am 
gîndit la ancoră : „Oare va rezista ?“ Nu-i de mi- 
rare că este considerată drept simbolul speranței. 
Și noi să nu sperăm că va rezista? Nu ne răminea 
nimic altceva, decît să așteptăm. Bineînţeles nu cu 
mîinile în sîn. 

Ne-am împărțit munca și într-o clipă fiecare era 
la treaba lui. Am răzuit oala şi cutiile afumate care 
ne serviseră la gătit şi am dereticat prin cabină. 
Kostka își găsise de lucru la staţia de radio. Agitaţia 
noastră a fost întreruptă de un vas suedez care 
venea dinspre est; era excepțional de mare, stră- 
lucind de albul vopselei proaspete. Cînd ne-a ocolit, 
am înălţat pavilionul alb cu roşu, la care ni s-a 
răspuns cu un semnal de sirenă. O clipă am zărit 
puntea căpitanului plină de fețe curioase care ne 
priveau şi ne făceau cu mîna. Valurile mari, stîrnite 
de vas, ne-au legănat puternic, iar vasul alb începu 
să se depărteze. N-a trecut nici o oră, și am zărit 
un vas. finlandez, care plutea încet, încărtat pînă 
la refuz cu lemne. Şi cu el am făcut tot în treacăt 
cunoștință. După cum am aflat mai tîrziu, acest vas 
a fost cauza unei confuzii neplăcute. În timpul fur- 
tunii care s-a dezlănțuit a doua zi, valurile înalte 
au smuls cîțiva bușteni mari de pe puntea vasului 
supraiîncărcat. Buștenii au fost zăriți de către unul 
din vasele navigaţiei de coastă, care i-au luat drept 
resturile plutei noastre naufragiate. Căpitanul va- 
sului s-a simţit obligat să aducă aceasta la cuno- 
știnţa organelor noastre, printr-un comunicat special, 
care se încheia cu cuvintele : „,...echipajul, cu toate 

eforturile depuse, n-a putut fi găsit“. Deoarece de 
două zile uscatul nu mai avea nici o veste de la 
noi, comunicatul a avut rolul unei scîntei deasupra 
butoiului cu prat de pușcă. Nu-i de mirare că la 
întoarcerea în ţară am fost salutaţi drept niște nau- 
fragiaţi, care au scăpat ca prin minune. Îmi închipui 
ce au simţit rudele și prietenii, cînd au citit în presă 
o astiel de „informaţie“. 

Tocmai studiam proiectul expedierii unei dinghii 
spre țărm, la o distanţă de 2 mile, cînd de după 
stîncile înalte au apărut, pe neașteptate, trei avioane 
argintii, avînd aripile puternic înclinate spre spate. 
Cînd aparatele au zburat deasupra plutei, zgomotul 
motoarelor era atit de puternic, încît ne-a acoperit 
„cuvintele. Erau probabil avioane de patrulare. Rai- 
dul lor ne-a făcut să renunțăm la excursia pe uscat; 
probabil că în apropiere se găseau baze. militare, 
și nu voiam să fim luaţi drept intruși. În timpul 
mesei, la care au participat, în afară de echipaj, și 
animalele noastre : șoricelul, păianjenul şi musca, a 
domnit o mare voioșie ; singur Kostka era supărat, 
din cauza defectării stației de radio. Pentru a-l în- 
veseli, i-am amintit de scrisoarea constructorului 
care ne propusese să montăm la plută un motor cu 
reacţie. Acum ne-ar fi fost foarte util; bătîndu-ne 
joc de viîriturile nefavorabile, am fi gonit în orice 
direcție. Să stăm ancorați, cînd pămîntul dorit se 
află atît de aproape, era o situaţie supărătoare. 
Raidul nu se terminase încă ! Pînă în momentul cînd 
prora plutei va lovi ţărmul, nu puteam vorbi de 
succes. 

Mi-era teamă de noapte, deoarece în regiunea 
noastră se găseau zăcăminte de minereu de fier, 
care influențau asupra acului magnetic. După ter- 
minarea observaţiilor meteorologice ne-am întins 
comod în faţa intrării în cabină, contemplînd coa- 
mele strălucitoare ale valurilor ce alunecau domol. 
Kostka terminase cu  montatul emițătorului. Va 
merge ? Nu va merge? A mers. 

Radiotelegrafistul nostru își pune  receptoarele 
mâîndru de ispravă. Deoarece am intrat în apele te- 

ritoriale suedeze, încercăm să facem legătura cu 
uscatul. După ghidul maritim Pilotul mărilor, la o 
distanță de 50 mile, s-ar afla stația maritimă 
Tingstet-radio. Începe apelul : „Alo, Tingstet-radio ! 
Alo, Tingstet-radio !... here is polish raft expedition 
Nord !... Polish expedition Nord Over! Aceasta a 
durat aproape o oră. Începusem să ne gîndim cu 
îngrijorare la acumulator, cînd deodată răsună, cu 
un puternic accent scandinav : „Halo, raft expedi- 
tion! Halo, raft...“, Kostka le citește textul alcătuit 
mai dinainte. Suedezii. sînt foarte nedumeriţi, ne iau 
drept naufragiaţi și nu izbutim cu nici un chip să 
le explicăm scopul călătoriei noastre. 

Resemnaţi .total, încheiem convorbirea cu tradi- 
ționalul „over and stop!“ şi ieşim pe punte. 

Marea începe să se neliniștească din nou, dar 
vîntul bătînd dinspre miazăzi, avem şanse de ieșire 
din impasul momentan. Începea să se însereze, cînd 
a ajuns pînă la noi uruitul unui motor; întoarcem 
capul în direcţia lui şi zărim îndreptîndu-se spre 
no0i,. în mare viteză, puternic legănat de valuri, îm- 
prăştiind jerbe de spumă albă în jur, un vas zvelt 
de patrulă. De-abia am avut timp să ne punem în 
ordine hainele de pe noi. Are loc prima întîlnire. 
Noul venit se opreşte alături de noi și începe dis- 
cuţia. În zadar strigă căpitanul vasului printr-o 
pilnie, vîntul împrăștie toate cuvintele. Arătăm spre 
pavilionul polonez, echipajul vasului spre cel suedez, 
suride, dar în afară de aceasta nu putem să ne co- 
municăm nimic. Se creează o situaţie COoMICĂ : 
Vorbim prin radio, la o distanță de numai 20 metri ! 
Încet, totul începe să se clarifice. Suedezii ne în- 
treabă de sănătate, provizii, intenţii, ne doresc suc- 
ces și ne oferă ajutorul lor. 

Mulţumim pentru ajutor şi le întățișăm planurile 
noastre. 


Comunicatul meteorologic de seară ne-a făcut să 
fim optimişti : toată noaptea trebuia să bată vînt 
de miazăzi. Voiam cu orice preţ să restabilim legă- 
tura cu ţara, pentru a liniști baza noastră, care, era, 

de bună seamă, destul de neliniștită. Cînd s-a apro- 
piat ora stabilită, am făcut în zadar apelul, cu schim- 
bul, la microfon ; în zadar încercam să auzim glasul 
cunoscut : în eter domnea o liniște totală. Staţia de 
radio funcționa, însă condiţiile atmosferice erau, 
probabil, foarte nefavorabile. Toţi, și mai ales 
Kostka, am căzut într-o tristeţe adîncă. 

Căzuse amurgul şi pe puntea vasului s-a aprins 
un reflector, a cărui lumină ne cădea drept în ochi. 
Am început să tragem saula de ancorare; patru 
perechi de miîini trăgeau cu trudă, centimetru cu 
centimetru, saula întinsă ca o coardă și deodată... 
s-a oprit. Trebuia acum să smulgem cu forţa cele 
treizeci de kilograme de fier, care se împotmoliseră 
în noroi. Sus ancora! Eforturile noastre sînt zadar- 
nice. Reușim, totuși, datorită unei pure întîmplări. 
Observăm cum pluta, coborînd de pe val, alunecă în 
jos, şi atunci tragem fulgerător saula peste grindă. 
Valul următor ne ridică în sus, saula suspină, tros- 
nește, tremură şi în fine cedează. Poate că ancora 
n-a cedat și atunci saula s-a rupt. Tragem în sus. 
'Pocnetul lovirii fierului de bușteni ne linişteşte însă. 
Ghearele ancorei sînt pline de argilă grasă. Pămint 
scandinav ! Cu toate că ni se lipește de miini, îl pi- 
păim cu toţii, pe rînd. După strîingerea saulei por- 
nim. | 

Vîntul este puternic şi sprinten. Ne orientăm după 
luminile farului Hoburg. Sîntem în contact perma- 
nent cu vasul. Fiind un vas de patrulă, deci de ser- 
vici, nu poartă nici un nume; are numai un număr 
de înregistrare — T.V. 18. | 

Întregul echipaj al vasului T.V. 18 se miră de sta- 
bilitatea plutei noastre. În timp ce vasul lor se cla- 
tină în toate părțile, noi întîmpinăm liniștiți valurile. 
Suedezii sînt deosebit de binevoitori ; în fiecare frază 
a lor se simte o grijă sinceră pentru echipajul nos- 
tru. La rugămintea noastră, sting reflectorul şi con- 
tinuăm navigația într-o beznă cumplită, îndreptîn- 
du-ne spre n-v. Noaptea este rece, dar senină ; ste- 
lele clipesc, valurile cresc. Cînd dau în primire 
cîrma lui Breit, primele valuri încep să se ros- 

togolească, deocamdată timid, peste: punte. Pluta 
și cîrmacii trec astăzi printr-o încercare grea. Ţăr- 
mul este îngrijorător de aproape ; ne încordăm aten- 
ţia, pentru a menţine direcţia. Stind la proră, de- 
termin direcția farului din Hoburg cu ajutorul mi- 
cului compas, de a cărui precizie ne îndoim cu toții. 
Vîntul de miazăzi ne împinge fără milă spre uscat. 
Mai avem o milă marină în rezervă. Situaţia începe 
să devină neliniștitoare ; dacă nu vom reuși să evi- 
tăm capul, trebuie să fim pregătiți pentru acostare. 
Fisechbach a deschis conservele, păstrate cu grijă pen- 
tru „zile negre“, ca să ne sporească puterile. După 
ce ne-am ospătat cu carnea prea picantă, ne înfrup- 
tăm din gemul dulce, de care Kostka este mare 
amator. 

Ca şi alte dăţi, o dată cu căderea nopții, cerul 
începe să se însenineze și se acoperă de stele. Din 
nou se aprinde aurora boreală ; de data aceasta fe- 
nomenul este mult mai clar. Culorile se separă atît 
de tranșant între ele, încît tot cerul pare un uriaș 
vitraliu. Spre miazănoapte se ivește un briu lat gal- 
ben-verzui, de după care ţișnesc în sus benzi violete. 
Imaginea este minunată prin diversitatea culorilor, 
a formelor și prin metamorfoza lor neîntreruptă. 
Toţi patru stăm pe punte, cu capetele ridicate, şi 
aurora străluceşte... | 

La fiecare jumătate de oră, trecem pe hartă mă- 
surătorile.Ne-am împărțit roiurile : Kostka trasează 
unghiurile, Fischbach stă la cîrmă, Breit urmărește 
țărmul, iar eu fac releveul. După miezul nopții 
trecem de Gotland, la o distanță de numai 80 de 
metri. Respirăm ușurați şi luăm direcţia n-v. Ţăr- 
mul înalt rămîne în urmă. Avem impresii multe, 
asupra cărora merită să medităm : uscatul atit de 
dorit, prima întîlnire cu suedezii, navigația plină de 
primejdii, aurora boreală. Luna tristă pătrunde prin 
deschizătură, de parcă ar vrea să ne ureze noapte 
bună. 'T.V.18 se depărtase de mult; navigam în 
mijlocul unei liniști ţotale. Uneori, cîte un val bri- 
zant rătăcit izbea cu zgomot pupa inundindu-l pe 

timonier. M-am mai trezit odată, deoarece vintul 
slăbise și trebuia să ridicăm genuafocul. 

_Pluteam cu vîntul în plin, cu toate pînzele sus, 
care păreau nişte aripi uriașe de pasăre preistorică. 
Noaptea era caldă ; stăteam împreună cu Breit, mes- 
tecînd somnoros pesmeţii. Luna strălucea pe tot 
întinsul mării și în lumina ei se contura limpede 
pămîntul plat al insulei. Marea era liniştită; se 
părea că nu vom mai întîmpina nici un obstacol. 


Un uruit ascuţit, pătrunzător, ne trezeşte din som- 
nul adînc. Pină să ieşim din sacii de dormit, uruitul 
supărător mai pătrunde încă de două ori în cabina 
noastră. Auzeam cum Breit, care era de serviciu, 
aleargă pe punte, strigînd ceva ce nu puteam înţe- 
lege. Așa adormiţi, ieșim pe punte și vedem un 
avion de sport, mic vopsit în dungi galbene şi roşii, 
care se lasă foarte jos, chiar îngrijorător de jos. Din 
carlinga mică, cu geamuri sclipitoare, se apleacă o 
siluetă, în mîini cu un aparat de filmat. Rămînem 
imortalizați așa cum ne găseam, cu părul răvășit, 
cu cămăşile descheiate ; pilotul nu se mulțumește, 
însă, cu atît și zboară deasupra plutei atît de jos, 
încît, fără să vrem, ne aplecăm şi rămînem uimiţi 
că vedem catargul mai departe în picioare. Era prea 
de tot! Spre norocul nostru, pistolul pentru rachete 
ne este la îndemină. Pac ! şi racheta verde trasează 
o diîră în zorii dimineții de septembrie. Pluta bubuie 
ca un vas de război, focurile verzi, simbolul aver-. 
tismentului, nu frînează însă elanurile echilibristice 
ale pilotului; dimpotrivă, îi stirnește curiozitatea ; 
avionul descrie cercuri mici, aproape atingînd apa 
cu roţile. Stăm resemnaţi. Catastrofa atîrnă de un 
fir de păr. Breit se pregătește cu toată seriozitatea 
să părăsească pluta. A fost singurul moment din 
toată. călătoria, cînd pluta nu mai prezenta un loc 
in Siguranță. Ne vine însă o idee: ne ascundem 
în cabină şi urmărim aparatul prin ferestruică. Avi-: 
onul se depărtează, dînd din aripi, în semn de 

rămas bun. N-am simţit de loc regrete după această 
despărţire. 

În timp ce Breit ne povesteşte impresiile din 
timpul cartului de noapte, Kostka pune în funcţiune 
staţia de radio. Intrăm fără greutate în legătură cu 
Tingstet-radio şi indicăm poziția noastră actuală. 
Apoi încercăm să stabilim legătura cu baza noastră. 
După multe încercări, reuşim să prindem apelul 
staţiei din Leba. Auzim foarte clar. Cu tristeţe şi 
neliniște, aflăm că presa ne consideră dispăruți. 
Kostka încearcă, plin de zel, să transmită; sîn- 
tem auziți dintr-o dată. Recepţia este slabă, dar 
oricum este un mare succes pentru noi, deoarece 
distanţa dintre bază și noi depășește de opt ori raza 
de acțiune a staţiei de radio R.B.M-l, de care ne 
folosim. | 

Scurt timp după obţinerea legăturii cu baza, a 
apărut T.V.18, pentru care nutream o simpatie deo- 
sebită. De-abia acum avem prilejul să-i admirăm 
silueta, minunată, scînteind cu un rînd de lumina- 
toare. Căpitanul îmbrăcat în uniforma de marinar ne 
întreabă îngrijorat dacă totul este în ordine pe plută. 
Îi relatăm despre vizita matinală a avionului şi des- 
pre acrobaţiile executate. Aflăm astfel că aparatul 
era pilotat de unul dintre cei mai buni piloţi ai 
Suediei. Căpitanul oprește vasul, dar pluta, împinsă 
de vîntul de miazăzi, se îndepărtează, așa că T.V.18 
trebuie să pună din nou în mișcare motorul. Aceasta 
pare puţin comic, mai ales cînd vasul se leagănă 
pe loc, iar pluta o ia razna, legănîndu-se pe valul 
plat. Conversaţia noastră este întreruptă de apariţia 
unei bărci cu motor, pe puntea căreia zărim aparate 
fotografice și lămpi. 

Ziariștii suedezi ! Trebuie să recunoaștem că sînt 
simpatici. Deschid conversaţia cu întrebări privitoare 
la sănătatea noastră și la starea plutei. După ce 
i-am liniștit, ne înmiînează cadouri, care ne impre- 
sionează plăcut. De-abia acum, privind oamenii 
străini, ne dăm seama cît de mult ne-am schimbat. 
Obosiţi, trași, cu fețele crăpate de vint, cu hainele 
ponosite de valuri și de ploi, arătăm mai degrabă 

ca echipajul unei feluci de pirați. Noroc că am per-— 
sistat în hotărîrea (nu prea ușoară) de a ne rade! 
Ziariştii, preveniţi de raidul nostru prin Agenţia 
Reuter, pregătiseră un mare număr de întrebări. 
Spre norocul nostru.se descurcau în germană și en- 
gleză mult mai bine decît echipajul vasului T.V. 18. 
Înainte de toate, vor să ştie.cum am suportat con- 
dițiile grele de călătorie și sînt miraţi că „depunerea 
ofrandelor lui Neptun“ a reprezentat pe plută un 
ritual care se oficia rar. Se interesează foarte înde- 
aproape cum au suportat călătoria butoaiele, care 
au menţinut pluta la suprafaţă. Sîntem uluiţi și nu 
înțelegem despre ce este vorba. De-abia cînd un 
suedez deșirat, slab ne arată ziarul, explodăm în 
ris. Pe prima pagină figura schița mare a unei plute, 
de o construcţie ciudată, pe a cărui punte se văd 
patru persoane, îmbrăcate în uniforme. De sub cîteva 
straturi de bușteni, ieșeau din apă butoaie de tablă, 
din acelea folosite pentru păstrarea benzinei. Începe 
fotografierea. Trebuie să recunoaștem că ziariștii 
suedezi sînt foarte inventivi. Unul din ei insistă să-l 
fotografieze pe Breit cu un butoiaș de apă pe cap. 
Această fotografie a apărut, avînd următoarea le- 
gendă dedesubt : „Cel mai puternic om de pe plută“. 
O fotografie colectivă a încheiat această vizită 
plăcută. 

Sîntem groaznic de înfometați, aşa că nu-i de mi- 
rare că toate privirile îl cercetează pe Jurek, care, 
de obicei, ne salva din astfel de situaţii. 

Astăzi bucătarul nostru are o sarcină deosebit de 
importantă, fiindcă intenționăm să-l invităm la 
masă pe căpitanul vasului patrulă T.V. 18, care ne 
secondează tot timpul cu uruitul motorului său. Din 
păcate, în acea zi nu aveam să luăm masa. 

De după orizont apăruse, vijiind puternic, un 
avion argintiu. Probabil că ne observase, fiindcă s-a 
îndreptat în direcţia plutei. De-abia cînd s-a aplecat 
într-un viraj adînc, ne-am dat seama că era un 
hidroavion. Am început să ne agităm cu aparatele 
fotografice. În timpul acesta hidroavionul a executat 
citeva viraje, iar noi i-am făcut cu mîna și am înăl- 

ţat pe stilpul de antenă pavilionul. Credeam că 
hidroavionul va ameriza, dar pilotul, precaut, şi-a 
înălțat aparatul, tocmai cînd era aproape să ameri- 
zeze, temîndu-se probabil să nu-și rupă flotoarele. 
Apoi a descris din nou cîteva cercuri, neputindu-se 
decide, deoarece valurile erau înalte. Ne părea niţel 
rău că hidroavionul nu era pilotat de cutezătorul 
său coleg, a cărui îndrăzneală o admirasem în dimi- 
neața acelei zile. El cu siguranţă n-ar îi ezitat. 
În timpul acestor manevre, am observat scris cu 
roșu pe corpul hidroavionului Stockholm Express. 
Mai tîrziu, am aflat că fusese trimis special ca să 
fotografieze pluta și să filmeze pentru televiziune. 
Aceste fotografii au apărut de altfel chiar a doua zi, 
în toate ziarele din Stockholm. 

În învălmășagul atitor vizite, nici n-am băgat de 
seamă că Breit.reuşise să cerceteze rienumăratele 
cadouri care debarcaseră pe plută, și, cu o expresie 
fericită, trăgea cu sete dintr-o ţigară. 

Ne-am hotărît să luăm legătura cu Tingstet-radio, 
în vederea obţinerii acordului. organelor de rigoare, 
pentru ancorarea plutei. Ni s-au propus două alter- 
native : sau ne îndreptăm spre capitala Gotlandului 
— Visba, sau spre insula Lilla Karls6. Rugîndu-i să 
ne dea informaţii mai amănunțite cu privire la 
insulă, ni s-a comunicat că reprezintă o rezervație 
naturală şi că este nepopulată. Dacă n-aş fi citit pe 
Stevenson și Conrad, probabil că aș fi stat la în- 
doială înainte de a lua o hotărîre definitivă. Aş fi 
putut, oare, chiar în cele mai îndrăzneţe visuri, 
să-mi imaginez un loc mai nimerit pentru încheierea 
raidului nostru ? Am determinat noua direcţie. 

În bătaia vîntului în creștere, ne-am îndreptat cu 
viteză direct spre Lilla Karls6 cea misterioasă. După 
calculele noastre, ar fi trebuit să debarcăm chiar în 
aceeaşi zi. Pe plută domnea o atmosferă de destin- 
dere. Nimeni dintre noi n-ar fi putut bănui că peste 
cîteva ore vom sta în fața unui pericol de moarte. 
Priveam fără grijă malurile știrbe ale Gotlandului, 
pe care le lăsam în urmă. Navigind cu vîntul în plin, 
am dispus velele „în fluture“, ceea ce ne-a obligat 

să mărim atenția. Compasul cel cumsecade indica 
din nou bine direcția. Am comunicat în ţară decizia 
luată cu privire la ancorare; din păcate — după 
cum am aflat mai apoi — comunicarea n-a fost re- 
cepționată. Făceam ultima curățenie pe punte, arun- 
cînd peste bord obiectele inutile. Din ungherul sta- 
ţiei de radio se răspîndeau cuvintele sentimentale 
ale unui cîntec ; o atmosferă idilică plutea pe punte. 
Instalat pe lada cu acumulatoare, studiam împreună 
cu Kostka harta; pe ea săgeata roșie a drumului 
nostru se apropia încet de un cerculeţ mic, pe care 
era scris — Lilla Karlso. 

Pe neașteptate, muzica s-a întrerupt, iar în recep- 
tor au răsunat cuvintele îngrijorătoare : „Atenţiune ! 
Atențiune ! Se anunţă furtună...“ 


INSULA 


La capălul stîncii Beaufort. Iadul alb. În 
lumina rachetelor. Stincile. Sfirșitul. Acos- 
tarea. Lupta pentru plută. Stabilirea în Gol- 
iul Salvării. Televiziunea suedeză. Cu 
T. V. 18 spre Visba. Din nou printre oa- 
meni. În căutarea epavei. Sub apă. Ploile. 


V aurite uriașe se prăvăleau cu vuiet peste plută, 
împroșcindu-ne cu stropii lor care ajungeau pînă la 
jumătatea catargului. Apa luase o culoare cenușie de 
oțel. Velele vîjiiau desfășurînd deasupra noastră for- 
mele lor. burtoase. Zguduituri surde smuceau buș- 
tenii. Un vînt nemaipomenit de puternic a măturat 
tot ceea ce nu avusesem timp să ascundem. Puntea 
alunecoasă ne fugea mereu de sub picioare. În 
cabină se răsturna cu zgomot echipamentul. Uneori, 
ne întimpinau munţi de apă înalţi cît orizontul, de-ai 
fi crezut că ne vor inunda, înainte ca pluta să reu- 
şească să se caţțere deasupra lor. Înaintam într-un 
ritm nebun, bătînd toate recordurile.de pînă atunci. 
Ni se părea că vintul nu ar putea atinge o viteză mai 
mare, dar toate acestea nu erau decît un joc lin, în 
comparaţie cu ceea ce avea să ne aștepte. Două 
perechi de mîini manevrau cu greutate cîrma. Bine- 
cuvîntam în gînd momentul în care mă hotărisem să 
utilizez cîrma cu timonă. Visla lungă, pe care o folo- 
siseră numeroase expediţii, nu era de loc indicată 
pentru cîrmirea pe ţărmul scurt al Balticii. Cerul era 
neguros şi se făcea din ce în ce mai întuneric. Cu 
mare greutate am izbutit să aprindem lampa com- 
pasului, ca să putem controla încontinuu direcţia. 
Cu toate că încercam să ne depărtăm cît mai mult de 
uscat, malurile lui perfide ne amenințau necontenit. 

În timpul acesta furtuna se înteţea din ce în ce 
mai mult, iar în jurul nostru marea era toată numai 
o spumă albă. Valurile plate, cu care se descurca atit 
de bine pluta, se transformaseră într-un vîrtej pu- 
ternic, haotic. Marea clocotea. Potopiţi de stropii care 
ne șfichiuiau ca niște bice, ne luptam cu focul. Ca 
de obicei, în astfel de împrejurări nu s-a întîmplat 
nimic. Funga se împotmolise la rodantă, așa că tre- 
buia să tăiem saula umflată. Am încercat să tragem 
în doi pinza pe punte; am smucit-o, ne-am agăţat 
de ea cu toată greutatea — în zadar. Cheile se împot- 
moliseră şi nu voiau să cedeze. Totuși, pînă la urmă, 
am reuşit să coborîm pînza de pe strai. Pluteam acum 
numai cu o mică velă-strai, confecţionată dintr-o 
pînză groasă. Sub loviturile valurilor, catargul se 
cutremurase de citeva ori, scoțind niște gemete surde. 
Pluta se clătina fără răgaz, ridicîndu-se sau coborînd, 
de parcă însuși zeul Neptun se lupta s-o ridice cu 
tridentul său deasupra vîrtejului vijelios. Întunericul 
înserării creștea ; se făcea din ce în ce mai groaznic. 
Vîntul se înteţise atît de mult, încît mătura coamele 
valurilor, 'pulveriziînd în aer apa sărată. Valuri uriașe 
izbeau buștenii cu forța unor berbeci: smulgeau, 
inundau, scufundau totul. Situaţia era gravă: îm? 
era teamă ca talazurile turbate să nu dărîme cabina 
și catargul. . Cîrmeam, căutînd să primim cît mai 
domol valurile care se prăvăleau. Era de neînțeles de 
unde căpăta. marea această putere monstruoasă. 
Aveam impresia că fundul mării se încovoaie, con- 
torsionat în paroxismul unei agonii groaznice. 
Imaginea mării dezlănţuite era grandioasă, dar, în 
același timp, te înspăimînta. 

Era greu să calculăm viteza și direcţia ; ne conso- 
lam, însă, cu gîndul că furtunile violente nu sînt 
niciodată de lungă durată. Cu ochii aţintiți asupra 
stihiei dezlănţuite, ne ţinem din răsputeri de balu- 
stradă, iar insula se apropia mereu. Marea se în- 
furiase de-a binelea ; probabil că noi stăteam în calea 
dansului ei nebun, împotrivindu-ne pornirii ei săl- 
batice, şi de aceea devenea din ce în ce mai agresivă. 

Prin vuietul neîntrerupt al vintului, care horcăia ca 
un vampir în greement, noi izbuteam să navigăm, 
îndreptindu-ne spre nord. Cînd ţineam cîrma, mi se 
părea că sînt scufundat într-o mizgă groasă ; fiecare 
mișcare implica încordarea tuturor mușchilor. Staţia 
noastră de radio recepţionase apelul de 5.0.5. a două 
vase, care luptau cu disperare cu furtuna. De-abia 
după aceea, am aflat ce pagube imense a provocat 
acest vînt, care atingea pînă la 10” Beaufort. Printre 
altele, s-au scufundat trei iahturi de sport, împreună 
cu echipajul lor. 

La ora 22 am cedat locul la cîrmă lui Breit, 
eu am început să verific dacă totul este în ordine pe 
plută. Deodată izbucni strigătul îngrijorat al timo- 
nierului : 

— Aud trosnituri |! A 

— Umde?! 

Să fie derivorii ? Să fie fringhiile ? Zgomotul este 
din ce în ce mai puternic, se aude clar cum se îndoaie 
și se rup scînduri de doi palmaci grosime. 

— Derivorii pe punte! 

Ne luptăm în trei să tragem scîndurile!' de cite 
cincizeci de kilograme fiecare, pentru a le feri de 
d&teriorare. Crăpate, ele se agaţă de bușteni, iar valul 
smuceşte încolo şi încoace puntea. Muncim din greu, 
pe miîini ni se preling suvițe de sînge. Pe deasupra 
tuturor necazurilor ni se stinge mereu și lanterna 
electrică. Pînă la urmă izbutim să aducem pe punte 
derivorii sfărîmați. Trebuie să-i legăm neîntirziat de 
peretele cabinei, altfel vor fi măturaţi peste bord. 
Insula Lilla Karls6 se apropie. Un mal necunoscut, 
ascuns undeva, în întuneric, ne așteaptă. Fischbach 
împarte zahăr cubic şi pesmeţi, dar este imposibil 
să turnăm apă din butoiaș. Distribui fiecăruia torţe 
și rachete. Cu toate că încercăm să glumim, atmo- 
sfera este mai degrabă sumbră. Îi îndemn pe toți la 
muncă : este cel mai eficace medicament, într-o 
astfel de situaţie. Valurile ating înălțimea catargului ; 
asaltul lor are puterea lavinelor. Mica plută, pier- 
dută în viîrtejul sălbatic al apei, luptă pentru viaţă 
ca o fiinţă cu judecată. 

Insula trebuie să fie foarte aproape. La proră, 
'Kostka descarcă rachetele luminoase, care înseni- 
nează pentru moment peisajul sumbru. Clipele lungi 
ale nopții se prelungesc la nesfirșit, dar nici cel mai 
mic semn. de uscat nu se zărește. încă. Sînţem gata 
de acostare; pregătim parima, scoatem cangele. În 
mînă cu harta mototolită şi udă, lupt să-mi mențin 
stabilitatea, deoarece pluţa: se rclatină încontinuu. Se 
apropie nordul. Furtuna a: ajuns la zenit. Picăturile 
fine de apă purtate de vînt ne biciuiese obrajii. Ura- 
ganul, urlînd, se luptă să rupă vela strai, strălucitor 
de albă, de deasupra capetelor noastre. Torentele de 
apă inundă pluta. Patru oameni fax eforturi disperate 
ca să mențină direcţia. 

Deodată — drept în faţa noastră, stînci înalte, ce 
cad, vertical în mare, pe care valurile le izbesc cu 
îndârjire, ridicînd jerbe de pulbere albă. Am îngheţat 
de groază. Soarta plutei părea pecetluită. Încă o clipă 
și... se va sfărîma de stîncile colțuroase. Fulgerător, 
schimbăm direcţia. Patru perechi de miini trag de 
vela mare. Încercăm, cu orice preţ, să evităm insula. 
Gonim acum de-a lungul țărmului «ei, împinşi de 
valuri în direcţia stîncilor golașe. Pereţii lor negrii, 
abrupți se conturează din ce în ce mâi limpede în 
întunericul nopții. Cîteva secunde încă... încă... încă.. 
Nici unul din noi n-are șanse de salvare. În ultimul 
moment, cînd era clar că n-aveam cum scăpa de 
catastrofă, tăiem cu cuţitele vela. Pînza albă, luată 
de vint, zboară spre insulă. Pluta intră în valurile 
învolburate de coastă. În lumina jerbei de foc îl văd 
pe.Kostka, ţinîndu-se de strai, stringind în mînă 
pistolul. de rachete. Începe dansul diabolic : încli- 
naţiile ajung pînă la 45%. Uraganul îndoaie catargul, 
din cabină, al cărei perete s-a spart, se rostogolește 
cu zgomot echipamentul. 'Ținîndu-ne. cu disperare 
de cabină și balustrade, striviţi de presiunea apei, 
simțim o violentă lovitură de fund, dar valul urmă- 
tor ridică din nou pluta. Apa rece ca gheaţa se 
prăvale nu numai peste punte, dar și peste cabină, 
încercînd să ne azvirle spre stîncile lunecoase. 

— Colacii de salvare! răcnesc din răsputeri, 
nefiind sigur dacă voi fi auzit. 

— Pregătiţi-vă să părăsiţi pluta! 

Valul următor mătură dinghea. Pun mîna pe ra- 
cheta cu parașuta. Trag. În rotocoale de fum și scîn- 
tei, şarpele de foc se înalţă în sus. În lumina lui văd 
peisajul spectral. Vintul îi vine însă repede de hac 
parașutei și din nou se lasă un întuneric de nepă- 
truns. Simţim totuși cum valurile devin din ce în ce 
mai mici. Pluta nu se mai lovește de fund. Încă vreo 
cîteva valuri rătăcite se prăvălesc greu peste punte 
și, în sfîrşit, prora se izbește de țărm. Coborim pe 
plaja acoperită cu milioane de pietre, dincolo de care 
se ridică pantele abrupte. 


Mai tîrziu, am fost deseori întrebat ce anume mi-a 
rămas întipărit în minte din primele clipe ale acos- 
tării. Îmi amintesc cum m-am oprit complet ameţit 
pe malul pietros, iar Fischbach încerca, aproape cu 
forţa, să tragă peste mine colacul de salvare, deoa- 
rece n-avusesem vreme să mi-l pun pînă atunci. Cu 
colacul peste umeri, am făcut primii pași, încă nesi- 
guri, pe pămîntul scandinav. Nu știu dacă din cauza 
oboselii, sau a legănării îndelungate pe mare, tot ce 
mă înconjura — pietrele, stîncile, marea şi tovarășii 
mei — se clătina ritmic. Am început să mă uit jur 
împrejur. Blocurile negre al stîncilor, care se con- 
turau posomorite în întunericul nopții, inegale, ca 
niște muchii zimţuite dădeau insulei o înfăţişare de 
planetă îndepărtată, ai cărei locuitori pieriseră fără 
urmă. 

Era miezul nopţii. Printr-o ciudată coincidenţă, am 
acostat la aceeași oră, la care, cu două săptămîni în 
urmă, părăsisem Polonia. Stăteam tăcuţi. Impresiile 
ultimelor ore erau atît de puternice, încît nici unul 
dintre noi n-avea chef de discuţie. Primul care a 
deschis vorba a fost Jerzy ; el nu-și pierdea niciodată 
buna dispoziţie : 

— Călătoria a fost minunată, cu toate că n-a lipsit 
mult ca să se termine mult mai devreme ! 

Apoi au început să vorbească toţi deodată, și s-au 
dezlănţuit impresiile și confidenţele. Uitind de pri- 
mejdia prin care trecusem nu demult, discutam 
nestingheriţi, remarcînd cu toţii că ultima etapă a 
călătoriei noastre a decurs într-un ritm prea rapid. 
În realitate, era greu de crezut că pluta izbutise să 
evite, norocoasă, zecile de stinci ce ieșeau deasupra 
apei, acostînd pe bucăţica îngustă a plajei. 

Simţeam o ușurare imensă. Expediția se încheiase ! 
Navigasem 300 de mile printr-o Baltică agitată! 
Aveam o poftă grozavă să ne întindem pe jos și să 
dormim, dar nu era timp de odihnă. Fiecare val ar 
fi putut să arunce pluta dincolo de țărm. 

Trebuia să legăm Nordul nostru cu saule, pentru 
a-l feri de distrugere. După multe căutări am găsit 
dinghea, pe care valurile o împinseseră spre țărm. 
Am încărcat-o cu saulă groasă și am pornit spre 
mare. Începea din nou lupta cu vîntul şi valurile. 
Breit și Fischbach luptau din răsputeri, dar vîntul ne 
împingea mereu înapoi. Eram la capătul puterilor, 
cînd am ajuns, în sfîrșit, la stînca de care trebuia să 
fixăm saula. Am legat de picior un capăt al saulei, 
m-am ghemuit la marginea bărcuţei de cauciuc, care, 
plină ochi cu apă era ca o albie mare, și am sărit, 
depărtîndu-mă cu toată forţa de dinghe. Mă lăsa- 
seră puterile, tot cățărîndu-mă cu mîinile și picioa- 
rele de'stîinca lunecoasă. În această clipă, s-a rosto- 
golit peste mine un val; m-am aplecat, ca să nu mă 
ducă cu el. Pînă a venit cel de-al doilea, am reușit 
să leg saula, dar acum se împotmolise cel de-al doilea 
capăt. Trebuia să mă întorc la mal, să descurce legă- 
turile de saule. 

Munca cea mai grea a fost însă la plută, şi anume 
la întinderea și legarea saulelor. Era de ajuns să alu- 
neci pe fundul pietros, ca să nimereşti drept sub buş- 
teni. Uzi pînă la piele, cufundați pînă la biîru în apă, 
am muncit pînă în zori. A fost o recompensă modestă: 
din partea noastră, pentru fidelitatea și truda dove- 
dite de pluta Nord de-a lungul raidului. 

Răsăritul soarelui a împodobit cu raze vesele ţăr- 
mul. Au dispărut. stîncile negre, spectrale şi-au apă- 
ruț pante acoperite cu iarbă verde și mușchi, deasu- 
pra cărora alunecau lin norii albi. Stîncile cenușii se 
înălțau pline de măreție. Apele de coastă înspumate 
clocoteau încă în jurul stîncilor, dar marea își pier- 
duse înfățișarea sumbră. Valurile verzi rostogoleau 
cu freamăt pietrele de pe mal. Pescărușşii, ţipînd, 
se roteau deasupra mării, care strălucea în soare. 
Insula ne saluta acum în toată splendoarea și frumu- 
sețea ei. 

Dacă a existat vreodată raiul, atunci trebuie să fi 
fost aidoma insulei Lilla Karls6. De-abia simțeam 
cu adevărat bucuria și mulţumirea: ne strîngeam 
miinile, amintindu-ne de toate clipele grele, iar pluta 
noastră iubită, infailibilă, se legăna liniştită la țărm. 

Ne așteptau o mulţime de treburi. Înainte de toate, 
trebuia să anunțăm cît mai repede în patrie, că am 
terminat cu bine raidul. Am coborit antena de pe 
catarg şi-am hotărît s-o întindem pe unul din vir- 
furile stîncoase. Încărcaţi cu saule și pari lungi, din 
care trebuia să construim stîlpul antenei, am început 
să ne cățărăm în sus. A fost o excursie foarte grea. 
Picioarele, dezobișnuite de efort, se descurcau..cu 

reu pe pantele din ce în ce mai abrupte. Cînd, în 
sfîrșit, cu chiu cu vai, am ajuns sus, cu echipamen- 
tul necesar, am fost răsplătiți de priveliștea minu- 
natului peisaj. 

Întreaga insulă este un platou acoperit de mușchi 
și arbori pitici, cu ramurile pline de fructe mici, săl- 
batice. În depărtare, spre apus, se zărește insula 
geamănă — Stora Karls6. Fixăm stilpul și legăm de 
el dipolul nostru. Apoi ne întindem pe pietrele încăl-: 
zite şi privim cum Kostka pune în funcţiune staţia de 
radio, pentru a transmite în ţară comunicatul ; după 
o clipă și-au luat zborul în direcția uscatului îndepăr- 
tat cuvintele : „Aici S.P.L.I.! Aici S.P.L.I.! Staţia 
de radio a expediție Nord, de pe insula suedeză Lilla 
Karls5...“ În cîteva cuvinte transmitem totul : acos- 
tarea fericită, înfăptuirea cu succes a scopului ur- 
mărit şi aventura dramatică a ultimei nopți. Cînd 


140 


becul de control s-a stins, gîndurile noastre, care în 
timpul comunicării alergaseră departe, în ţară, au 
revenit pe insulă. 

De pe platoul înalt l-am reperat pe T.V. 18, care 
se îndrepta spre Lilla Karls6. Am coborit spre plută, 
ca să-i înștiințăm, cu. ajutorul semnalelor fumigene, 
despre prezenţa noastră pe insulă. N-a trecut mult, 
şi trei coloane de fum de culoare purpurie se înălțau 
în văzduh înviorînd peisajul. T.V. 18 a descris un 
arc și-a început să se apropie de insulă. După citeva 
minute. pe plută au și apărut primii oaspeţi: 
frunte, căpitanul vasului T.V. 18, iar în urma lui, un 
grup mare de ziarişti. 

— How are you? 

— Very good. I am happy hat we are inu : Swedish 
land, răspund eu. 

Suedezii erau uimiţi, cum de am rămas teteri, după 
o noapte atît de cumplită. Au urmat primele cuvinte 
de salut, apoi ne-au luat în primire ziariștii și din 
nou a început fotografierea. Eram într-o dispoziție 
atît de minunată, încît nimic pe lume n-ar fi putut 
să mi-o strice. Am invitat oaspeţii să ne viziteze 
pluta, ca să se convingă singuri că am scăpat cu bine 
de furtună. Dînd din cap, au afirmat cu toţii că 
pluta noastră este miraculoasă, de vreme ce nu a 
naufragiat împreună cu echipajul. 

În timpul micului dejun, am început să discutăm 
din ce în ce mai nestingheriţi. La început, ambele 
părți întîmpinau greutăţi din cauza limbii, dar după 
cîtva timp ne-am descurcat de minune, într-o limbă 
împestriţată cu termeni din toate ţările baltice. Oas- 
peţii noștri, care erau totodată și gazdele noastre, 
s-au interesat îoarte îndeaproape de plută şi de 
întreaga expediție, au examinat cu mult interes 
pluta, echipamentul și harta pe care era marcat 
traseul expediției. Eram primii polonezi pe Lilla 
Karlsd ! Am primit numeroase cadouri, fotografiile 
luate din avion şi ziarele în care apăruseră articole 
despre călătoria noastră. Discuţiile s-au prelungit 
pînă la prînz. Căpitanul ne-a încredinţat că insula 

Lilla Karlsd este unul din colțurile cele mai îru- 
moase din Suedia, iar noi — unicii ei locuitori. 

După masă, ne-am luat rămas bun de la simpaticii 
noştri oaspeţi şi am început să hoinărim de-a lungul 
țărmului insulei. Pietrele de culoarea cretei se sfă- 
rimau sub cizmele noastre de cauciuc. Plaja era 
acoperită de lemnele aduse de furtună — scînduri, 
grinzi şi alte resturi de la vasele naufragiate. Ne-a 
uimit numărul mare de sticle, purtind gravată 
inscripția — Scottisch Whisky. Ce libațiune gro- 
zavă trebuie să fi fost, de s-au putut consuma can- 
tități atît de mari de rachiu ! De-abia mai tirziu am 
aflat că proveniența acestor sticle era mai degrabă 
tristă. ) 

Cu cîțiva ani în urmă, în apropierea insulei a 
fost prinsă o ambarcaţiune de contrabandă. Paza 
vamală a vărsat în mare conţinutul cîtorva mii de 
sticle de whisky. Dacă un observator foarte subtil 
ar îi putut să vadă ce s-a petrecut atunci în 
adîncul mării, mă îndoiesc că ar fi fost capabil 'să 
descrie bacanalele de la curtea lui Neptun, ale 
bancurilor de peşti şi ale altor creaturi marine. 
După golirea sticlelor, păzitorii intransigenţi ai Zeiţei 
Themis le-au aruncat peste bord, iar curenţii şi vîn- 
turile au purtat prada spre insulă. 

Afară de acestea am mai găsit și alte mărunțţișuri, 
aruncate la țărm de furtună. Făcînd un înconjur 
imens, am ajuns la punctul în care plaja pietroasă, 
acoperită cu mușchi, se ridică în sus. Stîncile alcătuiau 
în acest loc o mică firidă, în fața căreia străjuia o 
cruce de lemn de patru metri înălțime. Am rămas 
tăcuţi ; cu o sută de ani în urmă, poate într-o noapte 
tot atit de întunecată ca cea de aseară, pe malul 
insulei Lilla Karls6 naufragiase un vas mare. 

Trei sute de persoane, care reușiseră, datorită 
norocului, să se salveze, au _ debarcat pe pămîntul 
stincos și au început să vieţuiască pe insulă, în 
adăposturi primitive, construite din resturile vasului 
naufragiat. O soartă crudă îi urmărea însă pe acești 
oameni, salvați ca prin minune: s-a dezlănțuit o 
epidemie. Nu se știe cit timp vor fi reuşit să lupte 

acești nenorociţi, lipsiți de puteri, cu îrigul, foamea 
şi bolile. În tot cazul din întreg echipajul n-a mai 
rămas nimeni în viaţă. Lilla Karlsd nu era deci de 
loc un colț atît de fericit, cum ne apăruse nouă în 
razele soarelui de dimineaţă. 

Am pornit mai departe ; treptat plaja se îngusta, 
iar stîncile se apropiau din ce în ce mai mult de 
mare, pînă ce ne-au barat drumul. Vuind și clocotinăd, 
marea năvălea cu înverșunare peste stînci, se 
năpustea peste țărm, pentru a-l părăsi apoi după 
o clipă. | | 

Încleștarea mării cu uscatul va mai dura încă 
multă vreme, pînă ce, într-o zi, valurile vor acoperi 
și ultima bucăţică din insulă. De n-ar fi omul, cine 
știe dacă, cu vremea, n-ar avea aceeași soartă toate 
continentele globului nostru. Cît de imensă este 
puterea mării ! 

Pentru a evita stîncile care ne închideau drumul, 
am început, împreună cu Kostka, să escaladez panta 
înaltă. Fischbach și Breit au rămas jos. Mergînd 
de-a. lungul crestei acoperite cu sfărîmături de 
stîncă, am ajuns pe platou. Era o întindere mare și 
netedă, care ar fi putut foarte bine să servească ca 
teren de rugbi unor uriași. Cu privirea aţintită 
asupra platoului, care se pierdea pe fondul mării 
albastre, n-am observat cînd de după stîncile ală- 
turate a dat buzna o turmă de mufloni. 

Împingînd coarnele în semn de atac, masculii ies 
în fruntea turmii, apleacă capetele din ce în ce mai 
jos și într-o clipă atacă în direcţia noastră. Arunc 
o privire lui Kostka, care aruncă fulgerător rucsacul 
şi... o luăm la goană cît ne ţin picioarele, bătînd 
toate recordurile existente. Ne vine în ajutor Fis- 
chbach, trăgînd de cîteva ori în aer cu pistolul de 
rachete. Lumina şi zgomotul au speriat turma; 
muilonii au făcut cale întoarsă, refugiindu-se după 
stincile de unde apăruseră. Retragerea lor a fost 
plină de demnitate, neavînd nimic asemănător cu 
fuga. Pe distanţă de un kilometru, stîncile insulei 
erau invadate de mare. Am admirat aici stînci mi- 
nunate, șlefuite de mii de ani de apă, cu cele mai 

fantastice forme. Profitînd de prilej am fotografiat 
cele mai interesante fragmente. 


Şederea pe insulă mi se pare'un şir neîntrerupt 
de bucurii și de clipe de odihnă. La fiecare păs, 
întîlnim: specii; de floră necunoscute. Vegetaţia care 
acoperă . stînca, - abundă în licheni, mușchi și tufe, 

Iepuri, sălbatici şi iepuri mici. de miazănoapte se 
iugăresc, în tihnă printre pietrele împrăștiate, fără 
să dea vreo atenţie noilor veniţi. Numai șopirlele 
cenușii, cu capete. turtite, care se încălzeau liniştit 
la razele soarelui de toamnă, dispar în grabă la ve- 
derea noastră, 

Partea de nord a insulei este brăzdată de fisuri 
adînci, unele dintre ele prelungindu-se în beznă. 
Cercetînd aceşti pereţi plini de crăpături, care amin: 
au de zidurile de apărare ale unor cetăţi medie 
zale, am dat de peşteri, ale căror coridoare înguste 
răspundeau spre masivul insulei. În stînci am găsit 
cîteva schelete de păsări. Pe piciorul uneia 'din ele 
era un inel, provenind de la Institutul Arnitologic 
din Stockholm. Tot făurind planuri năstrușnice pen- 
tru următoarele zile, am coborit pe poteca îngustă, 
care șerpuia deasupra țărmului mării. Soarele înce- 
puse să se lase încet spre asfinţit, iar noi — încăr- 
cați cu minerale, lemne! şi felurite specii de vege- 
tație —' încă hoinăream, :fermecaţi de frumuseţea 
peisajului. 

Pe maălul micului golfuleţ, Breit descoperă o cutie 
de conserve, smulsă de valuri de pe puntea plutei, 
în timpul acostării. A încolţit speranţa că vom regăsi 
și restul echipamentului pierdut. După o clipă, zărim 
visla de la dinghe, o legătură de saule, precum. și 
mica mea pipă, avînd încrustat un chip de zeu in- 
dian — o amintire din ziua plecării. O pierdusem 
noaptea. în timp ce mă-ntorceam înot spre insulă, 
de la stinca de care legasem saulele. Acestea repre- 
zentîind numai o parte din obiectele pierdute, ne-am 
zis că și celelalte lucruri or fi în drum spre insulă. 
Cînd am ajuns la plută, soarele începuse să apună, 
iar stincile de coastă să se împresoare de întuneric. 

Apa scăzuse și prova plutei Nord se rezema de 
fundul stîncos. Fiind posibil ca noaptea apa să scadă 
și mai mult și să ne pomenim cu pluta înțepenită 
printre stinci, n-avem încotro, intrăm în apă şi în- 
cepem să întindem saulele, slăbite de năvala valu- 
rilor, care loveau încontinuu Nordul nostru. De ase- 
menea, batem pene ca să împiedicăm deplasarea 
plutei. Timp de patru ore muncim din greu ; în cele 
din urmă, pluta noastră este pusă la adăpost. Prima 
zi de şedere pe insula Lilla Karlsd s-a sfîrşit. După 
ce discutăm programul zilei următoare și după efec- 
tuarea măsurătorilor meteorologice şi completarea 
jurnalului de bord, putem, în fine, să ne lungim în 
sacul de dormit și să ne destindem picioarele obo- 
site. Copleșiţi de impresii adormim, visînd valuri 
verzi, pe care alunecă spre nord, în jerbe de spumă 
albă, cu vela întinsă semeț — pluta noastră. 

A doua zi, am început dis-de-dimineaţă să punem 
totul în ordine: am coborit de pe plută lăzile cu ali- 
mente, restul de vase salvate, velele, plăcile din 
policlorură de vinil și tot ce mai rămăsese din echi- 
pament. Am hotărît să ne instalăm tabăra chiar în 
locul în care acostasem, după o navigaţie de două 
săptămîni. Am proiectat o construcţie cu două încă- 
peri : una pentru echipaj și alta pentru echipament. 
Materia] de construcţie. aveam berechet ;:cît vedeai 
cu ochii, strălucea albul imaculat al scîridurilor, din 
care intenționam să înjghebăm pereţii. Velele în- 
tinse aveau să ne servească drept acoperiş, iar plaja, 
căptușită cu plăci de material plastic —! drept par- 
doseală. Am strîns repede lemnul, am bătut pilonii 
şi am întins pînza. Bucătăriei i-am acordat o atenţie 
specială : peste trei pietre plate, alcătuind o: vatră 
solidă, am așezat „grătarele“, iar deasupra lor, unica 
oală — veteran salvat din luptele grele cu valurile. 
Astfel s-a înfiripat așezarea noastră deasupra golfu- 
lui denumit de noi Golful Salvării, în memoria în- 
cheierii fericite a expediției. Am: înălțat stilpul pen- 
tru antenă, în vîrful căruia tot timpul șederii noastre 
a fluturat steagul. În portul miniatural se legănau 
două dinghe, gata oricînd să pornească în larg. Nu 

era nevoie să facem economii la baterii, așa că ra- 
dioul ne încînta tot timpul cu muzică. De-abia acum, 
cînd priveam spre mica noastră așezare, spre pluta 
care se legăna ritmic, cînd le admiram farmecul, am 
înţeles ce noroc am avut acostînd pe o insulă ne- 
populată. Aici putem să ne odihnim în voie bucurîn- 
du-ne de libertate. 

După dejun, am plecat impreună cu Breit în 
explorarea apei potabile. Rezervele noastre erau pe 
sfîrșite. La început, cercetările s-au rezumat la 
plimbări de-a lungul pantelor acoperite de pietriș. 
Cum era uşor de bănuit, acestea n-au dat, însă, re- 
zultate. Ne-am decis atunci să căutăm apa în peșteri. 
Ne-am întors la tabără după lanterne și am început 
să ne afundăm încet, în grota întunecoasă. Cu fie- 
care pas, umezeala te pătrundea și mâi mult, iar de-a 
lungul pereţilor luceau picături mici de apă. Pină la 
urmă, lumina zilei, care se strecura prin crăpătura 
intrării, a dispărut cu desăvîrşire şi ne-am afundat 
într-un întuneric de nepătruns. Lanternele măturau 
pereţii negrii, acoperiți de mușchi, care repetau 
ecoul :surd al pașilor noștri. Înaintam de-a lungul 
unui coridor, fără să ştim cît de departe ne-ar fi 
putut duce. Aerul rece și bezna care domnea aici 
făceau ca atmosfera să nu fie prea îmbietoare. Încet, 
încet, trecerea a început să se îngusteze așa de mult, 
încît de-abia mai înaintăm. Pînă la urmă, pereții au: 
barat aproape complet trecerea, formînd un mic 
tunel. Ne-am oprit și am stins lanternele a căror 
lumină. începuse să slăbească. Deodată, în tăcerea 
profundă, auzim — pic, pic, pic — era picuratul slab 
al stropilor de apă care cădeau. În același timp a 
răsunat şi glasul lui Breit: Apă! Cînd o să mă 
usuc !? 

Am aprins lanterna ; peste cămașa în pătrăţele a 
lui Breit picurau stropi strălucitori. Am pus sub 
picăturile care se prelingeau din perete recipientul 
de cauciuc şi. ne-am: îndreptat spre ieșire. 

Lumina soarelui, care ne-a întîmpinat la ieşirea 
din peșteră, mi s-a părut atît de minunată în com- 
paraţie cu palida strălucire a lanternei, încît o clipă 

am rămas cu privirea aţintită asupra mării schim- 
bătoare, asupra plutei verzi, care mi se părea că 
iradiază numai viaţă. 

În tabără se făceau pregătiri în vederea primirii 
noastre : în funcţie de rezultatul căutărilor, ne 
aștepta o omletă imensă din pesmeți rași sau... o 
bîtă, de dimensiuni nu mai puţin impunătoare. 
Omleta a fost într-adevăr minunată ; noua vatră îi 
permitea lui Jerzy să-și desfășoare din plin talen- 
tele culinare. Merita să-l fi văzut, cum se tot sucea 
și învirtea în jurul vetrei, gătit cu o tichie albă de 
bucătar și înroșit de jar. 

Apa, care se adunase din plin în timpul nopții, 
s-a dovedit neobișnuit de gustoasă. Adevărat că 
analiza indica o mare cantitate de săruri de fier, 
totuşi conţinutul lor nu depășea normele prevăzute. 
Pentru prima dată, am băut pe săturate; numai 
intervenţia lui Fischbach, care nici pe insulă nu-şi 
neglija funcţia de medic al echipajului, a putut pune 
capăt „orgiei“ noastre. 

În ziua aceea am primit vizita reprezentanţilor 
televiziunii suedeze : trei bărci cu motor au acostat 
pe malul de est al insulei. După ce ne-au salutat și 
ne-au înmînat stocul de ziare, devenit aproape tra- 
dițional, operatorii bine dispuși s-au pus pe lucru. 
Trebuia să reconstituim scena acostării noastre ; în 
zadar am protestat, explicîndu-le că aceasta s-a pe- 
trecut pe vreme de furtună, într-o beznă de nepă- 
truns. Operatorii ne-au explicat că s-au descurcat 
ei în probleme mult mai grele și ne-au asigurat că 
au la arhivă filme cu furtuni nocturne și deci să fim 
convinși că cele trăite de noi aveau să fie redate 
întru totul. Nu ne pierdusem cumpătul nici chiar în 
timpul celei mai cumplite furtuni, dar operatorii de 
televiziune ne depășeau din acest punct de vedere. 
Ca niște recruți pedepsiţi alergam în toate părțile, 
ne cățăram pe catarg, intram îmbrăcaţi în apă, pre- 
umblam de colo pînă colo staţia de radio şi regi- 
zorii noștri tot nu erau mulțumiți. După părerea lor, 
redam mult prea palid atmosfera de groază. Eram 
gata să consimt ca tovarășii mei să mă pescuiască 

din mare, apoi să mă înmorminteze de viu numai să 
se termine o dată cu acest supliciu. Dar neobosiţii 
fii ai vikingilor n-aveau de gînd să capituleze. Acest 
exercițiu a durat încă multă vreme, în timp ce apa- 
ratele de filmat ţăcăneau pe plaja sălbatică. Numai 
epuizarea rezervelor de filme a izbutit să le curme 
zelul. Cînd, în sfîrșit ne-am așezat pe o bancă de 
piatră, șeful echipei i-a spus ceva în suedeză cole- 
gului său; dacă nu mă înșel, îi mărturisea că nu 
sîntem buni pentru cariera actoricească. Fischbach, 
ca. întotdeauna cu idei năstrușnice, a făcut cu glasul 
pe jumătate o remarcă: 

— Dar ce-ar fi! fost... „dacă veneau cu mai multe 
filme !? 

“La plecare, operatorii ne-au încredinţat că tele- 
viziunea suedeză ne va mai face o vizită. Acum îmi 
era tot una. 

— Numai nu uitaţi să luaţi mai multe filme — 
le-am aruncat eu. 

Încă mai urmăream cu privirea bărcile cu motor 
care se îndepărtau, cînd am auzit prin radio che- 
marea lui T.V. 18. Basul puternic al căpitanului ne 
anunţa : „Hello boys you have to go to Visby“. Am 
aflat că autoritățile Gotlandului vor să ne cunoască. 
Spre norocul nostru, reușisem să ne aducem hainele 
într-o stare oarecum prezentabilă. Ne dezobișnuisem 
de viața de lume! Zilele petrecute pe pluta primi- 
tivă în mijlocul apei nesfirșite, popasul pe insula 
nepopulată ne-au făcut să păşim spre mica șalupă — 
care trebuia să ne ducă spre T.V. 18, ancorat ceva 
mai departe — fără un entuziasm prea pronunțat. 
Vrînăd să se revanșeze. pentru primirea pe care i-o 
făcusem în prima zi a sosirii noastre pe insulă, că- 
pitanul ne-a invitat în sufrageria vasului, unde pe 
o masă, acoperită cu o pînză albă, străluceau taci- 
murile de nichel. Luînd loc în jurul ei am observat 
cîteva obiecte, după părerea noastră, inutile — ca 
furculițe şi şerveţele. Căpitanul s-a scuzat pentru o 
clipă și a ieșit să dea comanda de pornire. Prin 
construcția de metal a trecut un fior uşor și vasul 
a luat-o încet din loc. 


148 


Dejunul a fost minunat; cel mai mult mirâ plăcut 
nu sucul de portocale, nici peştele excelent ipregătit, 
nici diferitele specialităţi de carne, ci piined cea de 
toate zilele, după care tînjeam de atita vreme. Toc- 
mâi terminasem de discutat cu căpitanul, cînd vasul 
s-a apropiat de portul pescăresc Klintehamn. 

De pe mal ne priveau fețele pescarilor, trăgînd 
liniștiți din pipe scurte. Vase mari cu pînze, cu cite 
trei catarge, acoperind orizontul cu pinza de păian- 
jen a greementului lor, așteptau ancorate în micul 
bazin portuar. Încă nu reușisem să cuprindem totul 
cu privirea, cînd s-au apropiat două mașini mari, 
negre, şi doi gentlemeni, îmbrăcaţi în costume de 
culoare închisă, ne-au invitat să luăm loc în maşină. 
După ce portierele au fost închise, am pornit cu o 
viteză vertiginoasă, de parcă Klintehamn era ame- 
ninţat şă dispară. Zadarnic am încercat să legăm o 
conversaţie ; din păcate, nimic nu ne-a fost de folos, 
nici chiar limba germană, cu care — după cum fu- 
sesem informaţi — puteai să te „înţelegi“ cu orice 
suedez. La toate întrebările noastre, conducătorul 
mașinii ne răspundea cu un surîs dezarmant. În scurt 
timp, maşina a apucat-o pe o şosea largă de beton, 
împărţită în două zone de o dungă galbenă-neagră. 
Foarte mirat, am observat că mașina ţine partea 
stîngă şi că viteza ei creşte cu o rapiditate nelinişti- 
toare. Obişnuiţi cu viteza mică a plutei noastre, nu 
sintem de loc încîntaţi. Prin geam văd cum cea 
de-a doua mașină încearcă ușor să ne depășească. 
Nu sînt un pastonat al curselor automobilistice, mai 
ales cînd ţin partea stîngă. De aceea, cînd acul kilo- 
metrajului depășește fulgerător cifra 140, bat cu 
degetul în geamul cadranului. Faţa surîzătoare a 
conducătorului își pierde imediat înfățișarea voioasă, 
el nu îngăduie nimănui să-şi bată joc de mașina lui, 
căci posibilitățile ei sînt cu mult mai mari. Clipește 
ușor din ochi, se înalță puţin deasupra volanului și 
ambalează motorul. Îi explic, în limba polonă, că 
n-am trecut marea cu pluta ca să-mi zdrobesc capul 
de primul pom. Mă uit la Breit, arătîndu-i cu un 
gest semnificativ cerul. 

— Fie ce o fi — îmi răspunde el resemnat, aprin- 
zîindu-și o ţigare. 

+ Cînd, la întoarcerea în țară, am fost întrebat ce 
m-a surprins cel mai mult în Suedia, am răspuns, 
fără să ezit : Drumul încheiat cu bine pînă la Visby. 

În capitala Gotlandului, am fost salutaţi de repre- 
zentantul organelor locale. În decursul discuţiei, 
ne-a comunicat: că sînt foarte încîntaţi că am ales 
ca ţintă a expediţief Suedia. Am fost întrebaţi, cu 
o grijă sinceră, despre sănătate, despre rezervele de 
alimente etc. Ni s-a propus să ne mutăm în oraș; 
i-am mulțumit, rugîndu-l să ne permită să răminem 
mai departe pe irisulă. Cum gazdele noastre au in- 
sistat să vizităm Gotlandul, am primit cu plăcere. A 
trebuit să povestim în amănunt toate aventurile prin 
care am trecut. Cînd am ajuns la momentul acostă- 
rii, asistența noastră nu izbutea să se dumirească 
cum de am reușit să ajungem cu bine pe insulă. 

În cele din urmă discuţia s-a mutat asupra plutei. 
Am aflat că vasele suedeze sînt dotate cu plute mici, 
care se umflă automat în momentul cînd sînt arun- 
cate pe apă, acestea fiind mai sigure decît șalupele. 
Am fost puternic impresionat, cînd mi s-a comunicat 
că şi astăzi încă, se mai pomenește de plutele, utili- 
zate altădată pe Baltica, pentru transportul mărfu- 
rilor și chiar al animalelor. Mi-am amintit cum, în 
decursul unei discuţii, la una din redacţiile noastre, 
mi-au fost respinse ipotezele mele, destul de timide, 
că şi pe Baltica se naviga o dată cu pluta. Cîteva 
zile mai tîrziu avea să apară — cu frilejul raidului 
nostru — un articol în care se trata pe larg istoria 
plutăritului pe Baltica. Discuţiile pe teme maritime 
s-au prelungit pînă seara tirziu. Nu mai eram sin- 
guri, redacţia ziarului Gotlănmingen se angajase să 
ne ia sub ocrotirea ei, pe toată durata șederii noas- 
tre în Suedia. Umul din redactori avea să se ocupe 
personal de noi. 

Cu toată ora înaintată din noapte, orașul era inun- 
dat de lumina neoanelor colorate, sunete antrenante 
de jaz veneau din numeroase localuri, vitrinele bo- 

gate erau splendid aranjate, iar mașinile se pierdeau 
într-o viteză nebună. 

În timpul şederii noastre la Visby am vizitat 
orașul și am făcut o serie de vizite oficiale. Suedezii, 
extrem de ospitalieri, și-au dat toată silința ca să 
ne destindem după oboseala expediției. Petreceam 
ore întregi într-una din cele mai elegante biblioteci, 
răsfoind periodicele și depănînd amintiri. Ne uitam 
prin ziarele care publicașeră fotografiile plutei și 
articolele despre raidul nostru. Serile le petreceam 
la cinematografele panoramice sau la televizor. 
Ne-am simţit foarte bine şi la clubul tineretului, 
unde ascultam muzica oferită în. orice moment de 
automate, ca să facem puţină variaţie. 

Încetul cu încetul, însă, a început.să ni se facă 
dor de libertate ; luminile cele mai minunate nu 
puteau să rivalizeze cu spectacoiul aurorei boreale, 
iar strălucirea neoanelor de reclamă ni se părea 
fadă, în comparaţie cu apusul soarelui privit de pe 
platou. De aceea ne-am simţit în elementul nostru, 
cîhd am auzit din nou scîrțiind sub picioare plaja 
acoperită cu pietre. 


Eram numai trei. Breit rămăsese pe uscat: tre- 
buia să scrie cîteva reportaje și să facă o călătorie 
cu avionul deasupra teritoriului Gotlandului. Ne-am 
dus imediat să vedem ce face pluta. Am găsit-o în- 
singurată ; părea că în căutare de societate s-a ghe- 
muit lîngă malul stîncos. : 

Vînturile puternice de miazănoapte aduseseră. 
multe pagube taberei noastre; unele din obiectele 
luate de vînt le-am găsit la o sută de metri depăr- 
tare. Vremea se înrăutăţise, față de primele zile ale 
şederii noastre pe Lilla Karls6. Din cînd în cînd 
cădea o ploaie măruntă, iar vîntul aţița focul din 
vatra noastră, făcîndu-l să ia proporţii nemaivăzute. 

Într-o bună zi, ne-a venit ideea să înotăm sub 
apă, în apropierea țărmului insulei. Am luat pe ne- 
răsuflate micul dejun, am umflat dinghea galbenă 
și am încărcat-o cu echipamentul. necesar. Săltînd 
caraghios pe valurile mici, plutim de-a lungul ma- 

lului ; spre norocul nostru, cerul este senin, iar 
vizibilitatea bună, Aplecîndu-ne peste bord, ne cu- 
fundăm fețele în apa rece. Vedem conturîndu-se 
clar pe fund fragmente de stinci de culoare închisă, 
acoperite cu alge. Vislim încet, pentru a evita stin- 
cile. Apa verde mişună de bancuri sprintene de pești- 
șori argintii, care se apropie neîncrezătoare de 
dinghe, gata în orice clipă s-o ia la fugă. Fundul 
fuge încet în jos; sîntem la o distanță de o sută 
de metri de insulă, cînd țărmul acesteia începe să 
se șteargă. La o adincime egală cu înălțimea stilpu- 
lui nostru pentru antenă, observăm sub noi un canal 
întunecos, care duce oblic spre -insulă. Niciodată 
n-am întîlnit pînă acum modificări de adîncime atit 
de violente. Kostka își pune masca și dînd din labe 
se afundă ; dacă va observa ceva interesant vom 
arunca aici mica ancoră. După o clipă, la suprafaţă 
apare un nor perlat de aer și-l vedem pe Kostka 
ivindu-se cu două sticle în mină, aidoma acelora 
aruncate la mal. După spusa lui într-o adîncitură de 
pe îundul mării ar fi zeci de astfel de sticle. Kostka 
se mai afundă de cîteva ori, ca să scoată la supra- 
faţă cîteva sticle cu forme frumoase. Sîntem cu toţii 
de părere că vameșii, care goliseră sticlele de con- 
ținut, erau oameni i lipsiţi complet de spirit de pre- 
vedere. ă 

Cercetările noastre au ţinut pină la amiază. Fie- 
care s-a afundat de cel puţin zece ori, așa că eram 
destul de zgribuliți. Ne-am lăsat purtaţi de valurile 
line pînă la țărm, unde ne-am apucat să pregătim 
dejunul. 

Plonjatul sub apă numai cu masca, cu respiraţia 
reținută, nu era nici ușor, nici comod. Nevoia im- 
perioasă de a ieși mereu la suprafață pentru o re- 
zervă nouă de aer era foarte supărătoare, totuși 
ne-am hotărît să continuăm căutările. 

Cercetind fundul metru cu metru, am plonjat sub 
apă atît de mult, încît începuseră să ne doară ure- 
chile. Am găsit sute de sticle, scînduri scufundate, 
resturi de plase pescăreşti, dar n-am izbutit să dăm 
de urma vasului. Cum se întîmplă adesea, am sco- 

tocit suprafaţa întinsă, în timp ce obiectul căutat 
era chiar sub nasul nostru. 

Înotînd în apa diabolic de rece, în după amiaza 
însorită de septembrie am zărit deodată, în apropie- 
rea insulei, contururile de culoare închisă ale nervu- 
rilor şi ale carlingii groase. În jur, numai mormane 
de grinzi şi scînduri rupte, acoperite cu scoici și cu 
benzi lungi de alge. Ne-am lăsat repede la fund, care 
atingea în acest loc o adincime de cinci metri. Spri- 
jinindu-mă cu o mînă de lemnul tare ca piatra, pri- 
veam scheletul vasului. Bărbi dese de alge unduiau 
alene, somnoroase, într-o liniște totală. Kostka și 
Fischbach — aplecaţi — culegeau niște obiecte mă- 
runte. Nu știam dacă era ceva neînsemnat sau niște 
midii, cu care aveam să ne ospătăm la dejun. În 
clipa aceea orice lucru era lipsit de importanţă pen- 
tru mine. M-am apropiat de prora, ale cărei resturi 
se odihneau pe pietre. Am mai apucat să zăresc 
contururile căptușelii bordului și... a trebuit să revin 
la suprafaţă. Între timp, dinghea reușise să se de- 
părteze, așa că trebuia să ne apucăm de vislit. 
Întins pe fundul de cauciuc al bărcii, mă uitam la o 
bucată de scîndură ruptă din epavă. Era atît de 
dură și de înnegrită, încît nu mai aducea de loc a 
lemn. 

Tot plonjind sub apă, ne-am familiarizat cu epava 
de douăzeci de metri. Interiorul ei era complet gol ; 
chiar dacă odinioară s-o fi găsit ceva acolo, totul 
fusese luat de curenții de apă. Priveam cu atenţie 
elementele vasului, vrind să-i reconstituim tipul. 
Într-un desiş de vareh, am dat peste ancoră, foarte 
bine păstrată, cîntărind circa două sute de kilograme. 
Unul din braţe era prea puternic încovoiat: poate 
că acesta cunoştea cauza tragediei! 

Plonjatul devenise pentru noi o obișnuinţă ; nici 
apa din ce în ce mai rece nu ne putea împiedica să 
renunțăm la curiozităţile care ne așteptau sub apă. 
Eram nerăbdători să vină Breit, nutrind speranţa 
deschisă — că se va ocupa de pregătitul mesei, lăsîn- 
du-ne mai mult răgaz pentru cercetarea întinderilor 
submarine. Regretam mult că nu luasem cu noi apa- 

rate de scafandru ușoare, cu care puteam rămine 
sub apă un timp nelimitat! Tot discutind asupra 
posibilităţii prelungirii şederii sub apă, ne-a venit 
o idee, care pe moment ni s-a părut minunată: să 
ținem legătura cu suprafaţa prin intermediul unui 
furtun de cauciuc, pentru a putea astfel respira sub 
apă, ţinînd în gură capătul furtunului. Cum n-aveam 
la îndemînă un furtun suficient de lung, am intrat 
în legătură cu Visby prin radio și l-am rugat pe 
Breit să ne cumpere vreo opt metri de furtun de 
cauciuc. 

Cînd am ieşit în întîmpinarea bărcii cu motor, care 
ni-l aducea înapoi pe ziaristul nostru, ne smulgeam 
unul altuia binoclul din mină, căutînd să zărim roto- 
colul de cauciuc. În sfîrșit barca cu motor s-a apro- 
piat de țărm și Breit a coborit pe uscat. 

— Furtunul!! Ai cumpărat furtunul? îl între- 
băm noi, nerăbdători. 

— Cu părere de rău, trebuie să vă aduc la cunoș- 
tinţă că în tot Gotlândul nu există nici urmă de 
furtun — răspunse Breit, dînd din umeri. Dar, în 
definitiv, continuă el, ce nevoie aveţi de furtun? 
Nu vă e bine? 

Cum însă. suridea șiret, ne repezim la rucsacul lui, 
din care scoatem un tub minunat, flexibil, de gro- 
simea unui deget. Strîngem furtunul şi-l ducem în 
barcă, dăm din cap către Breit în semn de rămas 
bun şi ne îndreptăm spre apa adîncă. Kostka «e 
primul care introduce muștiucul provizoriu în gură, 
apoi se depărtează de marginea bărcii și se afundă. 
În apa transparentă, îl văd cum începe deodată să 
se zbată, luptîndu-se să iasă cu orice preţ la supra- 
față. Întindem mîinile şi-i ajutăm să se urce în 
dinghe. Scuipînd apă și trăgîndu-și jos masca, gesti- 
culează și încearcă să ne explice ceva, dar vorbește 
atit de neclar, încît nu-i chip să-l putem înţelege. 
Nerăbdător, îi smulg din mînă capătul furtunului, îl 
string în dinţi și sar în apă. Simt o durere puter- 
nică în buze, în timp ce o forță necunoscută îmi 
trage limba spre tub. Apuc cu ambele miîini fur- 
tunul, încercînd să-l smulg din gură. Fără să-mi 

dau seama de cauza fenomenului neașteptat, ină 
preocupă un singur lucru: să înlătur cu orice preţ 
furtunul, înainte de a mă fi absorbit în interiorul 
lui, împreună cu labele și masca. Sufocîndu-mă, mă 
zbat din răsputeri, dar gura furtunului aderă atit 
de puternic la buzele mele, încît mai degrabă mi-aș 
putea rupe gîtul, decît să smulg gura din jurul tubu- 
lui. Timpul stă pe loc. În jur se răspîndește sunetul 
disperat al clopotelor. Instinctiv, caut la briu cuțitul. 
Apoi simt cum mă ridic în sus, tras de furtunul de 
cauciuc. 

Adus la suprafață, mi-am revenit repede. Am 
constatat cu bucurie că limba se află la locul «ei, iar 
buzele, cu toate că se umflaseră serios, puteau totuși, 
cu chiu cu vai, să se miște. În primul moment, 
nu-mi venea să cred că toată aventura durase numai 
cîteva secunde. 

— Ştiu ce s-a întîmplat, am murmurat eu deodată, 
schimonosindu-mă îngrozitor. 

—. Ştim şi noi, mi-au răspuns tovarășii mei. 

Totul ni se părea acum surprinzător de simplu. 
În timpul cutundării în apă, presiunea acesteia 
crește încontinuu. La o adincime de cinci metri, pre- 
siunea se mărește cu o jumătate de atmosferă. Dacă 
cel care se găsește sub această presiune vine în 
contact cu suprafaţa, unde presiunea este normală, 
prin intermediul unui furtun de cauciuc, acela va 
avea impresia că ţine în gură conducta unei pompe 
aspiratoare. 

De-abia după cîteva luni, am aflat că astfel de 
experiențe se soldau cu accidente mortale. 

În ziua următoare, vremea s-a înrăutățit complet. 
A început să toarne dis-de-dimineaţă fără întreru- 
pere și să se lase ceaţă. Prin acoperişul adăpostului 
nostru începuse să treacă apa. Stăteam ca niște 
motani sub duș, plictisindu-ne de moarte. Ne-am 
amintit de zilele ploioase din timpul raidului ; lip- 
sea numai legănarea plutei, ca să avem impresia 
că sintem pe mare. Dac-am auzi prin preajmă și 
scîrțiitul catargului și geamătul surd al sarturilor, 
iluzia ar fi completă. Totuși toate acestea aparțineau 

trecutului ; nici unul dintre noi nu voia s-o recu- 
noască cu voce tare,.dar știam cu toţii că se apropie 
sfîrşitul expediției. Deocamdată trăim încă într-un 
ritm normal, caracteristic taberei noastre. 

'Toemai discutam proiectul unei expediții în direc- 
ţia stîncilor, cînd am auzit zgomote de pași. Nici 
n-am reușit să ieșim afară, că, în faţa intrării joase 
a casei noastre, au și apărut doi marinari de pe 
vasul T.V. 18, uzi leoarcă. Neputind să stabilească 
legătura cu noi prin radio, veniseră să vadă cum ne 
simțim pe. insulă. 


DESPĂRȚIREA 


Ultimele plonjări sub apă. Pe stinci. Fur- 
tuna. Se apropie Notec. Rămas bun. Prin- 
tre qi noștri. Plecarea. 


A 


DD ups ce apa a fost cercetată cu de-amănuntul și 
formele ei macabre au încetat să ne mai intereseze, 
am zărit, în decursul uneia din plonjările sub apă, 
niște pietre, curios de regulate, risipite pe fundul 
solid, stîncos. După ce-am ieșit la suprafaţă, le-am, 
înminat lui Fischbach. Priveam cu satisfacţie faţa 
lui plină de uimire. Cred că oricine ar fi mirat, dacă 
ar vedea în faţa lui o fiinţă cu labe, şiroind de apă, 
care îi înminează două ciuperci, scoase atunci din 
fundul mării. Aceste ciuperci creșteau cu mulţi ani 
înainte de construirea primei plute. Pietrificate, da- 
tînd de mii de ani, reprezentau acum obiectul uimirii 
noastre. 

De atunci, pescuitul fosilelor pietrificate a devenit 
pasiunea mea. Pe fundul mării şi pe plaja din apro- 
pierea malului, am găsit zeci de astfel de exemplare, 
care de care mai felurite. Colecţiile mele s-au îm- 
bogăţit cu resturi de fosile ale unor animale pre- 
istorice, cu plăci lungi, rotunde, acoperite cu inele 
simetrice, ca niște sculpturi, cu amprente de pești 
în piatră, cu scoici, cu tulpine şi frunze de diferite 
plante, precum și cu multe alte exemplare. În 
această. privinţă, rezervele insulei Lilla Karlso pă- 
reau nesfîrșite. Am întîlnit, de asemenea, foarte in- 
teresante exemplare de minerale, care, supuse ana- 
lizei, au dovedit un conţinut bogat în fier. 

Cel mai frecvent, se întîlneau hematitele. Nu lip- 
seau, însă, nici minerale cu structură cristalină, 
structurate uneori nemaipomenit de frumos. Am 
găsit, de asemenea, cristale transparente, lipite de 
stînci ; multe din ele aveau un colorit splendid, de 
peruzea. 

Plonjind sub apă, am întîlnit deseori peşti ; erau 
însă foarte vigilenţi, așa că n-am reușit niciodată să 
ne apropiem prea mult de ei. Cîteodată, în golfule- 
țele stincoase, pătrundeau bancuri mici de pești, 
căutîndu-și hrana în vegetaţia de coastă ; încercam 
atunci să le barez ieşirea cu o plasă cîrpită, dar 
reușeau întotdeauna să găsească, o cit de mică por- 
tiţă şi să se strecoare spre libertate. Numai o pură 
întîmplare ne-a determinat să consacrăm peştilor o 
atenție mai mare. 

Ne bălăceam într-unul din sutele de goltuleţe. 
Cizmele de cauciuc, pline cu apă, plescăiau ritmic. 
Din cînd în cînd, vreunul dintre noi se apleca pen- 
tru a scoate afară un exemplar mai interesant. Pie- 
tricele șlefuite, scoici şi tulpine de plante luau 
calea traistelor atîrnate de brîu. Deodată, am obser- 
vat cum de pe fund se desprind cîteva obiecte plate 
ca niște farfurioare și se îndreaptă în mare viteză 
spre adiîncuri. Auzisem multe despre „talerele zbu- 
rătoare“, dar nici unul dintre noi nu știa ceva despre 
activitatea lor submarină. De-abia după cîteva obser- 
vaţii, ne-am lămurit că aceste misterioase rondele 
erau pur și simplu calcani. Calcanul, stînd pe fundul 
mării, îi împrumută culoarea. În felul acesta își ca- 
muflează prezența, apărîndu-se de dușmani. Am 
încercat să prindem calcanul cu niște sulițe impro- 
vizate și cu arma noastră de apă, dar culoarea lor 
protectoare și viteza s-au dovedit arme deosebit de 
eficace. Ne-am luat însă revanșa pentru primele 
insuccese, pescuindu- i cu undiţa. Îmi amintesc că 
odată, pescuind singur pe o stîncă, am prins cîteva 
zeci de calcani într-o singură după-amiază. ' 

În timpul șederii noastre pe insulă, n-a existat nici 
măcar o singură clipă în care să ne fi putut plinge 
de o soartă vitregă. Chiar în zilele cu ploi reci, de 

toamnă, găseam cu ce să ne omorim vremea: ne 
puneam în ordine notițele, reparam echipamentul 
sau citeam. Trăiam astfel, de parcă ar fi trebuit să 
rămînem aici toată viața. Se apropia însă iarna; cu 
toate că era încă departe, începuse să ne dea pri- 
mele semne. Zorile erau atît de reci, încît dimineaţa, 
cînd ieșeam din sacul de dormit, trebuia să alergăm 
în jurul taberei, pentru a face încălzirea. 


Conform hotărîrii organelor noastre diplomatice, 
trebuia să ne întoarcem în țară pe puntea vasului 
Notec. Ne-am decis să petrecem ultimele zile, luînd 
fotografii şi explorînd partea de nord-est a insulei, 
acoperită de stînci calcaroase. Încărcaţi cu saule, cu 
aparate fotografice, ne aburcam cu pași mari pe 
stîinci. Stîncile nu erau înalte, însă ascensiunea pe 
ele era dificilă. Ne-am întîlnit aici cu unii dintre 
locuitorii insulei, -despre a căror existenţă n-avu- 
sesem știre pînă atunci. Într-unul din pereţii stîn- 
coşi, am observat un stol de păsări negre mari, 
care-și întindeau spre noi gîturile lungi, croncănind 
gălăgios. Cînd și-au luat zborul, am rămas surprinși 
de dimensiunile aripilor: erau atît de mari, încit 
atingeau un metru și jumătate. Aceste păsări necu- 
noscute se hrăneau cu pești; numeroasele schelete 
și oase pe care le-am găsit sub stîincă constituiau o 
dovadă. Nici vorbă să putem ajunge pînă la cuiburi: 
stîncile calcaroase erau foarte abrupte, iar păsările 
— foarte vigilente. Am luat deci cîteva imagini cu 
păsările răpitoare, regretînd că nu le-am putut vedea 
mai de aproape. Aceasta a fost ultima noastră esca- 
padă pe insulă. 

Trebuia să ne pregătim de întoarcere. Am început 
să ambalăm în lăzi modesta noastră avere. Am dis- 
trus stilpul pentru antenă, ștergînd astfel orice urmă 
a popasului nostru pe insulă. Eram gata de plecare. 

Noaptea s-a dezlănţuit furtuna ; valurile furioase 
izbeau ţărmul, făcînd să răsune insula de bubuitul 
lor surd. Ziua, furtuna s-a mai potolit puţin, dar 
marea continua să fie agitată. Am fost înștiinţați 
că vasul Notec va întîrzia, din cauza vremii nefa- 

vorabile. Cu toate acestea, l-am așteptat toată dimi- 
neaţa, ţinînd sub observaţie, de pe platou, partea 
de nord a orizontului. 

La ora cincisprezece, am observat un vas îndrep- 
tîindu-se spre noi: era T.V. 18, care se întorcea din 
recunoașterile zilnice. În scurt timp, apăru totuşi şi 
Note. În comparaţie cu vasul de mic tonaj T.V. 18, 
Note părea imens ; plutind lin, se apropia de insulă. 
De pe mal am văzut cum a fost lansată o șalupă, 
care a luat-o în direcția noastră. Gesticulind din 
Miîini, i-am arătat locul de acostare. 

Sintem din nou printre ai noștri. Din toate păr- 
țile, întrebări afectuoase, pline de grijă ; fraţii noștri 
marinari ne strîng mîinile şi ne ajută să ne îmbar- 
căm pe șalupă. Mulţi dintre ei au citit în presă 
despre expediția noastră ; toți au de întrebat cite 
ceva. Se pune în mișcare motorul; legănîndu-ne, 
spintecăm apa spre Notec, pe care și fuseseră aprinse 
luminile. Cînd am ajuns pe bord, pe punte se afla 
înşirat tot echipajul. Ne căţărăm pe scară în sus și... 
sîntem pe vas. Căpitanul ne. conduce spre cabina 
lui, unde are loc primirea oficială. Auzim în jurul 
nostru limba polonă, iar ospitalitatea, un lucru de 
miîndrie pentru orice căpitan, ne face să ne simţim 
ca acasă la noi. 

Întinşi: în fotolii .comode, ne povestim aventurile, 
glumind şi rizind vesel. Ne face plăcere să auzim 
că raidul nostru a fost apreciat de bătrinii lupi de 
mare. Toţi se interesează de planurile noastre de 
viltor. Cum ne-au mai rămas o mulțime de filme, 
ne fotografiem împreună ; cu toate că este tîrziu, 
vizităm vasul, strălucind de o curăţenie exemplară. 
Pe puntea căpitanului admirăm cîteva amenajări 
foarte moderne, care reprezintă mîndria echipajului. 
După ce luăm cina în mijlocul marinarilor, ne în- 
dreptăm spre mica cabină a radiooperatorului, pen- 
tru a lua legătura cu ţara. Deasupra apelor nesfîrșite 
se transmite din nou raportul echipajului expediției 
Nord, de data aceasta — ultimul. Căpitanul ne re- 
mite instrucţiunile consulatului nostru: trebuie să 
aducem cu Notec întregul echipament, pluta urmînd 

să fie îmbarcată pe primul vas care se va îndrepta 
spre ţară. A 

A doua zi, am început să transportăm echipamen- 
tul spre malul golfuleţului, de unde trebuia să-l 
ridice o barcă cu motor. În: sfîrşit, tot bagajul a fost 
adus pe plâtou. L-am purtat pe rînd în spinare și, 
înotind printre tufe, l-am cărat de partea cealaltă a 
nisipului: — pe.țărmul golfuleţului. Cînd am încăr- 
cat ultima ladă pe șalupă, căzuse amurgul. Valurile 
murmurau, rostogolindu- se peste plaja pietroasă, iar 
vîntul se lamenta printre stîncile de pe coastă. 

Ne-am îndreptat către: Golful Salvării. În tăcere, 
am păşit pe'puntea plutei, legăriată de rostogolirea 
ritmică a valurilor. Apa clipocea liniștit printre 
buşteni. Rezemat de catarg, contemplam valurile. de 
coastă. Știam că și tovarășii mei trec, în această 
clipă, prin aceleași simţăminte ca şi mine, căci: Nord 
nu reprezenta. pentru noi. doar prima plută. care 
reușise să navigheze în condiţii atît de vitrege, ci 
și opera rhîinilor noastre. 

Amurgul cobora repede ; contururile pereților ma- 
sivi ai insulei Lilla Karlsă se desenau din ce în ce 
mai clar în înserarea -crescîndă, Trebuia să ne în- 
toarcem la şalupa care ne aştepta. Încet, cu părere 
de rău, tovarășii mei au coborit de pe plută. i 

Am rămas singur. Se înnegurase de-a binelea. 
Stînd așa, pe puntea legănindă a plutei, mi se părea 
că navighez din nou în largul mării. Nu era mult, 
de cînd albul velelor, umflate.de vintul de apus, 
strălucea deasupra acoperișului cabinei noastre.: Va- 
lurile reci se rostogoleau peste punte, -balansînd 
puternic pluta. Cu mîna pe timona cîrmei, pluteam 
spre nord. Pe cer strălucea Steaua Polară. Spre ea 
se îndrepta prova plutei Nord. 

Da, nu era demult. 

În cele din urmă amicoborit și eu pe uscat. 


Leba, ianuarie 1958.: : 


A 

IL» timpul raidului, pluta Nord a parcurs circa trei 
sute de mile marine, atingînd 57" 15' N. Ipoteza mea 
cu privire lg posibilitatea construirii unei plute ca- 
pabilă să navigheze independent de direcţia vînturi- 
lor și a curenților fusese demonstrată; în pofida 
condiţiilor atmosferice neobișnuit de grele — ploi, 
ceaţă rece şi vînturi mereu schimbătoare — Nord 
şi-a urmat cursul ales. Nici o plută nu ajunsese încă 
atît de departe spre nord. S-a dovedit, totodată, că 
o plută reprezintă un mijloc ideal de navigaţie; cu 
toate dimensiunile ei mici, este de un mare randa- 
ment, iar posibilitatea ei de plutire este superioară 
șalupelor de salvare ; cel mai mare avantaj al aces- 
teia constă în faptul că nu se scufundă. 

Staţia noastră de radio în miniatură, tip R.B.M.-1, 
a intrat în legătură nu numai cu baza expediției din 
Leba, ci şi cu multe alte staţii de coastă din Polonia 
și alte ţări. | 

În decursul raidului, am efectuat măsurători și 
observaţii în legătură cu domeniul medicinei mari- 
time, radiocomunicaţiei, radionavigaţiei, precum şi 
al meteorologiei. Am verificat noul echipament de 
salvare, în special cel fabricat din mase plastice 
(policlorură de vinil). În afară de acestea, am efec- 
tuat unele observații, mai puţin însemnate, privi- 
toare la domeniul biologiei și al mineralogiei. 

Raidul nostru a fost precedat de o perioadă de 
muncă obositoare. Am descris-o pentru ca tinerii 
entuziaşti să ştie că, în toate expedițiile de acest fel, 
îi aşteaptă înainte de toate munca. Pentru romantism 
şi aventură rămîne, credeţi-mă, foarte puțin timp. 

Acum expediţia noastră s-a încheiat, echipajul se 
odihnește și proiectează următoarea expediţie. În 
numele lui, mulțumesc tuturor acelora care ne-au 
acordat sprijin tehnic şi material, care ne-au ajutat 
cu mâinile lor în timpul pregătirilor, 'care ne-au în- 
țeles şi ne-au încurajat cu un cuvînt bun în momen- 
tele grele, tuturor celor care au avut încredere în 
victoria noastră. 


A. URBANCZYK 


Alura vasului 


Ancora 

de: îurțună 
Armarea 
Babord 
Balustrada 


Bompres 


Bord 
Carlinga 


Catamaran 
Cheie 


Cod 

poziţia unui vas cu pinze în miş- 
care faţă de vint. 
un fel de ancoră plutitoare. 


dotarea navei cu arboradă și 


greement, montarea și ajustarea ei. 
Partea stingă a unei năve pri- 
vind spre partea dinainte: a va- 
sului. 

bară în jurul punţii unui vas. 
mic catarg orizontal sau oblic, 
fixat la prova vasului, care ser- 
vește pentru întinderea greemen- 
tului și a velaturii, precum și la 
menținerea echilibrului. 

partea laterală a vasului. 
element constructiv principal al 
vasului — piesă de legătură lon- 
gitudinală, centrală, care leagă di- 
ferite părţi ale unui vas. 
ambarcațiune cu .visle și pinze, 
răspîndită pe coasta asiatică a 
Oceanului Indian. 

partea metalică a velaturii, care 
serveşte la învergarea velelor tri- 
unghiulare pe strai. 

sistem de semne convenționale, 
pentru a se putea înțelege la dis- 
tanță, după o cheie stabilită. 


Deriva 


Derivor 


Dinghe 
Dipol 
Foc 


Funga 


Foc triunghiular 


Genuafioc 


Ghidul 


Grandee 
Greement 


Manşon 
Parima 


Patarasina 


. 
L 


— devierea vasului de la direcția lui 


de deplasare, sub acțiunea vîntu- 
lui şi a valului. 

chilă mobilă care mărește stabi- 
litatea vasului și acționează îm- 
potriva derivei. 

barcă de salvare din cauciuc. 
antenă scurtă de emisie-recepţie. 
vela principală pe stilpul din 
provă. - i, 
saula greementului mobil, care: 
serveşte la. ridicarea velelor și 
a unei părți a arboradei. 


— velă triunghiulară din provă, ri- 


dicată pe straiul legat de bom- 
pres. | 
velă triunghiulară, cu curbură 
mare. 

vergă mobilă orizontală, de care 
este fixată grandeea inferioară 
a velei. 

muchia velei. 


totalitatea saulelor şi  sfilatelor 
care susțin velatura unui vas; 
greementul fix — saulele care 
servesc la fixarea și legarea în 
poziţia corespunzătoare a verge- 
lor cațargului ; greementul mobil 
— saulele care servesc la ridi- 
carea, „coborirea și la manevrarea 
velaturii. 

apărătoare -metalică care fereşte 
saula de uzură, situată de obicei 
ia “inelul saulei. 

cablu (metalic sau vegetal) care 
servește la legarea vasului de 
coastă. | 

cablul de 'oţel, făcind parte din 
greementul fix, care pleacă de la 
partea superioară a catargului în 

Pilotul mărilor: 


Prora 
Pupa 
Relevmenti 


Rodantă 


Sacheti 
Sarturi 


Saula 


Schiper 


Sextanti 


Strai 


Strai-proră 


Terţarolare 


direcția pupei, în linie simetrică 
cu vasul, 

(aici) publicaţie pentru naviga- 
tori, în mai multe volume, care 
cuprinde descrierea oceanelor şi 
mărilor, precum şi a coastelor 
care le înconjoară de pe întreg 
globul pămintesc. 

partea de dinainte a unei nave. 


partea din spate a vasului. 


direcția de la observator la 
obiectul vizibil, determinată în 
grade, în raport cu linia nord- 


sud. 

piesă de lemn sau metalică, care 
servește la protejarea capetelor 
parimelor contra uzurii, 

sfilată care servește la legarea 
velei. 

cabluri de oţel care leagă catar- 
gurile în borduri. 

Parimă subţire folosită pentru fi- 
xarea diferitelor obiecte la -bor- 
dul unei nave. 

căpitanul, conducătorul unei am- 
barcaţiuni mici, 

instrument de navigaţie optic, 
servește pentru măsurarea înăl- 
țimii corpurilor cerești, precum și 
a unghiurilor orizontale între 
obiectele văzute de pe navă. 
cablu de oţel al greementului fix 
care leagă catargul cu prova sau 


- pupa. 


cablu de oţel care face parte din 
greementul fix, pleacă de la par- 
tea superioră a catargului în di- 
reâția provei, simetric cu vasul. 

reducerea suprafeţei 


timpul vîntului puternic. 


velei în 


Timona 
Torța 
Vela balon 


Velatura 
bermudiana 


Vela mare 
L_] 


Vela pupă 
Vela strai 


Verga 


Viriul 


roata de lemn sau metal fixată 
de capul cirmei, care serveşte 
pentru schimbarea poziţiei cîrmei. 
o făclie sau o rachetă luminoasă. 
velă triunghiulară mare cu 
curbură puternică. 

tip de velatură în care vela tri- 
unghiulară mare este deschisă 
între catargul înalt și ghiul. 
vela principală ridicată pe ca- 
targul respectiv. 

velă pe catargul din pupă. 

velă triunghiulară ridicată pe 


saule, care merge simetric cu 


vasul. 


piesă orizontală a arboradei care 


servește la fixarea grandeei su- 
perioare a velei dreptunghiulare. 
(catargului) — partea superioară 
a catargului. 

